
1. Palveluntuottajaa, palveluyksikköä ja toimintaa koskevat tiedot
Satakunnan hyvinvointialue eli Sata-alue on yksi 21 hyvinvointialueesta. Alueeseen kuuluvat Satakunnan kunnat. Hyvinvointialue järjestää julkiset sosiaali- ja terveydenhuollon sekä pelastustoimen palvelut Satakunnan alueella, noin 212 000 asukkaalle. Hyvinvointialueella toimii noin 10 000 työntekijää (Henkilöstökertomus 2023). Omavalvontasuunnitelmat laaditaan palveluyksikkötasolla. Sata-alue on määritellyt palveluyksiköiksi vastuualueet pois lukien suun terveydenhuolto ja perustason hoito-osastot, joista vastuualueiden lisäksi laaditaan omavalvontasuunnitelmat.

Palveluntuottajan perustiedot
Palveluntuottaja  
Satakunnan hyvinvointialue (Satakunnan hyvinvointialue)		
Y-tunnus 3221304–3

Postitusosoite 
Sairaalantie 3 
28500 PORI
Vaihteen puhelinnumero 0100 2244

Johdon yhteystiedot
Vastuualueen perustiedot
Vastuualueen nimi: Yhteiset palvelut
Postitusosoite: Sairaalantie 3, 28500 Pori
Vastuualuejohtaja: Sohvi Hörkkö, 044 707 7200

Yhteiset palvelut vastuualue on yksi kolmesta Erityis- ja sairaalapalveluiden toimialueen vastuualueista. Vastuualueen johtaja vastaa vastuualueensa omavalvonnan lakisääteisten suunnitelmien laadinnasta. (Hallintosääntö, 13. Luku, Omavalvonta, varautuminen, valmiussuunnittelu ja kokonaisturvallisuus).  Yhteiset palvelut vastuualueen vastuuyksiköitä johtaa virkasuhteinen päällikkö, joka toimii vastuualuejohtajan suorassa alaisuudessa, ja jolle kuuluu hallintosäännön mukaiset vastuuyksikön päällikön tehtävät, joiden lisäksi vastuuyksikön päälliköt vastaavat omavalvonnasta, sekä asiakas- ja potilasturvallisuudesta vastuuyksikössään (Erityis- ja sairaalapalveluiden toimialueen toimintasääntö luku 5.2.1.1 ).Valvontalain 10 §:n 4 momentin mukaan palveluntuottajan on nimettävä palveluyksikköön joko yksi vastuuhenkilö vastaamaan kaikista palveluyksikön tuottamista sosiaali- ja/tai terveydenhuollon palveluista tai useampi vastuuhenkilö vastaamaan palveluyksikön eri palvelualoista. Yhteiset palvelut vastuualueella on kuusi yksikköä ja nimetyt kuusi vastuuhenkilöä vastaamassa palvelualoista. Suun Terveydenhuollon vastuuyksiköllä on oma erillinen omavalvontasuunnitelma. 

Yksiköiden vastuuhenkilöt ja yhteystiedot:
Yksikkö	Päällikkö	puhelin
Laboratoriot- ja infektioyksikkö	Rita Syystö	044 7077302
Kuvantaminen ja sairaalafysiologia	Sari Hänninen	050 3204197
Lääkehuolto	Eeva Suvikas-Peltonen	044 7077570
Erityispalvelut	Karoliina Lohikoski	050 3495991
Kuntoutus	Karoliina Lohikoski (vs)	050 3495991
Suun Terveydenhuolto	Katja Lepistö	044 7013413

sähköpostiosoitteet ovat muotoa etunimi.sukunimi@sata.fi

1.3 Palvelut, toiminta-ajatus ja toimintaperiaatteet

Sata-alue järjestää Satakunnan sosiaali-, terveys- ja pelastuspalvelut. Toiminta-ajatuksena on: Satavarmaa hyvinvointia, terveyttä ja turvallisuutta lähellä ihmistä. 
Sata-alueella on laadittu hyvinvointialuestrategia, jota täydentävät ohjelmat ja suunnitelmat. Hyvinvointialuestrategian lähtökohtana ovat satakuntalaiset asukkaat ja heidän hyvinvointinsa, terveytensä ja turvallisuutensa (Satakunnan hyvinvointialue/tietoa-meistä/strategia). 

Vastuualueen palvelut ja toimintayksiköt
Yhteiset palvelut tuottavat laajamittaisesti koko hyvinvointialueelle diagnostisia palveluja, suun terveydenhuollon, kuntoutuksen, infektioyksikön sekä lääkehuollon palveluja. Toimialaamme kuuluvat lisäksi erityispalveluja sisältäen psykologien, ravitsemusterapeuttien palveluja, varahenkilöstöpalvelun sekä sihteeriyksikön palveluja. Vastuualueessa on noin 1200-1300 terveydenhuollon ammattihenkilöä ja toimimme koko Satakunnan alueella. Yhteisiin palveluihin kuuluu kuusi vastuuyksikköä: laboratoriot ja infektioyksikkö, kuvantaminen ja sairaalafysiologia, lääkehuolto, suun terveydenhuolto, erityispalvelut ja kuntoutus. Toiminta-ajatuksena on tuottaa kaikkien tarvitsemia yhteisiä palveluja strategiamme mukaisesti tuottamalla hyvinvointia, palveluita ja turvallisuutta kaikille asukkaille ja järjestämme palvelut tehokkaasti ja turvallisesti. Palveluita tuotetaan omana toimintana sekä ostopalvelu – ja alihankintana. Toimipisteiden ajantasaiset tiedot löytyvät osoitteesta Etusivu - Suomi.fi.

Laboratoriot- ja infektioyksikkö
Laboratoriopalvelut tuottavat näytteenoton, kliinisen kemian, hematologian, kliinisen mikrobiologian, ja patologian Satakunnan hyvinvointialueella. Laboratorio tarjoaa lisäksi koulutusta, ohjausta ja konsultaatioita, tukee ja valvoo vieritutkimuksia tekeviä yksiköitä, ottaa EKG-sydänfilmejä sekä vastaa verikeskustoiminnasta Satakunnassa. Yleisimmät näytetyypit ovat veri-, virtsa-, solu- ja kudosnäytteet. Laboratoriopalveluita tuotetaan 16 kiinteässä toimipisteessä eri puolilla Satakuntaa ja liikkuva näytteenottoauto toimii Pohjois-Satakunnassa. Laboratorio tuottaa noin 2,6 miljoonaa tutkimustulosta vuosittain (2024 tilasto). Näytteenottoja kertyy noin 350 000 joka vuosi, joista noin 215 000 on polikliinisia asiakaskäyntejä ajanvarauksella ja loput osastonäytteenottoja (2024 tilasto). Tilaavat yksiköt ottavat myös itse näytteitä, jotka toimitetaan laboratorioon tutkittavaksi. Patologian laboratoriossa tutkitaan kudosnäytteitä ja solunäytteitä sekä tehdään lääketieteellisiä ruumiinavauksia. Patologian laboratoriossa tutkitaan solunäytteitä vuosittain 3500 - 4000, kudosnäytteitä vuosittain 16000 –17000 ja obduktioita 100–150. 

Laboratoriotutkimuksia varten asiakas tarvitsee laboratoriolähetteen. Polikliiniseen ja liikkuvaan näytteenottoon asiakas varaa itse ajan laboratorion ajanvarausohjelman kautta tai ottamalla yhteyttä Satakunnan hyvinvointialueen nettisivuilta löytyvään ajanvarausnumeroon. Asiakas voi varata ajan haluamaansa näytteenottopisteeseen. Patologian laboratorioon tilaava yksikkö tekee näytteelle lähetteet. Kliinisen kemian, hematologian ja mikrobiologian laboratorio on FINAS-akkreditointipavelun akkreditoima testauslaboratorio. Akkreditointitunnus on T245. Akkreditointivaatimuksena on standardi SFS-EN ISO 15189:2022. Akkreditoituun pätevyysalueeseen sisältyvä toiminta ja toimipaikat ovat nähtävissä Finasin verkkosivuilta.Laboratorion tutkimusvalikoima ja tutkimuksiin liittyvät tiedot löytyvät laboratorion tutkimusohjekirjasta, joka on selaimen kautta toimiva julkinen sivusto. Tutkimusohjekirjassa on tieto, onko tutkimus omaa tuotantoa vai alihankintana tuotettava palvelu. Tutkimustiedoissa on myös maininta, kuuluuko tutkimus akkreditoinnin piiriin. Ne tutkimukset, joiden analysointiin laboratoriolla ei ole laitteistoa tai asiantuntemusta, tai joita laboratorion ei kannata ylläpitää vähäisen tutkimusmäärän vuoksi, hankitaan ulkopuolisilta laboratoriopalvelujen tuottajilta, joko julkisilta tai yksityisiltä. Alihankintaa koordinoi vastuuyksikön päällikkö. Satakunnan hyvinvointialueen nettisivuilla on kuvattu laboratorioiden toiminta, toimipisteet ja yhteystiedot:
Kliininen kemia ja hematologia
Kliininen mikrobiologia
Patologia

Infektioyksikkö on henkilöstöltään pieni, mutta sen toiminta ulottuu laajalle koko Satakunnan alueelle. Infektioyksikön tehtävänä on ohjata infektiosairauksien eli tarttuvien tautien hoitoa ja ennaltaehkäisyä koko Satakunnassa. Opastamme ja koulutamme lääkäreitä ja hoitohenkilökuntaa ja laadimme toimintaohjeita koko Satakunnan käyttöön. Ohjeita sekä ammattilaisille, että potilaille julkaistaan hoito-ohjeet.fi -alustalla ja hyvinvointialueen sisäiseen käyttöön tarkoitettuja ohjeita hyvinvointialueen IMS:ssä. Tärkeänä tavoitteenamme on hoitoon liittyvien infektioiden rekisteröinti ja ennaltaehkäisy. Tuotamme omavalvonnan kannalta olennaista laatutietoa potilaita/asiakkaita hoitaville yksiköille. Pyrimme sairaala- ja laitosepidemioiden nopeaan tunnistamiseen ja katkaisuun. Infektioyksikön konsultaatiotoiminta on erittäin laajaa. Hygieniahoitajat, tartuntatautihoitajat ja infektiolääkärit ovat kaikkien terveyden- ja sosiaalihuollon ammattilaisten konsultoitavissa. Tärkeä merkitys on laajalla infektioyhdyshoitajaverkostolla, jonka ylläpito ja jatkuva kouluttaminen ovat tärkeitä. Toimimme läheisessä yhteistyössä kaikkien toimialueiden, muiden hoitolaitosten ja kliinisen mikrobiologian laboratorion kanssa. Ohjaus ja neuvonta ulottuu myös päiväkoteihin ja kouluihin sekä sosiaalipuolen laitoksiin ja myös yksityisiin toimijoihin. Infektiopoliklinikalla infektiolääkäri hoitaa potilaita, jotka tarvitsevat infektiosairauden vuoksi erikoissairaanhoitoa. Poliklinikalle tarvitaan lääkärin lähete. Infektiolääkäri kiertää kahdesti viikossa teho-osastolla ja osallistuu teho-osaston potilaiden hoitoon konsulttina muulloinkin tarvittaessa. Samoin infektiolääkäri ottaa pyydettäessä kantaa konsulttina kaikkien vaikeimpia infektiosairauksia sairastavien aikuisten potilaiden hoitoon. Omia osastopaikkoja ei ole. Puhelinkonsultaatiotoiminta koko Satakunnan alueelle on erittäin laajaa. Infektioyksikkö antaa asiantuntija-apua monissa työryhmissä koskien tartuntojen torjuntaa ja potilasturvallisuutta esim.  omavalvontatyöryhmässä, haavanhoitotyöryhmässä, sairaala- ja laitosrakentamisessa, suojainten ja desinfektioaineiden kilpailutuksessa ja käytössä. Infektioyksiköllä on tärkeitä viranomaistehtäviä. Niitä ovat muun muassa tartuntatautirekisterin ylläpito, antibiooteille vastustuskykyisten mikrobien sekä hoitoon liittyvien infektioiden rekisteröinti. Toimintaamme säätelee tartuntatautilaki ja tartuntatautiasetus. Infektioyksikön ylilääkäri toimii hyvinvointialueen koordinoivana tartuntataudeista vastaavana lääkärinä sekä rokotustoiminnan lääketieteellisenä asiantuntijana alueellisesti, mutta ei vastaa rokotustoiminnan käytännön toteutuksesta.

Kuvantaminen ja sairaalafysiologia
Satakunnan hyvinvointialue tuottaa kuvantamispalveluita viidessä toimipisteessä. Palvelut järjestetään pääosin omana toimintana, mutta myös yksityisiä palveluntuottajia käytetään tarvittaessa. Satasairaalan kuvantaminen on avoinna ympäri vuorokauden, Rauman toimipiste palvelee maanantaista torstaisin klo 7.30–18, perjantaisin klo 7.30–15 ja viikonloppuisin klo 8–16, ja muut sotepisteen kuvantamiset ovat auki virka-aikaan. Yleisimmistä kuvantamistutkimuksista löytyy lisätietoa Terveyskylän sivuilta: Mitä kuvantamisessa tutkitaan? (Mitä kuvantamisessa tutkitaan? (terveyskyla.fi)). Kuvantamisessa tehdään vuosittain noin 140 000 tutkimusta, joista päivystyksellisiä tutkimuksia on noin 30 500. Tutkimuksiin tarvitaan aina lääkärin lähete. Hoitava yksikkö varaa tutkimusajan potilaalle. Päivystystutkimukset teemme ilman ajanvarausta. Magneettitutkimuspyynnöt lähetetään magneetin ajanvaraussihteerille, ellei lähettävän yksikön kanssa ole muuta toimintatapaa sovittu. Ajanvaraussihteeri ilmoittaa tutkimusajan lähettävään yksikköön, joka ilmoittaa ajan potilaalle.

Sairaalafysiologia tuottaa kliinisen fysiologian ja isotooppilääketieteen ja kliinisen neurofysiologian erikoisalojen tutkimus- ja hoitopalvelut. PET/TT -tutkimukset sisältyvät isotooppilääketieteen tutkimuksiin. Tutkimukset ja hoidot toteutetaan pääasiassa omana tuotantona Satasairaalassa. 
Sairaalafysiologia vastaa erikoisalojen tutkimusten ja hoitojen järjestämisestä koko Satakunnan hyvinvointialueella. Lääkärityön ostopalvelua käytetään joissakin tutkimuksissa, mikäli oma resurssi ei riitä kattamaan kysyntää.

Lääkehuolto
Lääkehuollon vastuuyksikön toiminnasta vastaa lääkehuollon vastuuyksikön päällikkö, sairaala-apteekkari. Lääkehuollon vastuuyksikköön kuuluu yksi toimipiste, Satasairaalan sairaala-apteekki. Lääkehuollon asiakkaina ovat Satakunnan alueen julkisen sektorin sosiaali- ja terveydenhuollon toimintayksiköt sekä Säkylän ja Niinisalon varuskuntien terveysasemat. Kaikkiaan asiakasyksiköitä on yli seitsemänsataa. Sairaala-apteekki vastaa asiakkaidensa lääkehuollosta ja sen perustehtäviä ovat:

-	lääkkeiden tilaus ja hankinta tukkukaupoista
 -	lääkkeiden velvoitevarastointi, varastointi ja varastonvalvonta
 -	lääkkeiden toimittaminen asiakasyksiköille
 -	lääkehankinta ja peruslääkevalikoiman ylläpito
 -	lääkkeisiin liittyvä kirjanpito ja lääkekulutuksen seuranta
 -	lääkeinformaatio
 -	kliinisten lääketutkimusten tukipalvelut
 -	lääkkeiden erityislupien hakeminen
 -	lääkkeiden valmistus ja käyttökuntoon saattaminen
 -	lääkkeiden säilytyksen ja käsittelyn ohjeistus, valvonta ja tarkastaminen
 -	annosjakelu
 - 	lääkehuoneiden täyttöpalvelu
 -	osastofarmasia ja kliininen farmasia

 
Erityispalvelut
Varahenkilöstössä työskentelee terveydenhuollon ammattihenkilöitä, kuten sairaanhoitajia, lähihoitajia ja kätilöitä. He työskentelevät erikoissairaanhoidon yksiköissä Satasairaalassa ja Satapsykiatrialla sekä perustason osastoilla Raumalla ja yleislääketieteen osastoilla Porissa. Lisäksi kotisairaala, turvapuhelintiimi ja hengityshalvausyksikkö kuuluvat varahenkilöstön kiertoalueisiin. Varahenkilöstö huolehtii yksiköiden äkillisten poissaolojen paikkaamisesta, ja sen tavoitteena on hoitohenkilöstön tarkoituksenmukainen käyttö suhteessa potilas- ja asiakastilanteisiin. Varahenkilöstön avulla turvataan riittävä ja ammattitaitoinen hoitohenkilöstö, mikä osaltaan edistää potilasturvallisuutta.
Satakunnan hyvinvointialueen ravitsemusterapeutit tuottavat ravitsemusterapiapalveluja alueen asukkaille ja asiantuntijapalveluja ammattilaiselle. Satakunnassa ravitsemusterapeuttien vastaanottotoimintaa järjestetään sekä erikoissairaanhoidossa että perustasolla. Vastaanottoja on Harjavallassa, Kankaanpäässä, Porissa ja Raumalla. Ravitsemusterapeuttien tehtäviin kuuluvat mm. hyvinvoinnin ja terveyden edistäminen, erilaisten potilas- ja asiakasryhmien ravitsemusterapian, -kuntoutuksen ja -hoidon suunnittelu ja kehittäminen, henkilöstön koulutus- ja asiantuntijatuki, moniammatillinen yhteistyö, verkostotyö, ravitsemusohjausmateriaalin tuottaminen ja terveysviestintä, yksilöllinen ja ryhmämuotoinen asiakas- ja potilasohjaus sekä yleisötilaisuudet. Ravitsemusohjausta toteutetaan sekä lähi- että etämuotoisina. Ravitsemusterapeutin vastaanotolle pääsee lähetteellä. Ravitsemusterapian tavoite on tukea asiakkaiden terveyden edistämistä ja sairauksien hoitoa.



Psykologien yksikössä työskentelee laillistettuja psykologeja lastenpsykiatrialla, nuorisopsykiatrialla, aikuispsykiatrialla, lastenneurologialla, aikuisneurologialla sekä kuntoutuksessa. Psykologien työnkuvaan kuuluvat yksiköstä riippuen psykologiset tutkimukset, terapeuttinen keskusteluhoito, perhe- ja verkostotyö, konsultaatio, kouluttaminen ja kuntoutus. Psykologin vastaanotolle voi osallistua sekä lähi- että etäpalveluna.

Sihteeriyksikkö tuottaa osastonsihteeri (tai siihen rinnastettava nimike) palveluita sekä sanelunpurkupalvelua laajasti pääasiassa erityis- ja sairaalapalvelujen toimialueelle mutta myös muille sote-toimialueille. Osastonsihteeri huolehtii yksikön toimistopalvelusta, tietohallinnosta ja viestintätyöstä potilaan hoidon turvaamiseksi voimassa olevaa lainsäädäntöä ja organisaation ohjeita noudattaen. Osastonsihteeri on keskeinen toimija potilaan hoidon järjestelyissä. 

Kuntoutus
Kuntoutuksen vastuuyksikössä toimii fysiatrian poliklinikka ja kipupoliklinikka, terapiapalvelut sekä maakunnallinen apuvälinekeskus. Vastuuyksikössä tarjotaan monialaista arvioita ja hoitoa. Poliklinikoilla hoidetaan tuki- ja liikuntaelimistön sairauksia, pitkäkestoisia ja vaikeita kiputiloja, seurataan kaikki aivoverenkiertohäiriöön sairastuneet potilaat, tehdään kuntoutustutkimuksia, amputaatioarviointeja, tarjotaan terapiapalveluita erityis- ja perustason osastoille sekä apuvälinepalveluita koko hyvinvointialueelle. 
Kuntoutuksen vastuuyksikön tavoitteena on tarjota nopea pääsy laadukkaaseen hoitoon tasavertaisesti koko hyvinvointialueella. Avohoidon käyntejä ja kontakteja on vuostasolla noin 32 000 ja saapuneita lähetteitä noin 1500. Satakunnan hyvinvointialueen nettisivuilla on kuvattu kuntoutuksen vastuuyksikön toimintaa, toimipisteet ja yhteystiedot:
Fysiatria ja kuntoutus - Satakunnanhyvinvointialue
Apuvälinepalvelut - Satakunnanhyvinvointialue

Sata-alue ei tuota palveluja muilla hyvinvointialueilla.


Asiakas- ja potilasturvallisuus 

2.1 Palveluiden laadulliset edellytykset
Sosiaali- ja terveydenhuollon palvelujen on oltava laadukkaita, asiakas- ja potilaskeskeisiä, turvallisia ja asianmukaisesti toteutettuja. Osaava ja vastuualueen omavalvontaan sitoutunut henkilöstö on keskinen tekijä laadun ja asiakas- ja potilasturvallisuuden varmistamisessa ja palvelujen kehittämisessä. 

Hyvinvointialueella on käytössä IMS-järjestelmä (= Integrated Management System) työtä ja toimintaa ohjaavien dokumenttien hallintaan sekä prosessien kuvaamiseen. Nämä kokonaisuudet tukevat organisaation laadunhallintaa. 

Hyvinvointialueella on käytössä useita asiakas- ja potilasturvallisuutta edistävää arviointimittaria. Mittareista saadun tuloksen perusteella voidaan ennaltaehkäistä asiakkaan/potilaan turvallisuutta uhkaavia asioita. 

Laboratoriot- ja infektioyksikkö
Laboratoriossa on käytössä standardin SFS-EN ISO15189 (Lääketieteelliset laboratoriot. Laatua ja pätevyyttä koskevat vaatimukset) mukainen toimintajärjestelmä, joka kattaa näytteenoton, kliinisen kemian ja mikrobiologian sekä hematologian tutkimukset. Laboratorion toimintajärjestelmä on kuvattu laboratorion toimintakäsikirjassa (Linkki ammattilaiselle, vaatii kirjautumisen). Toimintakäsikirja ohjaa laboratorion toimintaa ja laatua. Patologian laboratorio on toistaiseksi vielä tämän standardin ja toimintakäsikirjan ulkopuolella, ja siellä toimitaan patologian laboratoriolle suunnattujen toimintaohjeiden ja -periaatteiden mukaisesti. Laboratorion toimintajärjestelmä rakentuu hyvinvointialueen periaatteiden ja arvojen pohjalta, ja palvelu täyttää lainsäädännön palvelulle asettamat vaatimukset. Laboratoriotoimintaa ohjaava lainsäädäntö on kuvattu laboratorion toimintakäsikirjassa (Linkki ammattilaiselle, vaatii kirjautumisen). Laboratorio noudattaa toiminnassaan laboratorion yhteistä laatupolitiikkaa, joka on kuvattu Sata-alueen verkkosivuilla. Laboratorion laadunhallintamenettelyt ja suorituskyvyn arviointi on kuvattu laboratorion toimintakäsikirjassa (Linkki ammattilaiselle, vaatii kirjautumisen). Laboratorion pätevyyttä tuottaa luotettavia ja laadukkaita laboratoriopalveluja arvioi kansallinen FINAS-akkreditointipalvelu. Laboratorion akkreditointitunnus on T245. Akkreditoinnin pätevyysalue löytyy FINASin verkkosivuilta.  Kliinisen mikrobiologian tutkimus on luvanvaraista toimintaa. Kliinisen mikrobiologian tutkimuksia tekevillä laboratorioilla tulee olla aluehallintoviraston myöntämä toimilupa (laajan tai suppean laboratoriotoiminnan taso). Kliinisen mikrobiologian laboratorio valvoo kliinisen mikrobiologian vieritutkimuksia tekevien yksiköiden laatua ja osaamista. Linkki: Kliinisen mikrobiologian luvat ja ilmoitukset (Lupa- ja valvontavirasto). Kliinisen kemian ja mikrobiologian laboratorioissa seurataan laatuindikaattoreita laadun ja toimintaprosessin toimivuuden varmistamiseksi. Laatuindikaattorit on valittu prosessin eri vaiheista; preanalyyttisestä, analyyttisestä ja postanalyyttisestä vaiheista. Laatuindikaattorit on valittu niin, että ne kuvaavat mahdollisimman kattavasti laboratorion kokonaisprosessia. Kunkin tutkimuksen osalta, läpimenoaikojen määrittelyn tulee vastata kliinisiä tarpeita. Laatuindikaattoreita seurataan säännöllisesti ja poikkeamiin reagoidaan, juurisyyt analysoidaan ja korjaavat toimenpiteet toteutetaan poikkeaman vakavuuden mukaan. Laatuindikaattorit katselmoidaan vuosittain laboratorion johdon katselmuksessa ja samalla katselmoidaan laatuindikaattoreiden ajantasaisuus ja toimivuus.
Laboratorion laadun varmistamisen ja omavalvonnan työkaluja ovat:
Omavalvontasuunnitelman mittareiden seuranta ja toimenpiteiden vaikuttavuuden arviointi
Laboratorion johdon katselmukset
Laatuindikaattoreiden seuranta
Lainsäädännön ajantasaisuuden katselmointi
Ohjeiden katselmointi
Osaamisen ja pätevyyden varmistaminen ja seuranta
Palautteiden ja poikkeamien raportointi ja seuranta (mukaan lukien asiakas- ja potilasturvallisuus)
Sisäiset ja ulkoiset laadunvarmistukset
Sisäiset ja ulkoiset auditoinnit
Riskienhallinta (Granite, HaiPro, IMS)
Toiminta-, investointi-, viestintä- ja koulutussuunnitelmien toteutumisen seuranta
Tukilaboratoriotoiminta ja -valvonta
Tutkimusten laadunvarmistus ja -hallinta

Infektioyksiköllä on useita lakisääteisiä tehtäviä. Toimintaa raamittavat tartuntatautilaki ja –asetus.
Henkilökunnan hyvä perehdytys 
Osaamisen ja pätevyyden varmistaminen ja seuranta, tehtävän mukaisesta ulkoisesta koulutuksesta huolehtiminen
Palautteiden ja poikkeamien raportointi ja seuranta
Riskienhallinta (Granite, Haipro)
Säännölliset koko infektioyksikön kokoukset
Tehokas tiedonvaihto mm. Teems-sovellutuksella ja sähköpostilla
Joustava konsultointimahdollisuus

Kuvantaminen ja sairaalafysiologia
Kuvantamisen ja sairaalafysiologian yksiköissä potilasturvallisuus, säteilysuojelu ja laadun varmistaminen muodostavat toiminnan perustan. Toiminta perustuu kansallisiin hyviin käytäntöihin, yksikön toimintakäsikirjaan ja säteilylainsäädäntöön. Kaikki säteilylle altistava toiminta noudattaa säteilyn
käytön turvallisuuslupaa ja Säteilyturvakeskuksen (STUK) määräyksiä ja ohjeita. Säteilyn käytön johtamisjärjestelmässä on kuvattu työntekijöiden ja ammattiryhmien vastuut, pätevyys ja perehdytys sekä säteilyn käytön turvallisuusarvio ja riskiarvio, joiden perusteella on määritelty säteilyaltistuksen tasot eri toimijoille. Poikkeamat ja vaaratilanteet raportoidaan STUK:lle määräysten mukaisesti.
Potilasturvallisuuden ja toiminnan laadun varmistamiseksi yksikössä toteutetaan:
Säteilynkäytön oikeutus- ja optimointiperiaatteet
Hyvän käytännön mukaiset työtavat
Kuvauslaitteiden ja oheislaitteiden säännölliset toimintakuntotarkastukset
Vuosittaiset itsearvioinnit
Sisäiset auditoinnit vähintään neljän vuoden välein
Ulkoiset auditoinnit vähintään kahdeksan vuoden välein
Poikkeamien tunnistaminen, käsittely ja ilmoittaminen
STUK S/4/2019 mukaiset potilasannosmääritykset
Henkilöstön osaaminen varmistetaan järjestelmällisesti. Lääkehoito-osaaminen päivitetään viiden vuoden välein LOVe-verkkokoulutuksella, ja infektioiden torjunnan verkkokurssi suoritetaan vastaavasti Erityis- ja sairaalapalveluiden henkilöstölle. Osaamisen osoittaminen on osa työtehtäviä ja virkavastuuta.
Potilasturvallisuutta tukee HaiPro-ilmoitusjärjestelmä, jonka avulla kaikki läheltä piti -tilanteet ja haittatapahtumat dokumentoidaan ja käsitellään viiveettä. Palautteen antaminen on mahdollista palautelomakkeella tai sähköisesti HVA:n verkkosivuilla, ja kaikki palaute käsitellään QPro-järjestelmässä.
Ammattiryhmien vastuulla on taata työn korkea laatu potilaiden ja asiakkaiden näkökulmasta. Ammatillinen vastuu edellyttää jatkuvaa toiminnan, osaamisen ja itsensä kehittämistä
Lääkehuolto
Sairaala-apteekilla on laatujärjestelmä, jossa lääke- ja lääkitysturvallisuuden kannalta kriittiset toiminnot ja menettelytavat on ohjeistettu ja henkilökunta on perehdytetty toimimaan ohjeiden mukaisesti. Sairaala-apteekin toimintaohjeet muodostavatkin suuren osan laatujärjestelmästä. Toinen laatujärjestelmän oleellinen kulmakivi on dokumentaatiojärjestelmä, jonka tarkoituksena on yhdenmukaistaa toimintoja ja varmistaa tehtyjen toimenpiteiden jäljitettävyys. Sairaala-apteekin laadunhallinta koostuu useista toiminnoista, joilla varmistetaan lääkehuollon toimivuus sekä sairaala-apteekissa että sairaala-apteekin asiakasyksiköissä. Näitä toimintoja ovat muun muassa:
Henkilökunnan säännöllinen ja dokumentoitu koulutus ja perehdytys
Riskien kartoitus
Poikkeamien käsittely (esim. Haipro, haittavaikutukset, tuotevirheet)
Dokumentoitu lääkeinformaatio ja ohjeistaminen (toiminta- ja lääkeohjeet osastoille)
Seurantajärjestelmät (esim. lääkekulutus, kulunvalvonta)
Näytteenotto ja olosuhdevalvonta
Automaation ja teknologian hyödyntäminen
Osastokäynnit ja tarkastukset (lääke- ja lääkitysturvallisuuden varmistaminen)
Sisäinen arviointi/auditointi
Ulkoinen arviointi/auditointi  
Sairaala-apteekin toiminta tarkastetaan säännöllisesti tai yllättäen eri viranomaisten toimesta (esim. Fimea) tai sovitusti muiden ulkoisten toimijoiden toimesta (esim. toinen apteekki-/sairaala-apteekkialan toimija). Sisäistä valvontaa toteutetaan kaikissa sairaala-apteekin keskeisissä toiminnoissa (esim. lääkevalmistuksessa ja lääketoimituksessa) dokumentoidusti. Koska toimintaohjeet muodostavat suuren osan laatujärjestelmästä, niiden tarkastaminen ja ajanmukaisuus on ensiarvoisen tärkeää. Sisäisen tarkastuksen ja valvonnan suunnitelma tehdään toimintaohjeen mukaan vuosittain. Toimintaohjeen mukaan vähintään yksi sisäinen prosessi tarkastetaan dokumentoidusti vuosittain. 

Erityispalvelut
Varahenkilöstön hoitajat työskentelevät yksiköidensä ohjeiden ja toimintalinjojen mukaisesti. Organisaation määrittämät koulutukset määräytyvät ammattiryhmien mukaan, ja ne suoritetaan viiden vuoden välein. Työntekijät ovat vastuussa työnsä laadusta ja velvollisia kehittämään omaa osaamistaan ja toimintaansa. Työntekijöiden osaamista arvioidaan erilaisten alkusammutuskoulutusten-, ehkäise painehaava-, infektioiden torjunta-, kyberturvallisuus- ja tietosuoja-, perushoidon perusteet- verkkokoulutusten ja lääkehoidon suoritusten myötä. Esihenkilöt seuraavat koulutusten määriä osaamisen hallinnan järjestelmästä. Perehdytys ja kehityskeskusteluissa pyydetään arvioita siitä, minkälaista perehdytystä työntekijä on saanut ja onko jollain osa-alueella tarvetta lisäperehdytykselle.
Sihteeriyksikkö on sisäinen palveluntuottaja ja sen henkilökunta toimii asiakasyksiköiden ohjeiden ja linjausten mukaisesti kussakin työskenneltävässä yksikössä. 
Sisäisen laadun varmistus sihteeriyksikössä: 
Henkilökunnan riittävä perehdytys
Osaamisen ja pätevyyden varmistaminen ja seuranta
Palautteiden ja poikkeamien raportointi ja seuranta
Riskienhallinta (Granite, Haipro)

Psykologit toimivat yksiköidensä ohjeiden ja linjausten mukaisesti. Toimeen valittaessa psykologille tarjotaan perehdytys työtehtäviin. Osaamista ja palvelun laatua varmistetaan työnohjauksella ja täydennyskoulutuksella. Näistä asioista keskustellaan työntekijäkohtaisesti vähintään vuosittain kehityskeskustelussa. Riskienhallinta toteutuu hyvinvointialueen yhteisiä järjestelmiä käyttämällä ja kaikille yhteisten riskienhallintakoulutusten muodossa (Haipro, Granite). 

Ravitsemusterapeutit toimivat yksikkönsä ohjeiden ja linjausten mukaisesti. Toimeen valitut ravitsemusterapeutit ovat Lupa- ja valvontaviraston (ennen 2026 Sosiaali- ja terveysalan lupa- ja valvontaviraston) laillistamia terveydenhuollon ammattihenkilöitä. Osaamista kehitetään mm. täydennyskoulutuksin sekä työntekijäkohtaisesti käytävissä vuosittaisissa kehityskeskusteluissa. Riskienhallinta toteutuu hyvinvointialueen yhteisiä järjestelmiä käyttämällä ja kaikille yhteisten riskienhallintakoulutusten muodossa (Haipro, Granite). 

Kuntoutus
Lääkinnällinen kuntoutus on lakisääteistä ja palveluja ohjaavat useat lait ja asetukset. Kuntoutuksen vastuuyksikön toimintaa ohjaavat mm. valtakunnalliset lääkinnälliseen kuntoutukseen ohjaamisen perusteet, STM:n Kroonisen kivun ja syöpäkivun hoidon kansallinen toimintasuunnitelma vuosille 2017–2020, lääkinnällisen kuntoutuksen apuvälineiden luovutusperusteet sekä eri käypähoitosuositukset ja alueelle yhteisesti sovitut toimintaperiaatteet.  
Valtakunnalliset lääkinnälliseen kuntoutukseen ohjaamisen perusteet 2022. Opas terveyden- ja sosiaalihuollon ammattilaisille ja kuntoutuksen parissa työskenteleville (valtioneuvosto.fi)
Valtakunnalliset lääkinnällisen kuntoutuksen apuvälineiden luovutusperusteet 2023 – Opas apuvälinetyötä tekeville ammattilaisille ja ohjeita asiakkaille (valtioneuvosto.fi)


Tasalaatuisuuden ja laadukkaan toiminnan varmistamiseksi hyvinvointialueelle on laadittu Sote-operatiivisen johtoryhmän hyväksymät valtakunnallisiin suosituksiin perustuvat yhteiset toimintaperiaatteet fysio-, toiminta- ja puheterapian palveluihin (IMS) sekä suositus yhteisestä työmallista työ- ja toimintakyvyn arviointeihin. Kuntoutuksen vastuuyksikössä on käytössä palvelujen arviointiin ja laadun seurantaan Länsirannikon laaturekisteri, joka sisältää useita toimintakyvyn ja elämänlaadun mittareita kansallisten suositusten mukaisesti (IMS).

Asiakas- ja potilasturvallisuuden varmistaminen 
Asiakas- ja potilasturvallisuus on keskeinen osa laadunhallintaa. Asiakas- ja potilasturvallisuus on kaikkia niitä periaatteita ja toimintoja, joilla varmistetaan hoidon, hoivan ja palvelun turvallisuus sekä suojataan asiakkaita ja potilaita vahingoittamiselta. Turvallisuuteen kuuluu myös tilojen, laitteiden ja tietojärjestelmien, tarvikkeiden ja lääkkeiden asianmukainen ja turvallinen käyttö sekä toimiva tiedonkulku. 

Tarkoituksena on luoda toimintakulttuuri, jossa korostuvat turvallista hoitoa ja hoivaa edistävä systemaattinen toimintatapa, sekä sitä tukeva johtaminen, arvot ja asenteet. Potilasturvallisuus on osa kokonaisvaltaista laadun ja riskien hallintaa. Riskienhallinta on keskeinen osa systemaattista asiakas- ja potilasturvallisuuden kehittämistä. Asiakas- ja potilasturvallisuusriskien arvioinnilla tarkoitetaan asiakkaan tai potilaan turvallisuuteen vaikuttavien vaarojen tunnistamista, vaarojen aiheuttamien riskien suuruuden määrittämistä ja riskien merkityksen arviointia. Asiakas- ja potilasturvallisuusriskit kirjataan Granite-ohjelmaan ja niistä viestitään työntekijöille. Henkilöstön perehdytyksellä, pätevyydellä, osaamisella, kouluttamisella, asiantuntijuudella ja ammattitaidolla on merkittävä rooli laadunhallinnassa ja asiakas- ja potilasturvallisuuden varmistamisessa. Yhteiset palvelut -vastuualueella noudatetaan rekrytoinneissa voimassa olevaa lainsäädäntöä, hyviä käytäntöjä sekä hyvinvointialueen linjauksia ja ohjeistuksia (Linkki ammattilaiselle, vaatii kirjautumisen). Kaikkiin ammattioikeuden ja lääkinnällisen luvan vaativiin tehtäviin tarkistetaan oikeuksien ja lupien voimassa olo ennen työsuhdetta (linkki: Hae sosiaali- ja terveysalan ammattioikeutta - Lupa- ja valvontavirasto). Kaikki työntekijät perehdytetään tehtävään ennen itsenäistä työskentelyä. Työntekijöille tarjotaan lisä- ja täydennyskoulutusta osaamisen ylläpitämiseksi ja kehittämiseksi. Vaaratapahtumat, mukaan lukien läheltä piti -tilanteet, raportoidaan HaiPro-järjestelmään. Vaaratapahtumat ja läheltä piti -tilanteet käsitellään ja tehdään korjaavat ja ehkäisevät toimenpiteet, ettei vaaratapahtuma pääsisi toistumaan. Vaaratapahtumista viestitään henkilökunnalle.

2.2 Vastuu palvelujen laadusta

Sata-alueen hallinnon ja toiminnan järjestämisessä sekä päätöksenteossa noudatetaan hallintosäännön määräyksiä. Organisaatio on jaettu toimialueisiin ja niiden alaisiin vastuualueisin. Omavalvontasuunnitelmat laaditaan hyvinvointialueella vastuualuetasoisesti.

Vastuualuejohtaja johtaa vastuualueen toimintaa ja varmistaa palvelujen integraation. Hän vastaa vastuualueen toiminnan suunnittelusta, taloudesta, kehittämisestä, yhteensovittamisesta, integraatiosta, toimeenpanosta, arvioinnista, sisäisestä valvonnasta ja riskienhallinnasta sisäisen valvonnan ohjeiden mukaisesti. Vastuualuejohtaja vastaa vastuualueensa omavalvonnasta ja asiakas- ja potilaslähtöisen toiminnan kehittämisestä sekä toiminnan asiakas- ja potilasturvallisuudesta. 
Vastuualue jakautuu kahdeksaan vastuuyksikköön ja vastuuyksiköiden päälliköt toimivat vastuualuejohtajan suorassa alaisuudessa, ja heille kuuluu hallintosäännön mukaisten tehtävien lisäksi vastuu omavalvonnasta, sekä asiakas- ja potilasturvallisuudesta vastuuyksikössään (Erityis- ja sairaalapalveluiden toimialueen toimintasääntö luku 5.2.1.1 )
Laboratoriot- ja infektioyksikkö
Laboratorion laadunhallintaan on vakiintuneita käytäntöjä, joilla varmistetaan toiminnan laatu ja jäljitettävyys. Kohdassa 2.1 on tarkemmin kuvattu laboratorion sisäistä toimintaa, jolla varmistumme ja ylläpidämme laadukasta toimintaa. Toimintaohjeissa ja periaatteissa tärkeässä roolissa on laboratoriopalveluita käyttävien tahojen ohjaus ja neuvonta, joka on kiinteä osa toimintaamme. Yhteistyökokoukset, tiedottaminen, tutkimusohjekirja ja palvelupuhelin ovat esimerkkejä näistä asiakkaille suunnatusta tuesta. Palautteiden ja poikkeamien kattava käsittely, varmistuminen henkilökunnan kattavasta yhdenmukaisesta perehdytyksestä ja sen ylläpidosta, ovat työkaluja laadun varmistamiseen. Yksikön johtoryhmä kokoontuu kerran kuukaudessa, esihenkilöiden ja laatuvastaavan lisäksi osallistujiin kuuluu myös henkilöstön edustajia ja vastuualuejohtaja.

Infektioyksikössä ylilääkäri ja osastonhoitaja seuraavat aktiivisesti asiakaspalautteita, asiakastyytyväisyyttä, muistutuksia ja kanteluita sekä työhyvinvoinnin mittareita. Infektioyksikössä järjestetään säännöllisiä palavereja koko henkilökunnan kanssa ja poikkeamat käsitellään yhdessä yksiön henkilökunnan kanssa soveltuvin osin.

Kuvantaminen ja sairaalafysiologia
Säteilynkäytön osalta vastuut ja tiedonkulku on kuvattu Säteilynkäytön johtamisjärjestelmässä. 
Kuvantamisen ja sairaalafysiologian vastuuhenkilöistä ja henkilöstöjäsenistä koostuva johtoryhmä kokoontuu noin kerran kuussa, kutsuttuna on myös vastuualuejohtaja. Ionisoivalle säteilylle altistavan toiminnan vastuut ja tiedonkulku on kokonaisuudessaan kuvattu säteilyn käytön johtamisjärjestelmässä. Sairaalafysiologia vastaa fysiologian ja neurofysiologian tutkimusten laadusta hyvinvointialueella.

Lääkehuolto
Sairaala-apteekin laadunhallinta koostuu useista toiminnoista, joilla varmistetaan lääkehuollon toimivuus sekä sairaala-apteekissa että sairaala-apteekin asiakasyksiköissä. Kohdassa 2.1 on tarkemmin kuvattu lääkehuollon sisäistä laatua sekä sen varmistamista ja valvontaa. 
Sairaala-apteekki varmistuu vuosittain tehtävillä osastokäynneillä sisäisten tarkastusten keinoin, että osastoilla ja muissa toimintayksiköissä noudatetaan lääke- ja lääkitysturvallisuutta sekä lääkehuollon asianmukaisuutta edistäviä toiminta- ja työtapoja. Osastokäynneissä käytetään Falcony-järjestelmään luotuja tarkastuspohjia, johon tarkastuksessa havaitut puutteet ja niiden korjaaminen dokumentoidaan. Sairaala-apteekin asiakaspalvelu sekä osastofarmasiapalvelu palvelevat asiakkaita lääkehuoltoon liittyvissä kysymyksissä.

Erityispalvelut
Vastuuyksikön johto arvio omavalvontaan liittyvät toimenpiteet perustuen mm. asiakaspalautteisiin, asiakastyytyväisyyskyselyihin, muistutuksiin, kanteluihin, sekä työhyvinvoinnin mittareihin. 

Kuntoutus
Käytössä on johdon raportointijärjestelmä, jonka tunnuslukuja seurataan aktiivisesti. Vastuuyksikön johto arvioi omavalvontaan liittyvät toimenpiteet perustuen mm. asiakaspalautteisiin, asiakastyytyväisyyskyselyihin, muistutuksiin ja kanteluihin.



2.3 Asiakkaan ja potilaan asema ja oikeudet

Pääsy palveluihin ja hoitoon
Hyvinvointialueiden on suunniteltava ja toteutettava sosiaali- ja terveydenhuollon palvelut yhdenvertaisesti, yhteen sovitettuina palvelukokonaisuuksina sekä hyvinvointialueen väestön tarpeet huomioon ottaen lähellä asiakkaita. Palveluiden saatavuuden edellytyksenä on riittävä sosiaali- ja terveyspalvelujen tarjonta. Terveydenhuoltolain (1326/2010) mukaan kiireellinen sairaanhoito, mukaan lukien kiireellinen suun terveydenhuolto, mielenterveyden hoito, päihdehoito ja psykososiaalinen tuki on annettava sitä tarvitsevalle potilaalle hänen asuinpaikastaan riippumatta. (Satakunnanhyvinvointialue/palvelut/sairaala/päivystys). 

Laboratoriot- ja infektioyksikkö
Laboratoriopalveluita tuotetaan kiinteissä toimipisteissä eri puolilla Satakuntaa ja liikkuvassa näytteenottoautossa, millä pyritään varmistamaan laboratoriotutkimuksiin pääsy kaikille satakuntalaisille. Toimipisteiden yhteystiedot ja aukioloajat löytyvät Sata-alueen verkkosivuilta. Laboratorio tuottaa ympärivuorokautista päivystävää laboratoriopalvelua Satasairaalan toimipisteessä. Laboratoriotutkimuksia varten asiakas tarvitsee laboratoriolähetteen. Polikliiniseen ja liikkuvaan näytteenottoon asiakas varaa itse ajan laboratorion Sata-sovelluksen tai Vihta-ajanvarausohjelman kautta tai ottamalla yhteyttä Satakunnan hyvinvointialueen nettisivuilta löytyvään ajanvarausnumeroon. Asiakas voi varata ajan haluamaansa näytteenottopisteeseen. Päivystys- ja osastopotilailta näytteenottaja hakee näytteet lähetteen ja kiireellisyyden mukaan. Potilas voi tulla myös nimettömänä HIV-tutkimukseen, jolloin poliklinikka, osasto tai hoitoyksikkö tekee hänelle nimimerkin, jolla tutkimus pyydetään. 
Patologisiin tutkimuksiin tilaavat yksiköt laativat lähetteet ja näytteet tutkitaan patologian laboratoriossa. Laboratorio tukee ja valvoo vieritutkimuksia tekeviä yksiköitä varmistaen vieritutkimusten laadun ja turvallisuuden. Potilashoitoa tukevaa, nopeaa mikrobiologista vieritestaustoimintaa voidaan suorittaa toimintayksikössä, jolla on kirjallinen valvontasopimus toimiluvallisen (laaja taso) kliinisen mikrobiologian laboratorion kanssa.  Laboratorio varmistaa riittävät tilat, välineet ja henkilöstöresurssit laboratoriopalveluiden tuottamiseksi kaikissa tilanteissa.

Infektioyksikön infektiopoliklinikka toimii tehokkaasti ja käsittelee lähetteet hoitotakuun puitteissa, yleensä alle 3 vuorokaudessa. Poliklinikalle pääsee laadukkaaseen ja tasavertaiseen hoitoon lääkärin lähetteellä kiireellisyysarvion mukaisesti. Infektioyksikkö (infektiolääkäri, hygieniahoitaja tai tartuntatautihoitaja) pyrkii vastaamaan konsultaatioihin samana tai viimeistään seuraavana arkipäivänä niiden tekemisestä virka-ajan puitteissa. Päivystystä Infektioyksikössä ei ole. 

Kuvantaminen ja sairaalafysiologia
Kuvantamispalvelumme palvelevat kiinteissä toimipisteissä ympäri Satakuntaa. Toimipisteiden yhteystiedot ja aukioloajat löytyvät kätevästi Sata-alueen verkkosivuilta. Satasairaalassa tarjoamme ympäri vuorokauden päivystävää kuvantamispalvelua. Tutkimuksiin tarvitaan aina lääkärin lähete. Kuvantamisen tutkimuksissa hoitava yksikkö varaa tutkimusajan potilaalle, kun taas sairaalafysiologiassa tutkimusajat varaavat pääosin yksikön omat sihteerit. Päivystystutkimukset teemme ilman ajanvarausta. Tiettyihin ajanvaraustutkimuksiin liittyy ennen tutkimusta valmisteluita, joista hoitava lääkäri ja yksikkö huolehtivat. Tietyistä tutkimuksista lähetetään potilaalle ohjekirje kotiin. Potilas tulee tutkimukseen röntgeniin. Kuvauksen tai toimenpiteen jälkeen ohjaamme kuvat, mahdolliset näytevastaukset ja röntgenlausunnon hoitavalle lääkärille. Hoitava lääkäri kertoo tulokset tehdyistä tutkimuksista. Huolehdimme aina riittävistä tiloista, välineistä ja ammattitaitoisesta henkilöstöstä varmistaaksemme laadukkaat kuvantamispalvelut kaikissa tilanteissa.

Sairaalafysiologian yhteystiedot löytyvät hyvinvointialueen kotisivulta. Potilaan pääsy hoitoon tai tutkimukseen varmistetaan tarjoamalla tarpeeseen nähden riittävät resurssit.
Lääkehuolto
Potilaan lääkehoidon turvaamiseksi lääkehuoltoa sitoo velvoitevarastointilainsäädäntö, jonka tarkoituksena on turvata lääkkeiden saatavuus ja käyttömahdollisuudet, kun lääkkeiden tavanomainen saatavuus maahamme on vaikeutunut tai estynyt. Sairaala-apteekin on siis varastoitava velvoitevarastointilaissa ja –asetuksessa mainittuja käytössä olevia lääkeaineita kulutukseen perustuen. Lääkkeiden velvoitevarastot tulee pyrkiä pitämään aina täytenä, ja Fimea valvoo varastointivelvoitteiden täyttymistä tarkastuskäyntiensä yhteydessä.
Lääkkeiden saatavuus on pyritty turvaamaan myös sairaala-apteekin aukioloaikojen ulkopuolella ja toimintatavat on ohjeistettu toimintaohjeella. Sairaala-apteekin aukioloaikojen ulkopuolisissa akuuteissa lääketarpeissa palvelee sairaala-apteekin päivystysvarasto, josta toimintayksiköt voivat tarvittaessa hakea tärkeimpiä ja välttämättömimpiä päivystystilanteissa tarvittavia lääkkeitä esim. myrkytysten hoitoon tarvittavia antidootteja. Muita keinoja lääkkeen hankkimiseksi sairaala-apteekin aukioloaikojen ulkopuolella ovat lainaaminen toisesta toimintayksiköstä, lääkkeen korvaaminen toisella lääkkeellä, soittaminen lääkehuollon henkilökunta apuun lääkkeen hankkimiseksi tai lääkkeen hankkiminen toisesta sairaalasta.

Erityispalvelut
Henkilökunta noudattaa asiakkaan/potilaan itsemääräämisoikeutta koskevia säädöksiä ja lakeja. Työtä ohjaavat eettiset periaatteet. Henkilökunta toimii ja noudattaa yksiköiden antamia ohjeistuksia asiakkaan/potilaan hoidossa. Yksikkö pyrkii varmistamaan toimintaan nähden riittävän resurssoinnin. 

Kuntoutus
Kuntoutuksen vastuuyksikön tavoitteena on tarjota nopea pääsy laadukkaaseen hoitoon tasavertaisesti koko hyvinvointialueella. Lähetteiden käsittelyaika oli pääsääntöisesti 0-3 vuorokautta. Toimipisteiden yhteystiedot ja aukioloajat löytyvät Fysiatria ja kuntoutus - Satakunnanhyvinvointialue
Kuntoutus varmistaa riittävät tilat, välineet ja henkilöstöresurssit kuntoutuspalvelujen tuottamiseksi kaikissa tilanteissa.

Asiakkaan ja potilaan tiedonsaantioikeus ja osallisuus
Tiedonsaantioikeus on keskeinen asiakkaan ja potilaan oikeus (laki 785/1992, laki 812/2000). Rekisteröidyn oikeuksista tietoihinsa kerrotaan tarkemmin kappaleessa 2.11. kohdassa Tietosuojaperiaatteet ja rekisteröidyn oikeuksien toteutuminen.

Asiakkaan tiedonsaantioikeus
Sosiaalihuoltoa toteutettaessa on ensisijaisesti otettava huomioon asiakkaan toivomukset ja mielipide ja muutoinkin kunnioitettava hänen itsemääräämisoikeuttaan. 

Sosiaalihuollon henkilöstön on selvitettävä asiakkaalle hänen oikeutensa ja velvollisuutensa sekä erilaiset vaihtoehdot ja niiden vaikutukset samoin kuin muut seikat, joilla on merkitystä hänen asiassaan. Selvitys on annettava siten, että asiakas riittävästi ymmärtää sen sisällön ja merkityksen. Jos sosiaalihuollon henkilöstö ei hallitse asiakkaan käyttämää kieltä taikka asiakas ei aisti- tai puhevian tai muun syyn vuoksi voi tulla ymmärretyksi, on mahdollisuuksien mukaan huolehdittava tulkitsemisesta ja tulkin hankkimisesta. 

Sosiaalihuoltoa toteutettaessa on laadittava palvelu-, hoito-, kuntoutus- tai muu vastaava suunnitelma, jollei kyseessä ole tilapäinen neuvonta ja ohjaus tai jollei suunnitelman laatiminen muutoin ole ilmeisen tarpeetonta.



Potilaan tiedonsaantioikeus
Potilasta on hoidettava yhteisymmärryksessä hänen kanssaan. Jos potilas kieltäytyy tietystä hoidosta tai hoitotoimenpiteestä, häntä on mahdollisuuksien mukaan hoidettava yhteisymmärryksessä hänen kanssaan muulla lääketieteellisesti hyväksyttävällä tavalla. 

Potilaalle on annettava selvitys hänen terveydentilastaan, hoidon merkityksestä, eri hoitovaihtoehdoista ja niiden vaikutuksista sekä muista hänen hoitoonsa liittyvistä seikoista, joilla on merkitystä päätettäessä hänen hoitamisestaan. Selvitystä ei kuitenkaan tule antaa vastoin potilaan tahtoa tai silloin, kun on ilmeistä, että selvityksen antamisesta aiheutuisi vakavaa vaaraa potilaan hengelle tai terveydelle. Terveydenhuollon ammattihenkilön on annettava selvitys siten, että potilas riittävästi ymmärtää sen sisällön. Jos terveydenhuollon ammattihenkilö ei osaa potilaan käyttämää kieltä taikka potilas ei aisti- tai puhevian vuoksi voi tulla ymmärretyksi, on mahdollisuuksien mukaan huolehdittava tulkitsemisesta. 

Asiakkaan ja potilaan osallisuus
Osallisuus on THL:n määritelmän mukaan osallisuutta omassa elämässä, osallisuutta yhteisöissä ja vaikuttamisen prosesseissa sekä osallisuutta yhteisestä hyvästä. Tämän määritelmän pohjalle on rakennettu Sata-alueen osallisuusohjelma, jossa määritellään käytännöt asukas-, asiakas- sekä henkilöstöosallisuuden toteutumiseksi. Osallisuusohjelma laaditaan valtuustokausittain.

Osallisuustyö edistää organisaation sosiaalisen vastuullisuuden toteutumista. Osallisuuden käytäntöjen avulla voidaan lisätä organisaation veto- ja pitovoimaa, vähentää alueen asukkaiden terveyseroja ja ehkäistä syrjäytymistä. Osallisuuden kokemus on yhteydessä koettuun hyvinvointiin, terveyteen, toiminta- ja työkykyyn.

Asiakasosallisuudella tarkoitetaan vuorovaikutusta, asiakkaan/potilaan kuuntelemista ja hänen mahdollisuuttaan vaikuttaa omaan hoitoonsa tai palveluunsa. Sata-alueella asiakasosallisuuden toteuttamisen muotoja ovat mm. asiakaskokemukset, kokemusasiantuntijat, asiakasraadit, asiakaskyselyt, osallistava kirjaaminen, systeeminen työote, OLKA-toiminta (koordinoitua järjestö- ja vapaaehtoistoimintaa Satakunnan hyvinvointialue/asiointiopas/olka-toiminta), vertaistoiminta, hoidolliset ryhmät, asiakas- ja asukaskokoukset sekä järjestöyhteistyö. 

Lakisääteiset vaikuttamistoimielimet nuorisovaltuusto, vammaisneuvosto ja vanhusneuvosto kokoontuvat säännöllisesti kuulemaan ja käsittelemään omaan toimialueeseensa liittyviä asioita. Lisäksi vaikuttamistoimielimillä on mahdollisuus perustaa alatyöryhmiä valmistelemaan tiettyä asiakokonaisuutta tarvittaessa.

Laboratoriot- ja infektioyksikkö
Laboratorion asiakkaat tarvitsevat lähetteen laboratorioon ja saavat tiedot tehtävistä tutkimuksista tilaavasta yksiköstä tai hoitavalta lääkäriltään. Pääasiassa potilaat saavat ohjeet näytteenottoa varten lähettävästä yksiköstä. Valmistautumisohjeet näytteenottoa varten potilaalle antaa poliklinikan, osaston, terveyskeskuksen tai laboratorion henkilökunta potilaan vastaanotto- tai poliklinikkakäynnin tai ajanvarauksen yhteydessä. Potilasohjeita näytteenottoon valmistautumiseen ja tutkimuksiin löytyy Hoito-ohjeet.fi –sivustolta. Tutkimuskohtaiset ohjeet löytyvät tutkimusohjekirjasta. Jos tutkimuksella on potilasohje, siihen on linkki tutkimusohjeesta.Jos näytteenottaja ei osaa asiakkaan ymmärtämää kieltä, voidaan käyttää laboratorion näytteenottoon laatimia valmiita kielikäännöksiä näytteenottoon liittyen tai käytetään muita välineitä tulkitsemiseen. Laboratoriotulos raportoidaan tilaajalle pääsääntöisesti sähköisenä laboratorion tietojärjestestelmän kautta. Ulkopuolisten laboratorioiden tuottamat paperitulokset toimitetaan tilaajalle sähköisessä muodossa Lifecare medialehdelle skannattuna. Jos alihankintalaboratoriosta ei ole sähköistä tiedonsiirtoa ja tilaajayksikkö ei käytä Lifecare-potilastietojärjestelmää, tulokset toimitetaan tilaajalle paperisena. Lähes kaikkiin hyvinvointialueen ulkopuolisiinkin palveluja tilaaviin terveydenhuollon toimintayksiköihin on rakennettu sähköiset yhteydet. Laboratoriotulokset siirtyvät tietojärjestelmistä viivästysperiaatteiden perusteella asiakkaan Omakantaan, mistä ne on asiakkaan luettavissa.

Infektioyksikkö pyrkii toimimaan yhteistyössä potilaan/asukkaan kanssa. Infektioyksikön toimintaa kuitenkin ohjaavat tartuntatautilaki ja –asetus. Tartuntatautilaki antaa valitusluvallisella viranomaispäätöksellä oikeuden hoitaa potilasta myös vastoin hänen tahtoaan silloin, kun se on välttämätöntä yleisvaarallisen tartuntataudin leviämisen estämiseksi. Tällöinkin pyritään toimimaan yhteisymmärryksessä potilaan/asiakkaan kanssa ja tämä yleensä onnistuu. Pakkokeinoihin tartuntataudeista vastaavan lääkärin viranomaispäätöksellä joudutaan turvautumaan harvoin.

Kuvantaminen ja sairaalafysiologia
Asiakkaat tarvitsevat lähetteen tutkimuksiin ja saavat tiedot suositelluista tutkimuksista sekä valmistautumisohjeet tilaavasta yksiköstä tai hoitavalta lääkäriltään. Yleensä potilaat saavat ohjeet tutkimuksiin valmistautumiseen lähettävästä yksiköstä. Tutkimuksiin liittyvät valmistautumisohjeet annetaan potilaalle poliklinikan, osaston, terveyskeskuksen sekä kuvantamisen ja sairaalafysiologian yksikön henkilökunnan toimesta vastaanotto- tai poliklinikkakäynnin tai ajanvarauksen yhteydessä. Potilasohjeita tutkimuksiin valmistautumiseen löytyvät myös Hoito-ohjeet.fi-sivustolta.

Sairaalafysiologian palveluja tarjotaan Satasairaalassa (kone- ja laitekapasiteetti sekä henkilöstö). Tietyiltä osin pyritään tarjoamaan mahdollisuutta lähipalveluun. Tutkimuksiin ja hoitoihin pääsyä seurataan jonotusseurannan avulla. 

Lääkehuolto
Lääkehuollossa kerätään henkilötietoja (henkilörekisteri) lääkkeiden valmistuksen, sytostaattien käyttökuntoon saattamisen, annosjakelun ja lääkkeiden toimituksen yhteydessä. Rekistereiden pito liittyy jäljitettävyyteen lääkkeiden valmistuksessa ja käyttökuntoon saattamisessa sekä lakiin lääkkeiden toimittamisesta Lääkehuollon pitämät rekisterit ovat siis lakiin perustuvia rekistereitä, jonka vuoksi niiden pitämiseen ei tarvita asiakkaan antamaa suostumusta, mutta potilaan niin halutessa hänellä on oikeus saada tietoonsa missä ja mitä hänen tietojaan on tallennettuna. Lääkehuollon rekisterit ovat Satakunnan hyvinvointialueen potilasrekisterin osarekistereitä, joiden käsittelyä on kuvattu tarkemmin lääkehuollon erillisellä toimintaohjeella. Terveydenhuoltolain (1326/2010) mukaan laitoshoidossa olevan potilaan hoitoon sisältyvät kaikki asiakkaan/potilaan tutkimuksessa ja hoidossa käytettävät lääkkeet, eikä asiakasta/potilasta voi velvoittaa käyttämään omia lääkkeitään laitoshoidon aikana. Mikäli asiakkaan/potilaan käyttämä lääke ei kuulu hyvinvointialueen peruslääkevalikoimaan, eikä sitä voi korvata toisella lääkevalikoiman lääkkeellä, lääke voidaan hankkia yksittäisen potilaan tarpeeseen perustelluista syistä potilaan ja lääkärin keskustelun/arvion perusteella.

Erityispalvelut
Potilaalle annetaan tiedot hänen terveydentilastaan, hoidosta ja sen vaikutuksista sekä muista hänen hoitoonsa liittyvistä seikoista. Potilas saa tutustua hänestä talletettuihin tietoihin ja pyytää virheellisten tietojen korjaamista. Sairaalan osastoilla potilaalle laaditaan hoitotyön suunnitelma, josta käyvät ilmi hoidon tarpeet, tavoitteet ja hoidon järjestäminen. Hoitotyön suunnitelma tehdään yhteistyössä potilaan kanssa.

Kuntoutus
Kuntoutus on tavoitteellista toimintaa ja siinä potilaan oma rooli on ensisijaista. Suunnitelmat kuntoutumisesta tehdään aina vuorovaikutuksessa ja yhteistyössä potilaan kanssa. Potilaiden ja työntekijöiden välisessä yhteydenpidossa on käytössä mobiilisovellus Mobiiliapuri, joka on yksi työväline tiedon välittämiseen ja potilaan osallistamiseen kuntoutukseensa ja hoitoon. Hoidon alkaessa potilas täyttää laaturekisterin, joka on potilaan itsearvio nykytilasta ja johon hän määrittelee tavoitteet kuntoutumiselle. Kuntoutuksen yksiköiden toiminnan edellytyksenä on moniammatillinen työskentely. 

Asiakkaan ja potilaan kohtelu
Asiakkaalla ja potilaalla on oikeus laadultaan hyvään sosiaali- ja terveydenhuoltoon ja hyvään kohteluun ilman syrjintää. Asiakasta ja potilasta on kohdeltava kunnioittaen hänen ihmisarvoaan, vakaumustaan ja yksityisyyttään.

Yhteiset palvelut -vastuualueella noudatetaan Sata-alueen arvoja ja periaatteita. Asiakkaat kohdataan inhimillisesti ja ammatillisesti. Jokaista asiakasta palvellaan yhdenvertaisesti. Hyvinvointialueen arvot ja periaatteet perehdytetään jokaiselle työntekijälle ja niiden mukaan odotetaan toimittavan. Jokainen työntekijä on omalta osaltaan vastuussa asiakkaan asiallisesta kohtelusta. Lisäksi työyhteisössä käydään jatkuvaa keskustelua asiasta ja työyhteisön toimintakulttuuri on asiakasta arvostava. Asiakkaan äidinkieli, hänen yksilölliset tarpeensa ja kulttuurinsa otetaan mahdollisuuksien mukaan hänen kohtelussaan huomioon. Jos asiakas on tyytymätön saamaansa palveluun tai kohteluun, on hänellä mahdollisuus antaa palautetta tai tehdä vaaratilanneilmoitus Sata-alueen yhteisen ilmoituskanavan kautta. Palaute- ja vaaratilanteen ilmoituskanava löytyvät Sata-alueen verkkosivuilta. Kaikki palautteet käsitellään vastuuyksiköissä ja palautteet viedään henkilökunnan tietoon. Palautteista saatua tietoa käytetään toimintamme kehittämiseen ja palveluiden laadun seurantaan. Vaaratapahtumailmoitus ei ole virallinen muistutus hoitovirheiden osalta. Hoitoon tai kohteluun tyytymätön asiakas tai potilas voi tehdä potilaslain mukaisen muistutuksen tai kantelun. Epäasialliseen käytökseen yksikössä ja työyhteisössä puututaan välittömästi. Jos työntekijä havaitsee jonkun kohtelevan toista ihmistä epäasiallisesti, hänen tulee puuttua tilanteeseen välittömästi. Työntekijän tulee ilmoittaa asiasta esihenkilölleen ja tehdä HaiPro-ilmoitus. Jos työntekijä toimii annettujen ohjeiden vastaisesti tai laiminlyö tehtäviään, esihenkilö keskustelee asiasta työntekijän kanssa ja neuvoo ja opastaa työtehtävissä ja työpaikan toimintatavoissa.

Asiakkaan ja potilaan informointi hänen käytettävissään olevista oikeusturvakeinoista
Asiakkaita ja potilaita informoidaan heidän käytettävissään olevista oikeusturvakeinoista Sata-alueen internet sivuilla Satakunnan hyvinvointialue/asiointiopas/potilaan-oikeudet-ja-tietosuoja. Yksiköiden toimitiloissa ja omavalvontasuunnitelmissa on nähtävillä asiavastaavien yhteystiedot sekä jokaisen työntekijän velvollisuus on opastaa asiakkaita ja potilaita.

Itsemääräämisoikeus
Itsemääräämisoikeus herättää monenlaisia ajatuksia ja tunteita. Se on moniulotteinen ja usein haastavakin asia. Itsemäärääminen on vastuunkantoa omasta itsestään sekä vapautta tehdä valintoja itseään koskevissa asioissa. On hyvin tärkeää, että asiakasta/potilasta tuetaan päätöksenteossa itsemääräämiskyvyn vahvistumiseksi. Tuki itsemääräämisoikeuden käyttämiseen on aina yksilöllistä. Erilaisten vaihtoehtojen ja mahdollisuuksien ymmärtäminen on tärkeää. 

Perustuslaissa turvataan jokaiselle perusoikeudet. Lähtökohta on, että henkilön perusoikeuksia voidaan rajoittaa vain laissa erikseen säännellyissä tilanteissa ja niin vähän kuin on välttämätöntä. Toimenpide on oltava eettisesti perusteltavissa ja se on suoritettava asiakkaan/potilaan itsemääräämisoikeutta kunnioittaen. Joissakin tilanteissa voidaan joutua rajoittamaan asiakkaan perusoikeuksia. Tällainen tilanne voisi olla esim. se, jos henkilön oma tai toisen henkilön terveys tai turvallisuus on uhattuna. Henkilökuntaresurssien puute ei oikeuta rajoitustoimenpiteiden käyttöön. Julkisen vallan on turvattava perusoikeuksien toteutuminen (laki 1889/39, laki 1992/78 ja laki 1999/731). 

Sata-alueelle on laadittu Sote-johtaja Sari Rantasen hyväksymä toimintaohje, jonka avulla varmistetaan asiakkaiden ja potilaiden itsemääräämisoikeuden toteutuminen ja sen rajoittamista koskevat periaatteet ja konkreettisetiset menettelytavat. Toimintaohje Itsemääräämisoikeus ja rajoitustoimenpiteet Satakunnan hyvinvointialueen yksiköissä (Linkki ammattilaiselle, vaatii kirjautumisen) 

Lakisääteiset palvelua koskevat suunnitelmat 

Laboratoriot- ja infektioyksikkö
Laboratorio ei tuota asiakas- ja potilassuunnitelmia, mutta on osana niiden toteuttamista, tuottaen palveluja hyvinvointialueen muille toimi- ja vastuualueille. Laboratoriotutkimukset vaativat lähetteen, jonka hoitava yksikkö laatii asiakkaalle. Laboratoriossa otetaan ne näytteet, jotka asiakkaasta on määrätty otettavaksi. Laboratorion näytteenoton toiminta on kuvattu laboratorion toimintajärjestelmässä (Linkki ammattilaiselle, vaatii kirjautumisen). Näytteenotossa ja laboratoriossa näytteelle tapahtuneet virheet raportoidaan ja asiasta ollaan yhteydessä laboratoriotutkimukset pyytäneeseen yksikköön mahdollisimman pikaisesti. Näytteet otetaan tarvittaessa uudelleen. Laboratorion poikkeamien hallinnan prosessi on kuvattu laboratorion toimintajärjestelmässä (Linkki ammattilaiselle, vaatii kirjautumisen).

Infektioyksikön henkilökunta osallistuu potilaiden tai asiakkaiden hoito- ja kuntoutussuunnitelmien tekoon yhdessä potilaan ja häntä hoitavan lääkärin kanssa. Infektiopoliklinikalla infektiolääkäri tekee tutkimus- ja hoitosuunnitelman yhteistyössä potilaan kanssa.  Infektioyksikkö myös laajasti ohjeistaa infektioturvallisten toimintatapojen toteuttamista eri toimintayksikössä. Tavoitteena on aina parempi infektioturvallisuus ja toimenpiteet pyritään toteuttamaan yhteisymmärryksessä potilaiden/asiakkaiden kanssa.

Kuvantaminen ja sairaalafysiologia
Kuvantaminen eikä sairaalafysiologia tuota asiakas- ja potilassuunnitelmia, mutta osallistuvat niiden toteuttamiseen tarjoamalla palveluja hyvinvointialueen muille toiminta- ja vastuualueille. Kuvantamis-ja sairaalafysiologiset tutkimukset edellyttävät lähetteen, jonka hoitava yksikkö laatii asiakkaalle. Kuvantamisessa ja isotooppitutkimuksissa tehdään lähetteessä määrätyt tutkimukset ja otetaan tarvittavat kuvat. Sairaalafysiologiassa kliinisen fysiologian (KLF) ja kliinisen neurofysiologian (KNF) tutkimukset toteutetaan lähetteen mukaisesti, ja tutkimuksista laaditaan raportti sekä lausunto.
Kuvantamisen ja sairaalafysiologian toiminta sekä tutkimusprosessit on kuvattu yksiköiden omissa toimintakäsikirjoissa. Tutkimusten aikana mahdollisesti tapahtuneet virheet raportoidaan, ja niistä ollaan viivytyksettä yhteydessä tutkimuksen pyytäneeseen yksikköön. Tarvittaessa tutkimus voidaan uusia. Kuvantamisen ja sairaalafysiologian poikkeamien hallinnan prosessi on kuvattu toimintakäsikirjoissa.

Lääkehuolto
Fimean määräyksen mukaan sairaala-apteekin lääkkeiden valmistukseen ja käsittelyyn sekä lääketurvallisuuteen oleellisesti vaikuttavat toimenpiteet ja käytännön menettelyt tulee ohjeistaa kirjallisin toimintaohjein. Toimintaohjeet ovat perehdytyksen apuväline ja lisäksi niiden avulla varmistetaan, että työt tehdään samalla tavalla työntekijästä riippumatta. Esimiehet huolehtivat tarvittavat toimintaohjeet luettaviksi työntekijöille ja pitävät huolen toimintaohjeiden lukukuittausten avulla, että toimintaohjeet tulevat luetuiksi. Koska toimintaohjeet muodostavat suuren osan sairaala-apteekin laatujärjestelmästä, niiden tarkastaminen ja ajanmukaisuus on ensiarvoisen tärkeää. Toimintaohjeiden ajanmukaisuus tarkastetaan joka toinen vuosi ja ohjeet päivitetään aina merkittävien muutosten yhteydessä. Sairaala-apteekin henkilökunnan säännöllisen koulutuksen ja perehdytyksen sekä ammattioikeuksien tarkastus tehdään rekrytoinnin ja perehdytyksen yhteydessä sekä säännöllisesti vuosittain. Muut laatujärjestelmän toiminnot tarkastetaan toimintaohjeiden mukaisesti ja tarkastusaikataulu on vastuutyöntekijöiden vuosikelloissa tai kalenterissa.

Erityispalvelut
Psykologit ja ravitsemusterapeutit voivat osallistua osana moniammatillista tiimiä potilaan hoito- ja kuntoutussuunnitelmien laadintaan. Suunnitelmat tehdään aina yhdessä potilaan kanssa. Suunnitelman toteutumista seurataan yhdessä potilaan sekä potilaan hoidosta vastaavan lääkärin ja tarvittaessa muiden ammattiryhmien kanssa. Sihteeriyksikössä sihteerit eivät tuota asiakas- ja potilassuunnitelmia, mutta osallistuvat niiden toteuttamiseen tarjoamalla palveluja hyvinvointialueen muille toimi- ja vastuualueille. Varahenkilöstön hoitajat toimivat osana moniammatillista työyhteisöä varmistaen potilaan hoitosuunnitelman suunnittelun, toteutumisen ja arvioinnin jatkuvuuden. Toimenkuvaan kuuluu toimia myös linkkinä yhteistyötahojen ja omaisten välillä. Hoitajat osallistuvat jatkohoidon suunnittelemiseen ja järjestämiseen. 

Kuntoutus
Kuntoutuksessa tehdyt hoito- ja kuntoutussuunnitelmat tehdään yhdessä potilaan kanssa moniammatillisessa työryhmässä. Kuntoutumissuunnitelma ohjaa kuntoutuksen toteutusta ja välittää tietoa siitä, mitä tehdään. Potilaan kuntoutussuunnitelman toteutumista seurataan kuntoutuksen laaturekisterikyselyn kautta, joka lähetetään potilaalle prosessista riippuen joko puolen vuoden tai vuoden kuluttua. Seurantaa tehdään myös soittokontrollein tai seurantakäynnein. Kuntoutuksen kaikki prosessit on kuvattu IMS:ssä, nämä pidetään aina ajantasaisena ja päivitetään säännöllisesti. Toimintaa ohjaavat toimintaperiaatteet ja HA:n kuntoutuksen ohjausryhmä. Vastuuyksikön päällikkö valvoo ja vastaa prosessien toteutumisesta. Hyvinvointialue vastaa potilaan lääkinnällisen kuntoutuksen suunnittelusta siten, että kuntoutus muodostaa yhdessä tarpeenmukaisen hoidon kanssa toiminnallisen kokonaisuuden. Lääkinnällisen kuntoutuksen tarve, tavoitteet ja sisältö on määriteltävä kirjallisessa yksilöllisessä kuntoutussuunnitelmassa.  (8.7.2022/581).Kuntoutuksen vastuuyksikössä noudatetaan STM:n asetusta lääkinnällisen kuntoutuksen apuvälineistä. Luovutusperusteet, apuvälinetarve arvioidaan yksilöllisestiSosiaali- ja terveysministeriön asetus… 1363/2011 - Säädökset alkuperäisinä - FINLEX ®

Asiavastaavien tehtävät ja yhteystiedot
Asiavastaava toimii tehtävässään asiavastaavalain 739/2023 mukaisesti riippumattomasti ja puolueettomasti. Hän ei tee päätöksiä eikä voi muuttaa niitä. Asiavastaava ei ota kantaa lääketieteelliseen hoitoon. (Potilasasiavastaava ja sosiaaliasiavastaava - Satakunnanhyvinvointialue) 

Sosiaaliasiavastaava
Satasairaala
Sairaalantie 3
28500 PORI
Puh. 044 7079132
sosiaaliasiavastaava@sata.fi

Sosiaaliasiavastaavan tehtävänä on:

Neuvoa asiakkaita sosiaalihuollon asiakaslain (812/2000) ja varhaiskasvatuslain (540/2018) soveltamiseen liittyvissä asioissa.
Neuvoa ja avustaa sosiaalihuollon asiakaslain 23 § mukaisen muistutuksen tekemisessä sekä neuvoa ja avustaa varhaiskasvatuslain 54 §:ssä tarkoitetun muistutuksen tekemisessä.
Neuvoa, miten kantelu, oikaisuvaatimus, valitus, vahingonkorvausvaatimus tai muu asiakkaan sosiaalihuollon tai varhaiskasvatuksen oikeusturvaan liittyvä asia voidaan panna vireille toimivaltaisessa viranomaisessa.
Tiedottaa asiakkaan oikeuksista.
Koota tietoa asiakkaiden yhteydenotoista ja seurata asiakkaiden oikeuksien ja aseman kehitystä sekä
toimia muutenkin asiakkaan oikeuksien edistämiseksi ja toteuttamiseksi.

Potilasasiavastaavat
Satasairaala
Sairaalantie 3
28500 PORI
Puh. 02 627 6078 
potilasasiavastaava@sata.fi 

Potilasasiavastaavan tehtävänä on:
Neuvoa potilaita potilaslain (785/1992) soveltamiseen liittyvissä asioissa.
Neuvoa ja tarvittaessa avustaa potilasta tai potilaan laillista edustajaa, omaista tai muuta läheistä potilaslain 10 §:ssä tarkoitetun muistutuksen tekemisessä.
Neuvoa, miten kantelu, oikaisuvaatimus, valitus, vahingonkorvausvaatimus, potilas- tai lääkevahinkoa koskeva korvausvaatimus tai muu potilaan terveydenhuollon oikeusturvaan liittyvä asia voidaan panna vireille toimivaltaisessa viranomaisessa.
Tiedottaa potilaan oikeuksista.
Koota tietoa potilaiden yhteydenotoista ja seurata potilaiden oikeuksien ja aseman kehitystä sekä
toimia muutenkin potilaan oikeuksien edistämiseksi ja toteuttamiseksi.

Yhteystietolinkki Potilasasiavastaava ja sosiaaliasiavastaava - Satakunnanhyvinvointialue


2.4 Muistutusten käsittely

Hoitoon tai palvelun laatuun taikka saamaansa kohteluun tyytymättömällä potilaalla/asiakkaalla on lakiin perustuva oikeus tehdä muistutus (Satakunnan hyvinvointialue/asiointiopas/potilaan-oikeudet-ja-tietosuoja). Muistutuksen voi tehdä tarvittaessa myös potilaan/asiakkaan laillinen edustaja, omainen tai läheinen. Muistutus pitää tehdä pääsääntöisesti kirjallisesti, mutta erityisestä syystä sen voi tehdä myös suullisesti. Muistutuksen vastaanottajan eli vastuualuejohtajan on käsiteltävä asia ja annettava siihen kirjallinen, perusteltu vastaus kohtuullisessa ajassa. Muistutus hoidosta tai palvelusta -lomake löytyy Sata-alueen internet -sivustolta (muistutuslomake).

Potilasasiavastaava/sosiaaliasiavastaava antavat tarvittaessa lisätietoja muistutuksen tekemiseen liittyen.

Muistutus lähetetään Satakunnan hyvinvointialueen kirjaamoon, Sairaalantie 3, 28500 PORI tai
 kirjaamo@sata.fi

Yhteiset palvelut -vastuualueen johtaja ottaa vastaan ja tiedottaa palvelualojen vastuuhenkilöiltä, vastuuyksiköiden päälliköitä saaduista muistutuksista. Vastuualuejohtaja delegoi muistutusten sisältämien epäkohtien ja puutteiden korjaamisen ja kehittämisen palvelualojen vastuuhenkilöille, vastuuyksiköiden päälliköille. Muistutuksia ei toimiteta käsiteltäväksi henkilölle, joka on muistutuksen kohteena, esteellisyyden takia. Poikkeamailmoitukset käsitellään osasto tai yksikkökokouksissa, yhdessä koko henkilökunnan kanssa pohditaan ehkäiseviä toimenpiteitä. Vastuuyksikön päällikkö selvittää yhdessä henkilökunnan kanssa muistutukseen johtaneet syyt ja suunnittelee korjaavat ja ehkäisevät toimenpiteet sekä kehittää toimintaa niin, ettei vastaavaa tapahdu uudelleen. Muistutusten johdosta prosesseja, toimintatapoja ja ohjeistuksia päivitetään tarpeen mukaan. Asia käsitellään myös asiaan liittyvien työntekijöiden kanssa. Muistutuksen tehneelle asiakkaalle laaditaan kirjallinen vastaus.

2.5 Henkilöstö

Määrä, rakenne ja riittävyys sekä sijaisten käytön periaatteet
Vuoden 2025 henkilöstökertomuksen mukaan Sata-alueella työskenteli 10786 henkilöä, joista 78 % oli vakituisia työntekijöitä:

Eniten työntekijöitä oli erityis- ja sairaalapalveluiden toimialueella, 3246 henkilöä.
Vähiten työntekijöitä oli pelastuslaitoksella, 219 henkilöä ja hyvinvointialueen hallinnossa 164 henkilöä.
Ikääntyneiden palveluissa työskenteli 3189 henkilöä.
Aikuisten palveluissa työskenteli 1825 henkilöä.
Lasten, nuorten ja perheiden palveluissa työntekijöitä oli 798 henkilöä.
Konsernipalveluissa työskenteli 1345 henkilöä.

Henkilöstölle: Henkilöstökertomus 2025 (linkki ammattilaisille, vaatii kirjautumisen IMS)
Vastuualueen henkilöstön määrä ja rakenne 
Vastuualueella työskentelee noin 1200-1300 henkilöä, joista vajaa 300 henkilöä työskentelee Suun Terveydenhuollon yksikössä (erillinen omavalvontasuunnitelma). 

Vastuualueen henkilöstörakenne koostuu bioanalyytikoista, laboratoriohoitajista, laboranteista, röntgenhoitajista, sairaanhoitajista, lähihoitajista, hygieniahoitajista, fysioterapeuteista, toimintaterapeuteista, ravitsemusterapeuteista, kuntoutuksen erityistyöntekijöistä, apuvälineasiantuntijoista, farmaseuteista, lääketyöntekijöistä, proviisoreista, lääkäreistä, erikoislääkäreistä, erikoistuvista lääkäreistä, amanuensseista, sairaalakemisteistä, kemisteistä, mikrobiologeista, sairaalamikrobiologeista, sairaalasolubiologeista, sairaalafyysikoista, obduktioavustajista, sihteereistä, ravitsemusterapeuteista, psykologeista, hammashoitajista, hammaslääkäreistä ja erikoishammaslääkäreistä. 

Sijaisten käytön periaatteet

Sata-alueen urapalvelut julkaisee työpaikkailmoituksia sisäisessä intrassa (Satasessa) ja internetissä.

Toimialueet voivat palkata henkilöitä sijaisuuksiin myös suoraan sopimalla 
tai Sotender-sovelluksella. Lue lisää: Sovellus sijaisten hankintaan (Sotender). (Linkki ammattilaisille, vaatii kirjautumisen, IMS.)

Päätöksen henkilöstövalinnasta tekee sijaisuuksissa esihenkilö, vakituisissa työsuhteissa päällikkö.
Sata-alueelle on laadittu rekrytoinnin käsikirja, johon on koottu rekrytointia koskevien lakien ja asetusten asiasisältöjä sekä Sata-alueen hallinnollisia toimintatapaohjeita Rekrytoinnin käsikirja (Linkki ammattilaiselle, vaatii kirjautumisen IMS)

Vuokratyö ja alihankinta

Laboratoriot- ja infektioyksikkö
Laboratorion alihankintana tilattuja tutkimuksia ja lausuntoja ei lasketa alihankittavaksi työvoimaksi. Infektioyksikkö ei käytä vuokra- tai alihankittua työvoimaa. Sijaisia palkataan tarpeen mukaan pidempiin poistumiin. Pätevien sijaisten löytäminen on hyvin vaikeaa. Poikkeustilanteissa puhelinkonsultaatioapua voidaan saada yliopistosairaalasta. Patologialla alihankintaan sisältyy myös obduktiotoimintaa, kilpailutetun toimijan patologi tekee tarvittaessa Sata-alueen avaukset Sata-alueen tiloissa. Tarve n. 1-2 avausta / vko.

Kuvantaminen ja sairaalafysiologia
Kuvantamisen alihankintana tilattavia tutkimuksia ja lausuntoja ei katsota alihankituksi työvoimaksi. Ultraäänitutkimuksia toteutetaan alihankintana 1–2 kertaa viikossa, ja mammografiatutkimuksiin osallistuva lääkäri käy yksikössä 2–3 kertaa viikossa.
Sairaalafysiologia käyttää ostopalveluna hankittavaa lääkärityöresurssia tietyissä tutkimuksissa ja/tai niiden lausunnoissa. Ostopalvelun määrä riippuu käytettävissä olevasta omasta lääkäriresurssista. Neurofysiologian lääkärit käyvät tekemässä ENMG-tutkimuksia noin kahdeksan kertaa kuukaudessa, ja sydämen ultraäänitutkimuksia sekä rasituskokeita tehdään tarpeen mukaan. Sijaisia palkataan tarpeen mukaan pidempiin poistumiin sekä kesälomakaudella.

Lääkehuolto
Lääkehuolto ei käytä vuokra- tai alihankittua työvoimaa. Sijaisia palkataan pääsääntöisesti vain kesälomakaudelle (2 farmaseuttia ja 2 lääketyöntekijää) ja tarvittaessa pidempiin poissaoloihin yllä olevan mukaisesti.

Erityispalvelut
Sijaisia käytetään toiminnan niin vaatiessa erilaisissa poistuma tilanteissa, kuten sairauslomat, vuosilomat, vanhempainvapaat. Sijaisten käyttö painottuu ensisijaisesti palkattomiin poistumiin.
Erityispalvelut yksikkö ei käytä vuokra- tai alihankittua työvoimaa.

Kuntoutus: 
Sijaisia käytetään toiminnan niin vaatiessa erilaisissa poistuma tilanteissa, kuten sairauslomat, vuosilomat, vanhempainvapaat. Sijaisten käyttö painottuu ensisijaisesti palkattomiin poistumiin.
Kuntoutus käyttä alihankittua työvoimaa noin kolmena päivänä per kuukausi.

Sosiaali- ja terveydenhuollon ammattioikeudet ja kielitaito
Sosiaali- ja terveydenhuollon ammattioikeudet varmistetaan rekrytoinnin yhteydessä tarkistamalla sosiaali- ja terveydenhuollon ammattihenkilöiden ammattioikeuksia koskevat rekisteritiedot (esimerkiksi JulkiTerhikki, JulkiSuosikki, rikosrekisteri), tutkintotodistukset sekä muut kyseiseen tehtävään vaadittavat luvat ja todistukset esimerkiksi valtionhallinnon kielitutkinto tai yleinen kielitutkinto).

Lue lisää: Ulkomaalaisen työntekijän palkkaaminen (Linkki ammattilaisille, vaatii kirjautumisen, IMS)

Lue lisää: Rekrytoinnin käsikirja (Linkki ammattilaisille, vaatii kirjautumisen, IMS)



Koulutus, osaaminen ja ammattitaito 
Osaava henkilöstö on lähtökohta vaikuttavien palveluiden toteuttamiselle.
Esihenkilön tehtävänä on varmistaa henkilöstön nykyinen ja tuleva osaaminen palvelujen toteuttamiseksi. Osaamista kehitetään muun muassa:

sisäisellä ja ulkoisella koulutuksella,
perehdytyksellä,
mentoroinnilla,
työkierrolla,
simulaatio-oppimisella, sekä
verkkokoulutuksilla.

Sata-alueen osaamisen kehittäminen perustuu koulutussuunnitelmaan (Linkki ammattilaiselle, vaatii kirjautumisen, IMS), jonka laativat vuosittain henkilöstön kehittämispalvelut yhdessä toimialueiden, professiojohtajien sekä TKIO:n kanssa.
	
Lisätietoa: Oppimisen ja osaamisen kompassista (Linkki ammattilaiselle, vaatii kirjautumisen, Satanen) 

Laboratorio – ja infektioyksikkö
Laboratorion toimintajärjestelmään (Linkki ammattilaiselle, vaatii kirjautumisen) on kuvattu laboratorion kaikkien tehtävien koulutus- ja pätevyysvaatimukset, työtehtävät, vastuut ja velvollisuudet, sekä muut työtehtävään liittyvät erityisvastuut, tehtävät tai vaatimukset. Laboratorio noudattaa rekrytoinneissa Sata-alueen Rekrytoinnin käsikirjaa. Pätevyysehdot ja -vaatimukset esitetään jo rekrytointi-ilmoituksessa. Laboratorio haastattelee pätevyysehdot täyttävät ja tehtävään soveltuvat hakijat ja varmistaa tutkinto- ja työtodistukset sekä ammattitaidon ennen työsuhdetta. Luvanvaraisiin tehtäviin tulee olla voimassa oleva ammattioikeus. Todistukset tallennetaan ESS-järjestelmään. Kielitaito varmistetaan haastatteluilla ennen työsuhdetta. Työntekijän ammatti- ja kielitaitoa seurataan koeajalla, muun muassa esihenkilön ja työpisteperehdyttäjän toimesta sekä saatujen palautteiden perusteella.
Koulutuksessa olevien työntekijöiden (muun muassa opiskelijat sekä erikoislääkäriksi, sairaalasolubiologiksi, sairaalakemistiksi tai sairaalamikrobiologiksi erikoistuvat) työtehtävien laajuus arvioidaan yksilökohtaisesti ja tehtäväkuvaa monipuolistetaan osaamisen edetessä.
Laboratorion sisäisiä vastuullisia tehtäviä annetaan henkilön koulutuksen, osaamisen ja osoittamansa kiinnostuksen perusteella. Palvelutuotantoa tukeviin sisäisiin tehtäviin on laadittu erilliset tehtäväkuvaukset, joissa pätevyysvaatimukset ja tehtävät on kuvattu.

Lääkehuolto
Lääkehuolto noudattaa rekrytoinneissa Sata-alueen Rekrytoinnin käsikirjaa. Pätevyysehdot ja -vaatimukset esitetään rekrytointi-ilmoituksessa. Lääkehuolto haastattelee pätevyysehdot täyttävät ja tehtävään soveltuvat hakijat ja varmistaa tutkinto- ja työtodistukset sekä ammattitaidon ennen työsuhdetta. Todistukset tallennetaan ESS-järjestelmään. Kielitaito varmistetaan haastatteluilla ennen työsuhdetta. Työntekijän ammatti- ja kielitaitoa seurataan koeajalla, muun muassa esihenkilön ja työpisteperehdyttäjän toimesta sekä saatujen palautteiden perusteella.
Perehdytyksessä olevien työntekijöiden työtehtävien laajuus arvioidaan yksilökohtaisesti ja tehtäväkuvaa monipuolistetaan osaamisen edetessä.

Kuvantaminen  ja sairaalafysiologia 
Kuvantaminen ja sairaalafysiologia noudattaa rekrytoinneissa Sata-alueen Rekrytoinnin käsikirjaa. Pätevyysehdot ja -vaatimukset esitetään jo rekrytointi-ilmoituksessa. Tehtävään soveltuvat ja pätevyysehdot täyttävät hakijat haastatellaan. Ennen työsuhteen alkamista tarkistetaan tutkinto- ja työtodistukset sekä ammattipätevyys JulkiTerhikistä. Todistukset tallennetaan ESS-järjestelmään. Kielitaito varmistetaan haastatteluilla ennen työsuhdetta. Työntekijän ammatti- ja kielitaitoa seurataan koeajalla muun muassa esihenkilön ja työpisteperehdyttäjän toimesta sekä saatujen palautteiden perusteella. Lisäksi molemmissa yksiköissä on käytössä laitepassi, jolla varmistetaan henkilökunnan laiteosaaminen ja laitteiden turvallinen käyttö.
Koulutuksessa olevien työntekijöiden (muun muassa opiskelijat sekä erikoislääkäriksi erikoistuvat) työtehtävien laajuus arvioidaan yksilökohtaisesti ja tehtäväkuvaa monipuolistetaan osaamisen edetessä.
Sisäisiä vastuullisia tehtäviä annetaan henkilön koulutuksen, osaamisen ja osoittamansa kiinnostuksen perusteella. Palvelutuotantoa tukeviin sisäisiin tehtäviin on laadittu erilliset tehtäväkuvaukset, joissa pätevyysvaatimukset ja tehtävät on kuvattu.

Erityispalvelut
Erityispalvelut noudattaa rekrytoinneissa Sata-alueen Rekrytoinnin käsikirjaa. Pätevyysehdot ja -vaatimukset esitetään rekrytointi-ilmoituksessa. Pätevyysehdot täyttävät ja tehtävään soveltuvat hakijat haastatellaan ja varmistetaan tutkinto- ja työtodistukset sekä ammattitaito ennen työsuhdetta.Todistukset tallennetaan ESS-järjestelmään. Kielitaito varmistetaan haastatteluilla ennen työ-suhdetta. Työntekijän ammatti- ja kielitaitoa seurataan koeajalla, muun muassa esihenkilön ja työpisteperehdyttäjän toimesta sekä saatujen palautteiden perusteella.
Perehdytyksessä olevien työntekijöiden työtehtävien laajuus arvioidaan yksilökohtaisesti ja tehtäväkuvaa monipuolistetaan osaamisen edetessä.

Kuntoutus
Kuntoutus noudattaa rekrytoinneissa Sata-alueen Rekrytoinnin käsikirjaa. Pätevyysehdot ja -vaatimukset esitetään rekrytointi-ilmoituksessa. Pätevyysehdot täyttävät ja tehtävään soveltuvat hakijat haastatellaan ja varmistetaan tutkinto- ja työtodistukset sekä ammattitaito ennen työsuhdetta. Todistukset tallennetaan ESS-järjestelmään. Kielitaito varmistetaan haastatteluilla ennen työsuhdetta. Työntekijän ammatti- ja kielitaitoa seurataan koeajalla, muun muassa esihenkilön ja työpisteperehdyttäjän toimesta sekä saatujen palautteiden perusteella.
Perehdytyksessä olevien työntekijöiden työtehtävien laajuus arvioidaan yksilökohtaisesti ja tehtäväkuvaa monipuolistetaan osaamisen edetessä.

Perehdyttäminen, ammattitaidon ylläpito ja täydennyskoulutus
Suunnitelmallinen ja laadukkaasti toteutettu perehdytys lisää rekrytoinnin onnistumista. Työturvallisuuslaki (738/2002) velvoittaa, että työntekijä perehdytetään riittävästi työtehtäviin, työympäristöön sekä työssä käytettäviin välineisiin ennen uuden työn aloitusta sekä työtehtävien tai -välineiden muuttuessa. Esihenkilö vastaa, että perehdytys toteutetaan suunnitellusti.

Sata-alueella perehdytys sisältää:

henkilökohtaisen perehdytyssuunnitelman
perehdytystä kasvokkain
verkkokursseja
itseopiskelumateriaaleja
seurantakeskustelun
sähköisen palautteen perehdyttäjälle

Satasen Perehdytys-sivuilta (Linkki ammattilaisille.)

Työnantaja mahdollistaa täydennyskoulutukset. Esihenkilö vastaa yksikkönsä koulutuksista ja koulutusmäärärahojen riittävyydestä, pätevyysvaatimuksista ja työelämäkeskustelujen järjestämisestä.
Esihenkilö huolehtii myös koulutuksessa saavutetun tiedon jakamisesta työpaikalla.

Lue lisää Koulutusohjeesta. (Linkki ammattilaisille, vaatii kirjautumisen, IMS.)

Henkilöstö saa lisätietoa koulutuksista Talentin koulutuskalenterista, linkki Satasessa.

Laboratoriot- ja infektioyksikkö
Laboratorion perehdytysmenettelyt ja -ohjeistukset on kirjattu laboratorion toimintakäsikirjaan (Linkki ammattilaiselle, vaatii kirjautumisen). Laboratoriossa huolehditaan henkilöstön perehdyttämisestä tarkoituksenmukaisessa laajuudessa noudattaen Satakunnan hyvinvointialueen ohjeistuksia (Linkki ammattilaiselle, vaatii kirjautumisen) sekä lainsäädäntöä ja viranomaismääräyksiä. Uuden työntekijän tai työyksiköstä tai -tehtävästä toiseen siirtyvälle työntekijälle annetaan perehdytys laboratorio-organisaatioon ja toimintaan. Perehdytys annetaan myös uusiin laitteisiin ja menetelmiin. Työntekijöille laaditaan perehdytyssuunnitelma ja perehdytyksille asetetaan tavoiteajat. Lähiesihenkilö järjestää työntekijälle työtehtävän mukaiset perehdytykset ja osoittaa työntekijälle perehdyttäjät. Lähiesihenkilö antaa yleisperehdytyksen uudelle työntekijälle ja opastaa Satakunnan hyvinvointialueen yhteisten perehdytysmateriaalien ja pakollisten verkkokoulutusten suorittamisen. Hyvinvointialueen IMS-järjestelmässä on muistilista uuden työntekijän perehdytykseen (Linkki ammattilaiselle, vaatii kirjautumisen). Perehdytyksen päätteeksi osaaminen varmistetaan perehdyttäjän ja perehtyjän välisellä keskustelulla. Tämän lisäksi voi olla näyttökoe tai työn suorituksen havainnointi, mikä kirjataan perehdytysdokumenttiin. Laiteosaaminen kirjataan Sata-alueen laiteosaamisrekisteriin Laitepassiin. Lähiesihenkilö pitää työntekijän kanssa perehdytyksen palautekeskustelun noin 6 kuukauden päästä työntekijän aloittamisen jälkeen. Palautekeskustelu pyritään pitämään ensimmäisen kehityskeskustelun yhteydessä. Esihenkilö opastaa työntekijää täyttämään sähköisen perehdytyskeskustelulomakkeen Talentti-järjestelmässä ennen palautekeskustelua. Työntekijöiden osaamista pidetään yllä riittävällä työpistekierrolla, työpiste- ja osastopalavereihin osallistumisella, päivitettyjen ohjeiden lukemisella ja työpistetiedotteilla, työpajoilla sekä kehitysprojekteihin ja täydennyskoulutuksiin osallistumisella. Laboratorion yhteisiä ja perusyksiköiden ajankohtaisia asioita julkaistaan laboratorion intranetistä ja osastopalaverimuistioissa, jotka jokaisen tulee lukea. Perehdytyksen jälkeisen pätevyyden ja suoriutumisen arvioinnin menettelytapoina käytetään soveltuvin osin muun muassa itsearviointia osana kehityskeskustelua, vertaisarviointeja, työn suoraa havainnointia työpisteessä ja ulkoisia laaduntarkkailukierroksia. Akateemisen henkilöstön osalta hyödynnetään muun muassa toimintajärjestelmään laadittuja dokumentteja ja niiden ajantasaisuutta sekä laiteverifiointien toteuttamista.

Laboratoriossa noudatetaan koulutuksiin liittyen Satakunnan hyvinvointialueen ohjeistuksia, menettelyjä ja koulutussuunnitelmaa. Laboratorio laatii myös oman vuosikohtaisen koulutussuunnitelman. Koulutussuunnitelma on dynaaminen vuoden aikana täytettävä taulukko. Lähiesihenkilö seuraa työntekijöiden täydennyskoulutustarvetta ja ohjaa työntekijöitä koulutuksiin tarpeen mukaan. Laboratorio jakaa osaamista paljon sisäisesti ja järjestää laboratorion sisällä täydennyskoulutuksia. Laboratorio tarjoaa myös koulutusta laboratorion ulkopuolelle. Laboratorio seuraa myös tapahtuneita poikkeamia ja nostaa sieltä koulutustarpeita.

Infektioyksikössä huolehditaan, että työntekijällä on tehtävän mukainen koulutus ja pätevyys, tarvittaessa sitä täydennetään hoitajien osalta Arcadan hygieniahoitajakoulutuksella. Uusille työntekijöille järjestetään henkilökohtainen perehdytys tehtävään ja siihen alueeseen, josta henkilö vastaa.  Lisäksi kokeneemman ammattihenkilön konsultaatioapu on aina saatavissa. Matalalla kynnyksellä voi aina konsultoida myös infektiolääkäriä. Toimintaohjeet löytyvät hoito-ohjeet.fi alustalta ja IMS:stä sekä THL.n sivuilta. Infektioyksikön asiantuntijaroolin vuoksi työntekijöille pyritään myös takaamaan tehtävän mukainen ulkoinen koulutus.

Kuvantaminen ja sairaalafysiologia
Kuvantamisen ja sairaalafysiologian yksiköissä perehdytyksellä ja täydennyskoulutuksella varmistetaan henkilöstön osaaminen, potilasturvallisuus ja toiminnan laatu. Jokaisella työntekijällä on velvollisuus osallistua perehdyttämiseen, mutta tiiminvetäjän tai vastuuhoitajan tehtävänä on varmistaa, että perehdytettävät asiat on käsitelty riittävästi ja tarvittaessa arvioida lisäperehdytyksen tarve. Koulutusrekisteriä ylläpidetään ja sen toteutumista seurataan säännöllisesti. Perehdytysaika räätälöidään tarpeen mukaan. 
Perehdytys käytännössä:
Röntgenhoitajien ja sairaalafysiologian henkilöstön perehdytyksessä käytetään tutkimus- ja työpistekohtaisia perehdytyskortteja. Perehtymisajan pituus määrittyy perehdytettävän aiemman kokemuksen ja saadun palautteen perusteella. Tavoitteena on mahdollisimman tasainen ja tarkoituksenmukainen työkierto sekä työtehtävien hallinta eri henkilöstöryhmien välillä, huomioiden myös yksilölliset tarpeet.
Laitehankintojen tarjouspyynnöissä edellytetään riittävää perehdytystä tai koulutusta. Laitetoimittajan järjestämiin koulutuksiin osallistuvat vähintään laitteiden vastuuhoitajat. Radiologeille on oma perehdytysopas, ja erikoistuvat radiologit hyödyntävät perehdytyksessään valtakunnallista erikoislääkärikoulutuksen lokikirjaa.
Täydennyskoulutus ja osaamisen kehittäminen:
Säteilytyöhön osallistuvien työntekijöiden säteilysuojelukoulutus järjestetään sosiaali- ja terveysministeriön asetuksen (Sosiaali- ja terveysministeriön asetus, 1044/2018) mukaisesti vähintään viiden vuoden välein. Koulutus voi sisältää sisäistä ja ulkoista koulutusta sekä itsenäistä opiskelua. Kuvantamisen ja sairaalafysiologian yksiköille on laadittu säteilysuojelun täydennyskoulutussuunnitelma, jossa kuvataan, miten lainsäädännön mukaiset koulutusvaatimukset täytetään.
Ulkoisen koulutuksen suunnitelma laaditaan vuosittain. Henkilöstöllä on mahdollisuus esittää koulutustoiveita, ja osallistujien valinnassa otetaan huomioon yksikön toiminnan tavoitteet, edellisestä koulutuksesta kulunut aika ja mahdolliset kehityskeskusteluissa nousseet tarpeet. Osallistujamäärään vaikuttaa myös käytettävissä oleva koulutusmääräraha.

Lääkehuolto
Sairaala-apteekin henkilökunnalta vaaditaan perehdytyssuunnitelman mukainen perehdytyksen läpikäynti ennen omatoimista työskentelyä sairaala-apteekin eri työtehtävissä.  Perehdyttäjänä toimii apteekkari, proviisori tai edellisten valtuuttama henkilö. Perehdytysjakso sisältää työtehtävistä riippuen sekä kirjallisen osuuden että työn ohessa suoritettavan perehtymisen työtehtäviin. Perehdytysjakso voi sisältää myös näytteenottoa, mikäli työntekijä työskentelee lääkevalmistuksessa. Apteekkari tai hänen valtuuttamansa henkilö toteaa allekirjoituksellaan työntekijän perehtyneisyyden perehdytyskorttiin ja antaa työntekijälle luvan toimia itsenäisesti tietyssä työtehtäväkokonaisuudessa. Työntekijät ylläpitävät perehtyneisyyttä työskentelemällä lääkehuollon tehtävissä. Kuuden kuukauden keskeytyksen jälkeen työntekijän perehtyneisyys pitää todeta ja tarvittaessa perehdytys suorittaa uudelleen. 

Lääkehuollossa farmaseutit kouluttautuvat vähintään kerran vuodessa ja lääketyöntekijät vähintään joka toinen vuosi. FIMEA:n määräysten mukaan lääkevalmistukseen osallistuvan farmaseuttisen henkilökunnan tulee osallistua kerran vuodessa ulkoiseen lääkevalmistusaiheeseen täydennyskoulutukseen. Henkilöstöasioista vastaava proviisori kartoittaa vuosittain henkilökunnan koulutustarvetta sekä laatii koulutussuunnitelman, jossa on tietoa lääkehuollolle soveltuvista ulkoisista ja sisäisistä koulutuksista. Proviisori seuraa, että henkilökunta ilmoittautuu riittävästi koulutuksiin.



Erityispalvelut:
Psykologit. Työn alussa yleisestä organisaatioon liittyvästä perehdyttämisestä vastaa johtava psykologi sekä yksikkökohtaisesta perehdytyksestä työyksiköstä nimetty psykologi tai muun ammattiryhmän henkilö, mikäli muita psykologeja ei ole. Täydennyskoulutuksiin liittyvät tarpeet käydään läpi vuosittain kehityskeskustelussa. Työntekijät tuovat itse aktiivisesti esille täydennyskoulutustarpeitaan. Osallistujamäärään vaikuttaa myös käytettävissä oleva koulutusmääräraha.

Sihteeriyksikössä työntekijöille laaditaan sihteerityön esihenkilöiden toimesta perehdytyssuunnitelma ja perehdytykselle asetetaan tavoiteaika. Lähiesihenkilö järjestää työntekijälle työtehtävän mukaiset perehdytykset ja osoittaa työntekijälle perehdyttäjät. Lähiesihenkilö antaa yleisperehdytyksen uudelle työntekijälle ja opastaa Satakunnan hyvinvointialueen yhteisten perehdytysmateriaalien ja pakollisten verkkokoulutusten suorittamisen. Koulutuksissa painostetaan erityisesti sisäisiin ammattiryhmälle soveltuviin koulutuksiin, joihin osallistumiseen kannustetaan. Osallistujamäärään vaikuttaa myös käytettävissä oleva koulutusmääräraha.

Varahenkilöstössä työntekijälle suunnitellaan yksilöllinen perehdytyssuunnitelma. Perehdytysajasta keskustellaan työntekijän kanssa. Perehdytys ja kehityskeskusteluissa pyydetään arvioita siitä, minkälaista perehdytystä työntekijä on saanut ja onko jollain osa-alueella tarvetta lisäperehdytykselle. Osaamisen kehittämistä tukevina menetelminä käytetään työssä oppimista, koulutuksia, työyhteisön yhteisiä palavereita ja esimies ja alaiskeskusteluja. Lähiesihenkilöt huolehtivat henkilökunnan asianmukaisesta ja säännöllisestä koulutuksiin osallistumisesta. Osallistujamäärään vaikuttaa myös käytettävissä oleva koulutusmääräraha.

Ravitsemusterapeutit. Työn alussa yleisestä organisaatioon liittyvästä perehdyttämisestä vastaa lähiesihenkilö sekä yksikkökohtaisesta sekä substanssii liittyvästä perehdytyksestä työyksiköstä nimetty ravitsemusterapeutti. Täydennyskoulutuksiin liittyvät tarpeet käydään läpi vuosittain kehityskeskustelussa. Työntekijät tuovat itse aktiivisesti esille täydennyskoulutustarpeitaan. Osallistujamäärään vaikuttaa myös käytettävissä oleva koulutusmääräraha.

Kuntoutus
Kuntoutuksen vastuuyksiköissä perehdytyksellä ja täydennyskoulutuksella varmistetaan henkilöstön osaaminen, potilasturvallisuus ja toiminnan laatu. Jokaisella työntekijällä on velvollisuus osallistua perehdyttämiseen, mutta tiiminvetäjän ja esihenkilön tehtävänä on varmistaa, että perehdytettävät asiat on käsitelty riittävästi ja tarvittaessa arvioida lisäperehdytyksen tarve. Perehtymisajan pituus määrittyy perehdytettävän aiemman kokemuksen ja saadun palautteen perusteella. 
Ulkoisen koulutuksen suunnitelma laaditaan vuosittain. Henkilöstöllä on mahdollisuus esittää koulutustoiveita, ja osallistujien valinnassa otetaan huomioon yksikön toiminnan tavoitteet, edellisestä koulutuksesta kulunut aika ja mahdolliset kehityskeskusteluissa nousseet tarpeet. Osallistujamäärään vaikuttaa myös käytettävissä oleva koulutusmääräraha.

Sote-alan opiskelijoiden oikeus työskennellä tilapäisesti
Työnantaja arvioi
opiskelijan valmiudet ja edellytykset suoriutua tarjotuista tehtävistä
onko opiskelijan kielitaito riittävä, jos hänen äidinkielensä ei ole suomi.

Opiskelijalle nimetään kirjallisesti ohjaaja, joka työskentelee samassa yksikössä. 

Sata-alue varmistaa nämä asiat myös vuokrafirman kautta tulevien opiskelijoiden kohdalla. 

Lue lisää: (Sosiaali- ja terveydenhuollon opiskelijana työskentely - Lupa- ja valvontavirasto)

Jos opiskelijan työtehtäviin kuuluu lääkehoitoa, siitä ohjeistetaan erikseen: LOVe opiskelijat (Linkki ammattilaiselle, vaatii kirjautumisen, IMS)

Laboratoriot- ja infektioyksikkö
Opiskelijoiden työtehtävien laajuus arvioidaan yksilökohtaisesti ja tehtäväkuvaa monipuolistetaan osaamisen edetessä. Laboratoriossa toimii laillistettuja sosiaali- ja terveydenhuollon ammattihenkilöitä opiskelijavastuushoitajina (Linkki ammattilaiselle, vaatii kirjautumisen), joiden tehtäviin kuuluu muun muassa opiskelijan toiminnan organisointi.

Infektioyksikössä ei sen asiantuntijaroolin vuoksi työskentele opiskelijoita. Infektiosairauksiin erikoistuville lääkäreille tarjoamme mahdollisuutta sijaisuuksiin ja koulutukseen Turun Yliopiston koulutussopimuksen mukaisesti, mikäli infektiolääkärin virkapohja on käytettävissä.  

Kuvantaminen ja sairaalafysiologia
Kuvantamisen ja sairaalafysiologian yksiköissä henkilökunta on sitoutunut opiskelijoiden ohjaukseen ja ammatillisen kasvun tukemiseen. Opiskelijat otetaan mukaan osaksi työyhteisöä, ja heidän oppimisensa varmistetaan ohjatusti ja vastuullisesti.
Kuvantamisen yksikössä ohjaus toteutetaan pari-työskentelymallilla, jossa yksi kuvaushuone toimii moduulioppimisen yksikkönä. Opiskelijan edetessä opinnoissaan ja saatuaan suoritettua 140 opintopistettä, hän voi toimia röntgenhoitajan sijaisena ja työparina. Opiskelijan työtehtäviin voi tällöin kuulua natiiviröntgentutkimusten suorittaminen, potilaiden kanylointi tietokonetomografiatutkimuksia varten sekä avustaminen ultraäänitutkimuksissa.Opiskelijalle on merkitty vakituinen hoitaja työpariksi tonttilistaan, ei yksin työskentelyä.
Sairaalafysiologian puolella opiskelijoiden työtehtävät määritellään yksilöllisesti osaamisen ja kokemuksen perusteella. Tehtäväkuvaa monipuolistetaan asteittain opiskelijan edetessä opinnoissaan, mutta opiskelija ei toimi itsenäisesti, vaan työskentelee aina ohjatusti vakituisen hoitajan kanssa.

Lääkehuolto
Opiskelijoiden työtehtävien laajuus arvioidaan yksilökohtaisesti ja tehtäväkuvaa monipuolistetaan osaamisen edetessä. Farmasian opiskelijoiden ohjaamista varten sairaala-apteekissa laaditaan henkilökohtainen oppimissuunnitelma sairaala-apteekkiharjoittelujaksolle. Henkilöstöproviisori toimii harjoitteluvastuuhenkilönä ja koordinoi perehdytystä. Mikäli opiskelija toimii proviisorin tai farmaseutin työtehtävissä ennen laillistusta hänen kanssaan käydään läpi mitä tehtäviä hän voi hoitaa itsenäisesti.
Erityispalvelut
Opiskelijoiden työtehtävien laajuus arvioidaan yksikkökohtaisesti ja tehtävänkuvaa monipuolistetaan osaamisen edetessä. Tehtävien rajaukset käydään läpi opiskelijan kanssa. Esihenkilö koordinoi perehdytystä ja henkilökunta on työssään sitoutunut ohjaamaan opiskelijaa.

Psykologiopiskelija voi työskennellä tilapäisesti eli määräaikaisessa suhteessa psykologin tehtävässä. Hänellä täytyy olla riittävät edellytykset hoitaa tehtävää. Tämä tarkoittaa tutkintoon kuuluvan 5 kk psykologiharjoittelun sekä keskeisten ammatillisten opintojen suorittamista. Työnantaja määrittelee tapauskohtaisesti opiskelijan valmiudet ja vastuun. Hän järjestää laillistetun psykologin opiskelijan ohjaajaksi. Opiskelija ja häntä valvova ohjaaja sopivat yhdessä yhteydenpidosta ja niistä menettelytavoista, joilla työn johto ja valvonta käytännössä toteutuvat.  

Ravitsemusterapeuttiopiskelija voi työskennellä tilapäisesti eli määräaikaisessa suhteessa ravitsemusterapeutin tehtävässä, suoritettuaan hyväksytysti sairaalaharjoittelujakson. Opiskelija ja häntä valvova ohjaaja sopivat yhdessä yhteydenpidosta ja niistä menettelytavoista, joilla työn johto ja valvonta käytännössä toteutuvat.

Kuntoutus
Kuntoutuksen vastuuyksiköissä henkilökunta on sitoutunut opiskelijoiden ohjaukseen ja ammatillisen kasvun tukemiseen. Opiskelijat otetaan mukaan osaksi työyhteisöä, ja heidän oppimisensa varmistetaan ohjatusti ja vastuullisesti. Ohjaus toteutetaan pari-työskentelymallilla. Opiskelijan edetessä opinnoissaan ja saatuaan suoritettua 140 opintopistettä, hän voi toimia sijaisena ja työparina. Opiskelijalle merkitään vakituinen hoitaja työpariksi, ei yksin työskentelyä. Työtehtävät määritellään yksilöllisesti osaamisen ja kokemuksen perusteella. Tehtäväkuvaa monipuolistetaan asteittain opiskelijan edetessä opinnoissaan, mutta opiskelija ei toimi itsenäisesti, vaan työskentelee aina ohjatusti vakituisen työntekijän kanssa.

Henkilöstön työskentelyn asianmukaisuuden seuranta
Jokainen työntekijä vastaa omasta toiminnastaan työpaikalla. Toiminta pitää olla ammatillista ja asiallista. Työnantaja huolehtii siitä, että työ ja toiminta ovat asianmukaisia. Esihenkilö tarkkailee työympäristöä, työyhteisöä ja työtapoja.

Esihenkilö puuttuu ja ratkaisee poikkeavat ja puutteelliset tilanteet.

Työnjohdolliset menettelyt Työnjohdollinen menettely (Linkki ammattilaisille, vaatii kirjautumisen)
Työkykyä tuetaan työkyvyn tuki -ohjelman mukaisesti Työkyvyn tuki – ohjelma (Linkki ammattilaisille, vaatii kirjautumisen)

Työyhteisön toimivuutta tuetaan Toimiva työyhteisö mallin avulla Toimiva työyhteisö -malli (Linkki ammattilaiselle, vaatii kirjautumisen)  

Laboratoriot- ja infektioyksikkö
Laboratoriossa perehdytyksen jälkeisen osaamisen ja suoriutumisen arvioinnin menettelytapoina käytetään soveltuvin osin muun muassa itsearviointia osana kehityskeskustelua, vertaisarviointeja, työn suoraa havainnointia työpisteessä ja ulkoisia laaduntarkkailukierroksia, sekä saatuja palautteitatai laboratorion omasta toiminnasta kirjattuja poikkeamia. Akateemisen henkilöstön osalta hyödynnetään muun muassa toimintajärjestelmään laadittuja dokumentteja ja niiden ajantasaisuutta sekä laiteverifiointien toteuttamista. Jokainen työntekijä on velvollinen ilmoittamaan lähiesihenkilölleen viiveettä puutteista työtehtävien ja osaamisen vastaavuudessa.
Suoriutumisen arvioinnissa esille tulevien asioiden perusteella päivitetään tarpeen mukaan ohjeistusta, kirjataan poikkeamahavaintoja ja tiedotetaan tilaajia, normaalin laboratoriokäytännön mukaisesti. Esille nousseet havainnot käsitellään yleisellä tasolla työpiste- tai osastopalavereissa. Ilmeneviä laajempia perehdytystarpeita varten laboratorio järjestää täydennysperehdytyksiä ja -koulutuksia. Jos laboratoriossa havaitaan puutteita työntekijän osaamisessa tai asiakas tekee valituksen työskentelyn epäasianmukaisuudesta, otetaan asia viiveettä esille kyseisen työntekijän kanssa ja toimenpiteet toteutetaan suhteutettuna tilanteen vakavuuteen.
Laboratoriossa on vakiintuneet käytännöt ja prosessit palautteiden käsittelyyn ja poikkeamien kirjaamiseen ja hallintaa.

Lääkehuolto
Lääkehuollossa perehdytyksen jälkeisen osaamisen ja suoriutumisen arvioinnin menettelytapoina käytetään soveltuvin osin muun muassa itsearviointia osana kehityskeskustelua, työtehtävien sisäistä tai ulkoista auditointia sekä saatuja palautteita tai omasta toiminnasta kirjattuja poikkeamia. Lisäksi lääkevalmistuksessa työskentelevien työntekijöiden aseptista työskentelyä valvotaan ja tarkastetaan säännöllisin väliajoin, vähintään kahdentoista kuukauden välein työmenetelmätestien avulla.

Rikostaustan selvittäminen
Lasten, iäkkäiden ja vammaisten henkilöiden kanssa työskentelevien rikosrekisteriote tarkistetaan rekrytoinnin yhteydessä. 
Lue lisää: Toimintaohje Rikosrekisteriote (Linkki ammattilaiselle, vaatii kirjautumisen, IMS) 

Erityispalvelut
Varahenkilöstön lähiesihenkilö tarkistaa rekrytointivaiheessa rikosrekisteriotteen niiltä henkilöiltä, jotka tulevat työskentelemään lasten, iäkkäiden tai vammaisten henkilöiden kanssa.

2.6 Asiakas- ja potilastyöhön osallistuvan henkilöstön riittävyyden seuranta

Laboratoriot- ja infektioyksikkö
Laboratorioissa ylläpidetään osaamisrekisteriä, jotta palvelutuotannon jatkuvuus varmistetaan kaikissa tilanteissa. Osastonhoitajat pitävät huolen perehdytyksistä ja osaamisen ylläpidosta riittävällä työpistekierrolla. Osastonhoitajat seuraavat osaamista ja työnkiertoa Titania-järjestelmästä. Laboratoriossa on myös yhteisiä eri osastot ylittävää osaamista varmistamaan riittävä osaaminen. Laboratoriot tekevät myös yhteistyötä osastojen välillä, jotta näytteenottoon varmistetaan riittävästi henkilöstöä. Laboratorio varmistaa näytteenotto-osaamista järjestämällä täydentävää koulutusta yhteistyössä oppilaitosten kanssa. Laboratorio tekee myös yhteistyötä Savonia-ammattikorkeakoulun kanssa ja osallistuu bioanalyytikoiden kouluttamiseen tarjoten tiloja opiskeluun ja harjoittelupaikat. Opiskelijat usein palkataan määräaikaiseen työsuhteeseen jo opiskelujen aikana, ja monet saavat vakinaisen työsuhteen valmistumisen jälkeen. Laboratorio hyödyntää myös erikoistuvia lääkäreitä, sairaalasolubiologeja, sairaalakemistejä ja sairaalamikrobiologeja varmistamaan riittävä akateeminen osaaminen. Akateemisen henkilöstön osalta laboratorio tekee yhteistyötä TYKS Laboratorion kanssa, osaamista saadaan tarvittaessa täydennettyä heidän avustuksellaan. Tilanteessa, jossa laboratoriolla ei ole omaa henkilöstöä riittävästi kaikkien palvelujen tuottamiseen priorisoidaan kriittisiä ja potilaan terveyden ja hyvinvoinnin kannalta tärkeimpiä tutkimuksia ja ainutlaatuisia näytteitä, sekä tuotetaan tutkimuksia alihankintana. Laboratorio on myös määrittänyt laitteille varalaitteen ja -menetelmät ja osa tutkimuksista voidaan tuottaa Rauman laboratoriossa, jos Satasairaalan laboratoriossa ei ole riittävää henkilöstömäärää tai toisin päin. Laboratorion toimintajärjestelmän avulla voidaan työntekijöiden osaamista laajentaa melko nopeastikin vastaamaan muuttuneeseen tarpeeseen tai tilanteeseen. Laboratoriossa on varmistettu tiedon dokumentointi, jotta toiminta ei pääse katkeamaan, vaikka henkilöstöä olisi miltä tahansa tasolta poissa.

Infektioyksikössä ei ole varahenkilöitä ja henkilöstön riittävyys erityisesti poikkeustilanteissa on kriittinen asia. Hoitohenkilöstön osalta toimintaa pyritään turvaamaan alueellisella sijaistamisella sekä infektioyhdyshoitajien verkostolla. Tarvittaessa laajassa epidemiatilanteessa tätä verkosta pyritään käyttämään hyväksi tartunnanjäljityksessä. Poikkeustilanteissa toimintoja joudutaan priorisoimaan.

Kuvantaminen ja sairaalafysiologia
Kuvantamisen ja sairaalafysiologian henkilöstösuunnittelussa huomioidaan toiminnan tunnusluvut, toiminnan edellyttämä osaaminen, tulevaisuuden suunnitelmat sekä talouden asettamat reunaehdot. Hoitajien perehdytys ja osaamisen ylläpito toteutetaan tehokkaalla työpistekierrolla. Osaamisen ja työnkierron seurantaan käytetään Titania-järjestelmää, jonka avulla varmistetaan osaamisen ajantasaisuus. Yksiköiden välistä osaamista kehitetään erityisesti poikkeustilanteisiin varautumiseksi. Tavoitteena on mahdollisimman tasainen työkierto eri henkilöstöryhmien tehtävissä, huomioiden myös työntekijöiden henkilökohtaiset toiveet ja tarpeet. Mammografia-, angio- MRI, isotooppi-, KLF-, ja KNF-tiimeissä työskentelevät ainoastaan näihin tehtäviin erityisesti koulutetut hoitajat. Tiimien kokoonpanoja tarkistetaan säännöllisesti. Pacs-vastaavien työkierto pyritään myös pitämään mahdollisimman tasaisena. Kuvantaminen ja sairaalafysiologia tekee aktiivista yhteistyötä ammattikorkeakoulujen kanssa tarjoamalla harjoittelupaikkoja röntgenhoitaja ja bioanalyytikko opiskelijoille. Opiskelijoita palkataan määräaikaisiin työsuhteisiin jo opintojen aikana, mikä luo pohjan vakinaisten työsuhteiden syntymiselle valmistumisen jälkeen. Erikoistuvien lääkäreiden osalta kuvantamisella on yhteistyösopimus Turun yliopiston kanssa, ja erikoistuvia lääkäreitä pyritään ottamaan mukaan toimintaan mahdollisuuksien mukaan. Erikoistumisaika on erikoistuvilla 2v ja erityisehdoin 2.5v. Tilanteissa, joissa henkilöstöresurssit eivät riitä, priorisoidaan kriittiset tutkimukset, jotka ovat välttämättömiä potilaan terveyden ja hyvinvoinnin kannalta. Osa tutkimuksista ja lausunnoista voidaan tuottaa alihankintana resurssipulan helpottamiseksi.

Lääkehuolto
Lääkehuollossa on suurimmissa ammattiryhmissä muutamia vakituisia varahenkilöitä, joilla paikataan normaaleja suunniteltuja ja osin myös akuutteja poistumia, jotta normaalit poistumat eivät vaikuttaisi lääkehuollon toimintavarmuuteen. Akuuteissa ja suunnittelemattomissa poissaoloissa henkilöstöproviisori tarvittaessa yhteistyössä muiden proviisorien kanssa sovittaa päivän työt ja päättää, mitä töitä voi jättää tekemättä ja mihin töihin keskittyä. Prioriteettina pidetään aina lääkkeiden toimitusta, jotta potilasturvallisuus ei vaarannu. Toimintojen turvaamiseksi kriisitilanteessa lääkehuollossa on laadittu valmiussuunnitelma, jossa lääketurvallisuuden kannalta kriittiset toiminnot, huomioon otettavat asiat ja menettelytavat on ohjeistettu mahdollisuuksien mukaan. Valmiussuunnitelmassa toiminnot tulee priorisoida tilanteen kannalta oleellisiin ja käyttöön tulee ottaa suunnitelman mukaiset poikkeusolojen työjärjestelyt. Työt priorisoidaan tilanteen mukaan, ja ohjeessa on eritelty ammattiryhmittäin minimimiehitys, jolla sairaala-apteekin perustoiminnot pystytään ylläpitämään, mutta ei kuitenkaan normaalilaajuudessa. Mikäli minimimiehitystä ei saada paikalle, on mahdollista soveltuvin osin hyödyntää etätyötä sekä osastofarmaseutteja miehityksen täydentämiseksi.

Kuntoutus 
Henkilöstösuunnittelua toteutetaan seuraamalla toiminnan tunnuslukuja huomioiden toiminnan edellyttämä osaaminen, tulevaisuuden suunnitelmat ja talouden reunaehdot. Hoito-osastoilla henkilöstön riittävyyttä arvioidaan kuormituksen, hoitoisuuden ja vaihtuvuuden perusteella. Poliklinikoilla henkilöstön riittävyyttä arvioidaan lähetteiden ja käyntitilastojen perusteella.
Henkilöstön riittävyyden varmistamiseksi käytössä on erikoissairaanhoidon fysio- ja toimintaterapeuteilla oma varahenkilöjärjestelmä. Lisäksi hoito-osastojen tilannetta seurataan päivittäin huddlauksessa.

Erityispalvelut
Sihteeriyksikkö pyrkii omalla varahenkilöllään turvaamaan riittävän sihteeriresurssin erilaisissa  poikkeamatilanteissa. Sihteeriresurssia seurataan päivittäin aamulla tapahtuvassa sihteerityön esihenkilöiden yhteisessä sihteeriresurssipalaverissa. 

Päivittäisellä huddlaus- eli tilannearviolla seurataan hoitohenkilökunnan osaamisen riittävyyttä ja määrää vastaamaan yksiköiden kulloistakin potilastilannetta. Huddlauksen tarkoituksena on, että jokainen yksikkönsä osastonhoitaja tai vastaava antaa lyhyen raportin yksikkönsä potilastilanteesta; määrästä ja kuormittavuudesta, sen hetkisestä henkilöstöresurssitilanteesta, avuntarpeesta ja sen mahdollisesta antamisesta muille sekä tulevan vuorokauden mahdollisista haasteista. Varahenkilöstö tarjoaa joustavan ratkaisun äkillisiin henkilöstövajeisiin, koska varahenkilöstön hoitajilla on tarvittava koulutus ja osaaminen eri yksiköihin. 

Erityispalveluissa työskentelee useita laillistettuja ravitsemusterapeutteja, lyhytaikaisia sijaisia ei ole käytettävissä. Pidempiaikaisiin poissaoloihin haetaan sijainen.  Poikkeusoloissa, kuten mm. äkillisissä poissaoloissa, perutaan asiakkaiden/potilaiden varattuja aikoja tai siirretään aika toiselle ravitsemusterapeutille ko. päivänä, jos se on mahdollista.


2.7 Monialainen yhteistyö ja palvelun koordinointi

Sosiaali- ja terveydenhuollon ammattilaisilla on lainsäädännön määrittämä velvollisuus tehdä monialaista yhteistyötä potilaan tai asiakkaan palveluntarpeen arvioinnissa sekä palveluiden antamisessa. Monialainen yhteistyö toteutetaan asiakkaan tai potilaan suostumuksella ja palvelujen tulee muodostaa asiakkaan tai potilaan etujen mukainen kokonaisuus. 

Laboratoriot- ja infektioyksikkö
Laboratorio tarjoaa ja tuottaa Satakunnan hyvinvointialueen tarpeiden ja asiakasvaatimusten mukaan laboratoriopalveluja luotettavasti, turvallisesti ja kustannustehokkaasti potilaan tilan selvittämisen ja hoidon tueksi. Tutkimusvalikoimaa ylläpidetään alueellisen tarpeen mukaan ja tutkimusvalikoimaan tehdään muutoksia kuunnellen Sata-alueen palveluntuottajien tarpeita. Laboratorio ylläpitää ajan tasaista tutkimusohjekirjaa, jossa on pyytäville yksiköille tarvittava tieto tutkimuksista. Tutkimusohjekirja on julkinen laboratorion tutkimustietokanta. Laboratoriotulos raportoidaan tilaajalle pääsääntöisesti sähköisenä. Asiakas näkee omat laboratoriotuloksensa Omakanta-palvelusta. Tarvittaessa tulos voidaan toimittaa tilaajalle myös muilla tavoilla. Laboratoriotuloksen raportoinnin sähköiseen tiedonkulkuun ei ole automaattisia varmennusjärjestelmiä. Mikäli tilaaja ei saa tulosta normaalissa aikataulussa, tilaaja soittaa laboratorioon kyselläkseen tuloksen viipymisestä. Laboratoriotulokseen liittyvät poikkeavuudet kirjataan tuloksen yhteyteen ja tarvittaessa ollaan viipymättä yhteydessä tilaavaan yksikköön. Kiireellisissä tapauksissa ja erikseen sovituista tutkimustuloksista tulos soitetaan tilaavaan yksikköön. Laboratorio tarjoaa koulutusta, ohjausta ja konsultaatioita hyvinvointialueen muille palveluntuottajille koskien laboratoriolähetteitä ja -tutkimuksia. Laboratorio laatii myös ohjeita ammattilaisten ja asiakkaiden käyttöön. Ohjeet julkaistaan https://hoito-ohjeet.fi/ -verkkosivuilla. Laboratorion julkiset yhteystiedot löytyvät Sata-alueen verkkosivuilta ja koko henkilöstön yhteystiedot löytyvät sisäisestä järjestelmästä. Laboratoriolla on säännöllisesti yhteystyökokouksia hyvinvointialueen eri osastojen kanssa laboratorion viestintäsuunnitelman mukaisesti. Laboratorio tiedottaa tutkimuksiin ja muihin laboratoriotoimintaan liittyvistä asioista laboratoriotiedotteella dynaamisia sähköpostilistoja hyödyntäen. Laboratoriotiedotteet tallennetaan IMS-järjestelmään (Linkki ammattilaiselle, vaatii kirjautumisen). Laboratorio tekee tiivistä yhteystyötä infektioyksikön kanssa infektioiden torjunnassa.

Infektioyksikön toiminta perustuu hyvin laaja-alaiseen yhteistyöhön. Infektioyksikkö ohjeistaa ja kouluttaa henkilökuntaa laajasti sekä terveydenhoidon että sosiaalihuollon alueella tartuntojen torjunnasta ja infektioiden hoidosta ja ennaltaehkäisystä. Tärkeässä roolissa on laaja infektioyhdyshoitajien verkosto. Epidemiatilanteissa järjestetään matalalla kynnyksellä suunnattua koulutusta henkilökunnalle, tarvittaessa kaikille ammattiryhmille. Konsultaatiotoiminta on erittäin laajaa ja infektiolääkärillä on infektiopoliklinikalla myös omia potilaita. Infektioyksikkö huolehtii infektiosairauksiin liittyvästä ulkoisesta ja sisäisestä tiedotuksesta yhteistyössä hyvinvointialueen tiedottajien kanssa.

Kuvantaminen ja sairaalafysiologia
Kuvantaminen ja sairaalafysiologia tarjoavat ja tuottavat Satakunnan hyvinvointialueen tarpeisiin ja asiakasvaatimuksiin perustuvia palveluja luotettavasti, turvallisesti ja kustannustehokkaasti. Näiden palvelujen keskeinen tehtävä on tukea potilaan tilan selvittämistä ja hoitoa laadukkaasti ja oikea-aikaisesti. 
Palvelukokonaisuus rakentuu potilaan ympärille muodostuvasta moniammatillisesta yhteistyöstä, jossa eri henkilöstöryhmien osaaminen yhdistyy saumattomaksi palveluksi. Tavoitteena on tuottaa yhdessä sovittuja palveluja, jotka täyttävät hyvän palvelun kriteerit sekä sisällöllisesti että toiminnallisesti.
Joustava yhteistyö tutkimuksia tilaavien yksiköiden ja kuvantamisen sekä sairaalafysiologian välillä varmistaa palvelujen sujuvuuden asiakkaan näkökulmasta, edistää tiedon oikea-aikaista välittymistä ja tukee henkilöstön toimintaedellytyksiä. Onnistunut yhteistyö edellyttää, että asiakkaana nähdään paitsi potilas (ulkoinen asiakas), myös potilasta hoitavan yksikön henkilöstö (sisäinen asiakas).
Käytännössä tämä tarkoittaa sitä, että molempien yksiköiden toiminnassa huolehditaan ajoissa niistä toimenpiteistä, joita potilasta hoitava yksikkö tarvitsee. Näin varmistetaan, että potilaan tutkimukset ja hoito voidaan toteuttaa ilman viiveitä ja suunnitelmallisesti.

Lääkehuolto
Lääkehuolto jakaa tietoa koulutuksissa, julkaisemalla apteekkitiedotteita sekä laatimalla toimintaohjeita lääkkeiden käyttöön ja käsittelyyn liittyen. Tiedotuskanavina ovat IMS sekä Viva Engagessa oleva sairaala-apteekin tiedotuskanava. Osastofarmasiapalvelussa tehdään merkityksellistä moniammatillista yhteistyötä, jota pyritään kehittämään säännöllisissä osastofarmasiapalavereissa sekä keskustelemalla palvelusta palvelua ostavan yksikön kanssa.

Erityispalvelut
Erityispalvelut tarjoaa ja tuottaa Satakunnan hyvinvointialueen tarpeisiin ja asiakasvaatimuksiin perustuvia sihteerityön, varahenkilöstön, psykologien ja ravitsemusterapeuttien palveluja luotettavasti, turvallisesti ja kustannustehokkaasti. Palvelut tukevat potilaan tilan selvittämistä ja hoitoa. Tavoitteena on tuottaa yhteistyössä sovittuja palveluja, jotka täyttävät hyvän palvelun kriteerit. Tämän onnistuminen edellyttää, että asiakkaana nähdään paitsi potilas (ulkoinen asiakas) myös potilasta hoitavan yksikön henkilöstö (sisäinen asiakas). 

Kuntoutus
Kuntoutuksessa tehdään jatkuvasti yhteistyötä potilaiden asioissa esim. TE-palveluihin, Kelaan, eläkeyhtiöihin, sosiaalipalveluihin, psykiatrialle ja muille erikoisaloille järjestämällä esimerkiksi verkostopalavereja hoitotahojen ja potilaan kanssa. Yhteistyötä ja tiedonvaihtoa potilaan asioissa tehdään potilaan antaman kirjallisen suostumuksen perusteella potilaan muuhun verkostoon ja hoitotahoihin myös esim. Lifecareviestein, puhelimitse tai suojatulla sähköpostilla, jolloin varmistetaan hoidon ja palveluiden jatkuvuus ja saumattomuus. Sata-alueella toimii keskitetty kuntoutustyöryhmä ja 2 alueellista työryhmää aikuisten palveluissa päätösten tasavertaisuuden ja tarkoituksenmukaisuuden varmistamiseksi. Kuntoutustyöryhmissä tehdään kuntoutussuunnitelmien mukaisia hoitopäätöksiä potilaille.  Keskitetyn kuntoutustyöryhmän puheenjohtajana toimii kuntoutuksen ylilääkäri. Kuntoutus tarjoaa konsultaatiota alueen muille toimijoille potilasasioista. Kuntoutus järjestää alueellisia koulutuksia sekä ylläpitää mm. alueellista työkykyverkostoa. Kuntoutuksen ohjausryhmä on sotejoryn nimeämä moniammatillinen työryhmä, jossa kuntoutuksen ylilääkäri toimii puheenjohtajana ja jonka tehtävänä on mm. kuntoutuksen kokonaisuuden koordinointi, alueen yhtenäisten vaikuttavien käytäntöjen ja mittaamisen edistäminen sekä erityistason ja perustason yhteistyön varmistaminen. Kuntoutuksen ohjausryhmä linjaa esim. kuntoutustyöryhmien toimintaa yhteisillä toimintaperiaatteilla. Kuntoutuksen vastuuyksikkö järjestää vuosittain monialaiset yhteistyötapaamiset eri erikoisalojen kanssa hoitopolkujen ja toimintamallien kehittämiseksi ja varmistamiseksi.


2.8 Toimitilat ja välineet mukaan lukien toimintaympäristö

Konsernipalveluihin kuuluva tekniset palvelut vastuualue järjestää muille toimialueille teknisiä asiantuntija- ja tukipalveluita toimien hyvinvointialueen sisäisenä palvelutuottajana. Tekniset palvelut vastuualueen palveluiden piiriin kuuluvat
• Käyttö- ja kunnossapito
• Toimitilajohtaminen 
• Rakennuttaminen ja hankekehitys 
• Ateriapalvelut 
• Puhtauspalvelut 
• Ympäristö ja kestävä kehitys 
Tekniset palvelut huolehtii toimialueiden tarpeiden perusteella osaltaan hyvinvointialueen omaisuuden; maa-alueiden, rakennusten, tilojen, järjestelmien sekä laitteiden tarkoituksenmukaisen, turvallisen ja taloudellisesta käytön edellytyksistä, sekä vastaa lääkinnällisten laitteiden ammattimaisen käytön velvoitteista ja ylläpitää lain ja toiminnan edellyttämiä laiterekistereitä. Tekniset palvelut vuokraa sekä vastaanottaa tilat hyvinvointialueen käyttöön, ja luovuttaa ne vuokraa vastaan toimialojen käyttöön. 
Konsernipalvelujen toimialueen toimintasääntö 

Toiminnassa käytettävät toimitilat, mukaan lukien toimintaympäristö sekä niiden turvallisuus, turvallinen käyttö ja soveltuvuus tarkoitukseensa

Sata-alue omistaa 57 rakennusta ja kesällä 2021 voimaan tulleen voimaanpanolain mukaan kuntien sote- ja pelastustoimen järjestämiseen liittyvät sopimukset, sisältäen vuokrasopimukset, siirtyivät hyvinvointialueille 1.1.2023 alkaen. Kunnilta ja kuntayhtymiltä siirtyi sata-alueelle 435 rakennusta, jotka toimivat sote- ja pelatoiminnassa. Kiinteistön omistaja vastaa rakennuksen soveltuvuudesta harjoitettavaan toimintaan sen käyttötarkoituksen mukaisesti.  
Vastuualueen toimipisteiden ajantasaiset tiedot löytyvät osoitteesta Etusivu - Suomi.fi.

Välineet sekä niiden turvallisuus, turvallinen käyttö ja soveltuvuus tarkoitukseensa

Lääkehuolto
Sairaala-apteekkiin tulee lääkevalmistuksessa käytettäviä pakkausmateriaaleja ja välineitä sekä tavarantoimittajilta talon ulkopuolelta että logistiikkakeskuksesta. Vastaanotettavan pakkausmateriaalin ja välineiden kunto ja eheys tarkastetaan vastaanoton yhteydessä. Kun materiaalit tulevat tavarantoimittajilta talon ulkopuolelta, lääketyöntekijät tarkastavat ja dokumentoivat vastaanotetun tavaran sairaala-apteekin toiminnanohjausjärjestelmään. Välinehuoltaja vastaanottaa logistiikkakeskuksesta saapuvan tavaran, tarkastaa ja dokumentoi sen erilliselle lomakkeelle. 
 Saapuvasta materiaalista tarkastettavia asioita:
ulkopakkauksen kunto
tavaroiden oikea lukumäärä
tavaroiden eheys ja puhtaus

Mikäli vastaanotetun materiaalin tarkastuksessa havaitaan puutteita, vastaanottaja kirjaa poikkeaman lomakkeeseen ja ottaa yhteyttä farmaseuttiin tai proviisoriin, joka tarvittaessa reklamoi ja tekee palautuksen tavarantoimittajalle.

Toimitiloille tehdyt tarkastukset sekä myönnetyt viranomaishyväksynnät ja luvat

Toimintayksikössä suoritetaan pelastusviranomaisen toimesta palotarkastus 12/24/36kk välein. Palotarkastusvälin määrittää pelastuslaitos. Palotarkastuksessa on hyvä olla mukana toimintayksikön edustaja, tarkastuksen aikana heränneisiin kysymyksiin pelastusviranomainen antaa ohjausta ja neuvontaa.
Pelastuslain mukaan jokaisessa toimintayksikössä tulee olla voimassa oleva pelastussuunnitelma, jota päivitetään kerran vuodessa tai toimintojen muuttuessa. Toimintayksikön suunnitelma voi olla osa kiinteistön yhteistä suunnitelmaa, esimerkiksi sotekeskuksen pelastussuunnitelmaa.
Lisäksi jokaisesta ympärivuorokautisesta, ja osasta päiväaikaista toimintaa tuottavista yksiköistä pitää laatia poistumisturvallisuusselvitykset A- ja B. Näiden päivitys tapahtuu 3 vuoden välein, tai toiminnan muuttuessa. Selvityksen allekirjoittaa toimintayksikön esihenkilö ja hyväksyy vastuualuejohtaja. Kyseiset päivitykset tullaan sijoittamaan turvallisuuden vuosikelloon tehtäväksi.

Laboratoriot- ja infektioyksikkö
Mikrobiologialla on kaksi toistaiseksi voimassa olevaa Aluehallintoviraston myöntämää toimilupaa:
Satasairaalan kliinisen mikrobiologian laajan toiminnan lupa: lupa nro 120, päätös 27.9.2022
Rauman laboratorion suppean toiminnan lupa: lupa nro 199, päätös 7.10.2022

Infektioyksiköllä ei ole toimitiloihin liittyviä erityisiä toimilupia. Infektioyksikön työntekijöillä on kuitenkin THL:n myöntämät henkilökohtaiset luvat tartuntatautirekisterin käyttämiseen THL:n SIRO-aineiston käyttämiseen ja tartuntataudeista vastaavilla lääkäreillä ja –hoitajilla luvat vesi- ja ruokavälitteisten epidemioiden varhaisvaroitusjärjestelmään. Lisäksi infektioyksikkö ylläpitää SAI-järjestelmän käyttöoikeuksia hoitoon liittyvien infektioiden seurantaa varten.

Lääkehuolto
Lääkehuolto on hyväksynyt itse toimitilansa käyttöön lääkehuollon käyttötarkoitukseen. Tilojen käyttöön hyväksynnät on lähetetty tiedoksi Fimealle. Fimea tarkastaa sairaala-apteekin kolmen vuoden välein. Tarkastus on yleinen tarkastus, jonka tarkoituksena on selvittää, että onko sairaala-apteekin toiminta toimiluvan sekä lääkelain, velvoitevarastointilain ja huumausainelain sekä niiden nojalla annettujen määräysten mukaista. Tarkastuksessa tarkistetaan edellä mainittuun liittyen myös tilat ja niistä annetaan tarvittaessa huomautuksia.

Kuvantaminen ja sairaalafysiologia
Kuvantamisella on neljä Säteilyturvakeskuksen myöntämää turvallisuuslupaa, jotka kattavat toiminnan eri toimipisteissä:
Satasairaala; lupa nro 2041
Maantiekatu; 2596
Rauma; 2045
Terveyskeskukset; 8822
Sairaalafysiologialla on oma säteilyn käytön turvallisuuslupa, jonka numero on 2415.

Mitkä ovat toimitilojen ja välineiden käyttöön liittyvät riskit

Sata-alueen Satakunnan hyvinvointialueen kokonaisvaltaisen riskienhallinnan politiikassa (Linkki ammattilaiselle, vaatii kirjautumisen)  ohjeistetaan toimintaympäristön ja sen muutosten jatkuvaan tarkasteluun ja kootusti vähintään puolivuosittain sekä ulkoisen, että sisäisen toimintaympäristön näkökulmasta.

Mikäli toimitiloissa käytetään lääkinnällisiä laitteita (kohta 2.9) tulee niiden turvalliseen sijoitteluun kiinnittää huomiota (esim. muut lähellä olevat laitteet, staattinen sähkö, pistorasiat, jatkojohdot, paloturvallisuus, kosteus).

Lääkehuolto
Fimea tarkastaa kolmen vuoden välein, että tilat ja toiminta (sekä käytettävät laitteet ja välineet) ovat toimilupaan soveltuvat. Potilaat eivät käy lääkehuollon tiloissa.

Laboratoriot- ja infektioyksikkö
Laboratorio asettaa hankittaville laitteille ja välineille vaatimuksia suorituskyvystä, toiminnoista ja soveltuvuudesta laboratoriotoiminnan tarpeet huomioiden. Välineet ja laitteet tulee olla CE-merkittyjä. Laboratorion lääkinnälliset laitteet kirjataan teknisten palveluiden ylläpitämään laiterekisteriin ja kaikki laboratoriossa olevat tutkimuksiin liittyvät laitteet laboratorion omiin laiterekistereihin, mukaan lukien vieridiagnostiikassa käytettävät laitteet. Laitteille tehdään vastaanottotarkastus ja käyttöönottotestaus. Kunto vastaanottaessa arvioidaan ja kirjataan laiterekisteriin. Kaikki laboratorion laitteet ja menetelmät verifioidaan ennen niiden käyttöä. Kaikki työntekijät, jotka käyttävät laitetta tai välinettä työtehtävissään, perehdytetään laitteen turvalliseen käyttöön, ja perehdytys dokumentoidaan. Laitteiden ohjeet ovat työntekijöiden saatavissa. Muutokset laitteiden käytössä perehdytetään työntekijöille. Laiteympäristössä tai laitteella tapahtuneet poikkeamat raportoidaan ja käsitellään laboratorion poikkeamahallinnan ohjeiden (Linkki ammattilaiselle, vaatii kirjautumisen), lainsäädännön ja Sata-alueen toimintatapojen (Linkki ammattilaiselle, vaatii kirjautumisen) mukaisesti. Laboratoriossa on ohjeistukset miten toimia laiterikkotilanteessa (Linkki ammattilaiselle, vaatii kirjautumisen). Laitteiden toimintakyvyn seuraaminen tapahtuu laitekohtaisten käyttö- ja huolto-ohjeiden mukaisesti sisäisillä kontrolleilla, säännöllisillä menetelmäkalibroinneilla ja muilla tarkistustoimenpiteillä. Laitteiden käyttäjät huolehtivat päivittäin, viikoittain ja kuukausittain suoritettavista käyttöhuolloista ja toimenpiteiden kirjaamisesta laitepäiväkirjoihin, ellei laitteessa ole automatisoitua kirjanpitoa. Vikahuollot, määräaikaistarkastukset ja -huollot suorittaa valtuutettu ammattilainen, joka voi olla teknisten palveluiden huoltohenkilö tai laitevalmistajan valtuuttama huoltohenkilö. Kaikki tehdyt huollot raportoidaan ja laitteen suorituskyky varmistetaan ennen uudelleenkäyttöä. Käyttövälineiden (kuten näytteenottovälineiden) toimivuutta ja turvallisuutta seurataan ja tarvittaessa välineiden käyttö keskeytetään, työntekijöitä tiedotetaan käyttökiellosta, erä vedetään pois toimipisteiltä ja merkitään käyttökielto, ja viasta reklamoidaan toimittajalle reklamaatioprosessin mukaisesti (Linkki ammattilaiselle, vaatii kirjautumisen).

Lääkehuolto
Lääkehuolto asettaa hankittaville välineille vaatimuksia suorituskyvystä, toiminnoista ja soveltuvuudesta toiminnan tarpeet huomioiden. Välineiden tulee olla CE-merkittyjä. Välineille tehdään vastaanottotarkastus dokumentoidusti. Välineiden toimivuutta ja turvallisuutta seurataan ja tarvittaessa välineiden käyttö keskeytetään, työntekijöitä tiedotetaan käyttökiellosta, erä vedetään pois käytöstä ja viasta reklamoidaan toimittajalle.

Kuvantaminen ja sairaalafysiologia
Laitteiden huollosta vastaavat Sata-alueen lääkintälaitetekniikka ja laitetoimittajat tehtyjen sopimusten mukaan. Sairaalafyysikko valvoo huoltotoimintaa ja toimii asiantuntijana säteilyturvallisuuden osalta. Tarjouspyynnössä määritetään lainmukaiset vaatimukset hankittaville laitteille.
Laiteasennuksesta ja laitteen käyttökuntoon saattamisesta vastaa laitetoimittaja. Tämä vastuu kirjataan hankinnan ehdottomiin vaatimuksiin sekä hankintasopimukseen. 
Kaikki liikuteltavat laitteet toimitetaan ennen käyttöönottoa Satakunnan HA:n lääkintälaitetekniikkaan sähköturvallisuuden varmistamiseksi. Kiinteiden laitteiden sähköturvallisuus varmistetaan myös lääkintälaitetekniikan toimesta asennuksen aikana ennen käyttöönottoa. Laitteiden käytönaikaisen turvallisuuden varmistamiseksi vaadittavat testit tekee yleensä laitetoimittaja. Toiminnanharjoittaja voi tehdä myös omia testejä. Hyväksyttyjen testien jälkeen laite voidaan hyväksyä potilaskäyttöön. Hyväksynnän tekevät lääkintälaitetekniikka ja säteilyturvallisuusvastaava (STV). Vastaanottotarkastus tehdään käyttökoulutuksen aikana tai päätteeksi. Tällöin todetaan laitteen tilauksenmukaisuus ja takuuaika voi alkaa. Jos toimituksessa tai toiminnassa on suuria puutteita, laitetta ei hyväksytä vastaanotetuksi. Tämä kirjataan vastaanottolomakkeeseen, josta käy myös ilmi asetettu korjauksen määräaika. Säteilyturvallisuuden osalta STV:n vastuulla on päättää, voidaanko laitetta käyttää puutteista huolimatta tai asetetaanko jotain käytön rajoituksia. Muut asiantuntijat (esim. sairaalafyysikko, lääkintälaitetekniikan edustajat, laitteen vastuukäyttäjä) tekevät päätöksen muiden ominaisuuksien osalta. Määräaikaishuollon suorittaa laitetoimittajan edustaja tai laitetoimittajan valtuuttaman huoltokoulutuksen saanut henkilö. Määräaikaishuoltosuunnitelmaa ylläpidetään lääkintälaitetekniikan ja kuvantamisen yhteisessä Teams-ryhmässä. Määräaikaishuollon osalta noudatetaan vähintään STUK:n määräyksen S/5/2019 määrävälejä. Huollon jälkeen korjaukset merkitään vihkoihin ja huolloista toimitetaan huoltoraportit, jotka tallennetaan em. Teams-ryhmän tiedostoihin. Teknisessä laadunvarmistuksessa noudatetaan vähintään määräyksen STUK S/5/2019 suoritusvälejä, jos laitetoimittaja tai lääketieteellisen fysiikan asiantuntija ei määrää tiuhempaa suoritusväliä. Tekniset testit tekevät joko laitteen vastuuhoitaja, muu röntgenhoitaja tai fyysikko. Säteilylaitteen turvallinen toiminta varmistetaan myös merkittävän korjauksen, huollon tai ohjelmistopäivityksen jälkeen ja aina, kun on aihetta epäillä laitteen toiminnassa häiriöitä tai muutoksia. Tätä varten on luotu oma testi.

Toimitilojen ylläpitoa, huoltoa sekä epäkohtailmoituksia ja tiedonkulkua koskevat menettelyt

Sata-alueen omistamissa kohteissa ylläpidosta ja huollosta vastaa konsernipalveluihin kuuluva Tekniset palvelut. Teknisillä palveluilla on käytössä toiminnanohjausjärjestelmä, josta voidaan tehdä työtilaukset, vikailmoitukset jne. Satasessa on linkki ilmoituksia varten, vuokratilat ja omistetut tilat.

Toimitilojen ylläpito ja huolto

Kunnilta ja kuntayhtymiltä siirtyneissä sopimuksissa ylläpito- ja huolto on määritelty vastuujakotaulukoissa. Sata-alueen omistamissa kohteissa ylläpidosta ja huollosta vastaa konsernipalveluihin kuuluva tekniikka. Teknisillä palveluilla on käytössä toiminnanohjausjärjestelmä, josta voidaan tehdä työtilaukset, vikailmoitukset ja muut ilmoitukset.  Satasessa linkki ilmoituksia varten, vuokratilat ja omistetut tilat. 
Satasen sivuilta Toimitilajohtaminen - tilahallinta ja vuokratilat (Linkki ammattilaiselle)


2.9 Lääkinnälliset laitteet, tietojärjestelmät ja teknologian käyttö 

Lääkinnälliset laitteet
Lääkinnällisiä laitteita, välineitä ja tarvikkeita ovat esimerkiksi
· sairaalasängyt
· vaihtuvapaineiset patjat
· instrumentit
· apuvälineet
· verenpainemittarit
· katetrit
· ohjelmistot ja sovellukset, jotka auttavat sairauksien seurannassa tai diagnosoinnissa, kuten Lifecare Hoidon seuranta. 
Lääkinnällisiä laitteita, välineitä ja tarvikkeita käyttävät ammattimaiset käyttäjät ja asiakkaat.
Sata-alueella käytetään vain lääkinnällisiä laitteita, välineitä ja tarvikkeita, jotka ovat lain (719/2021) ja EU:n asetuksen (EU/2017/745 ja EU/2017/746) mukaisia.
Lääkinnälliset laitteet tilataan yhteisistä keskitetyistä järjestelmistä, kuten Birgitasta tai Effectorista. Kun laite saapuu, se tarkastetaan ennen käyttöönottoa ja rekisteröidään seurantajärjestelmiin. Laitteeseen sijoitetaan tarra, jonka avulla sen voi jäljittää.
Lääkinnällisten laitteiden käyttö vaatii laiteosaamista (laki lääkinnällisistä laitteista 719/2021). Ammattimainen käyttäjä vastaa:
laitteiden turvallisen käytön riittävästä osaamisesta
käyttöohjeen mukaisesta käytöstä 
laitteiden ylläpidosta valmistajan ohjeiden mukaan, esimerkiksi puhdistamisesta, kalibroinnista ja määräaikaishuoltojen tilaamisesta
vaaratilanneilmoitusten tekemisestä.
Laiteosaaminen osoitetaan digitaalisella laitepassilla (Linkki ammattilaisille, vaatii kirjautumisen, IMS.)
Sata-alueelle on nimetty kaksi henkilöä, jotka vastaavat siitä, että ammattimaiset käyttäjät noudattavat laissa asetettuja vaatimuksia. Lisäksi jokaisessa yksikössä tulee olla yksi tai useampi laiteturvallisuusvastaava.
Laitteiden säännöllisen huollon ja tarvittaessa korjauksen tilaaminen on yksikön vastuulla. Lue lisää Lääkinnällisten laitteiden huolto-ohje (Linkki ammattilaiselle, vaatii kirjautumisen, IMS). Instrumentit huolletaan Välinehuollon toimipisteessä.
Jos laite aiheuttaa vaaratilanteen, siitä tulee ilmoittaa laitteen valmistajalle tai edustajalle. Lisäksi tehdään Fimean vaaratilanneilmoitus HaiPro- tai Effector-järjestelmän kautta. 
Jos asiakkaan hoidossa tulee vaaratapahtuma tai läheltä piti-tilanne, jossa on mukana lääkinnällinen laite, pitää tehdä ilmoitus HaiProon tai Effectoriin.
Lue lisää: Ohje Lääkinnällisen laitteen vaaratilanneilmoitus (Linkki ammattilaiselle, vaatii kirjautumisen, IMS). 
Laiteturvallisuussuunnitelma (Linkki ammattilaiselle, vaati kirjautumisen, IMS).
Fimea antaa viranomaisohjeet, jotka koskevat lääkinnällisiä laitteita.

Lääkehuolto
Uuden laitteen saapuessa lääkehuoltoon, laitteelle tehdään vastaanottotarkastus, jossa tarkistetaan laitteen yleinen kunto ja toimivuus, mahdolliset lisävarusteet, käyttöohjeen selkeys sekä toiminnantestausraportit. Poikkeamista ilmoitetaan laitteen toimittajalle tai tekniseen yksikköön. Laitetta ei hyväksytä, mikäli se ei täytä sille asetettuja vaatimuksia. Laitteen hyväksyy käyttöön kirjallisesti sairaala-apteekkari tai hänen valtuuttamansa henkilö. Ennen käyttöönottoa laitteelle on laadittava toimintaohjeet siitä, miten laitetta käytetään, puhdistetaan, huolletaan ja kalibroidaan. Toimintaohjeissa annetaan ohjeet myös laitteen toiminnan tarkastuksista ja dokumentoinneista. Fimean määräyksen mukaan esimerkiksi kuumailmakaapin, suojakaappien sekä muiden lääkkeiden laadun ja lääketurvallisuuden kannalta kriittisten laitteiden toimivuus tulee tarkastaa säännöllisesti. Sairaala-apteekin laitteet on listattu erilliseen toimintaohjeeseen, jossa on myös listattu kuinka usein ja miten laitteet tarkistetaan niin apteekin kuin ulkoisten tarkastajien toimesta. 
Lääkehuollon henkilökunnan laiteosaamista varmistetaan ja dokumentoidaan laitepassin avulla, jonka jokainen henkilökunnan jäsen täyttää. 

Tietojärjestelmät ja teknologian käyttö
Esihenkilö vastaa siitä, että työntekijä on tietoinen ajantasaisista ohjeista ja toimii niiden mukaisesti. Uusista versiopäivityksistä ja ohjeista tiedotetaan Satasessa, ja oppaat pidetään ajan tasalla. Ajantasaisten ohjeiden tallentamisesta IMS-järjestelmään vastaavat ICT-vastuualue ja järjestelmienpääkäyttäjät tai vastuuhenkilöt. Käyttäjäohjeiden tuottaminen ja päivittäminen on järjestelmätoimittajan vastuulla. Ohjeista ilmenee viimeisin päivitysajankohta.
Hyvinvointialueen käytössä olevat tietojärjestelmät ovat kuvattu tiedonhallintamallin tietojärjestelmärekisteriin. Mallissa ylläpidetään kaikkia kriittisiä tietoja ja niiden päivittämiseen on sovittu erillinen hallintavastuu ICT-vastuualueelle, joka vastaa hankinnoista ja käytöstä. Lupa- ja valvontaviraston tietojärjestelmäluokittelu on sisällytetty rekisteriin. 

Hyvinvointialueen tietosuojan ja tietoturvan ohjausryhmä on päivittänyt ja hyväksynyt 13.6.2025 asiakastietolain mukaisen tietoturvasuunnitelman (THL:n määräys 3/2024). 
Tietoturvasuunnitelma ei ole julkinen asiakirja, siitä voi pyytää lisätietoja sähköpostitse tietosuoja@sata.fi 

Tietoturvasuunnitelma ei sisällä yksityiskohtaisia toimintaohjeita. Sen sijaan yksiköt noudattavat tietoturvasuunnitelman perusteella laadittuja tietoturvan ja tietosuojan toimintaohjeita. 
Keskeiset ohjeet löytyvät henkilöstölle tarkoitetusta IMS-järjestelmästä:
Yhteiset dokumentit Satakunnan hyvinvointialue > Tietosuoja ja tietoturva > Ohjeet (Tietosuoja ja tietoturva).

Lue lisää:
Huoneentaulu - Tietoturvallisen työskentelyn ohjeet (Linkki ammattilaisille, vaatii kirjautumisen, IMS)
Huoneentaulu - Henkilö- ja asiakastietojen käsittelyn periaatteet
(Linkki ammattilaisille, vaatii kirjautumisen, IMS)
Satakunnan hyvinvointialueen dokumenttien käsittely- ja tallennusohje (Linkki ammattilaisille, vaatii kirjautumisen, IMS)
Tietosuojajäteohje työntekijöille (Linkki ammattilaisille, vaatii kirjautumisen, IMS)

Laboratoriot -ja infektioyksikkö
Jokaiselle työntekijälle annetaan perehdytys työsuhteen alussa käyttäen Sata-alueen yhteistä yleisperehdytyksen muisti- ja tarkastuslistaa (Linkki ammattilaiselle, vaatii kirjautumisen). Laboratoriossa on käytössä myös Uuden työntekijän yleisperehdytyslomake (Linkki ammattilaiselle, vaatii kirjautumisen) ja työpiste- ja tehtäväkohtaiset perehdytyslomakkeet. Jokainen työntekijä saa myös laboratorion laatuvastaava järjestämän toimintajärjestelmäperehdytyksen, jossa käydään läpi laboratorion dokumenttien hallinta ja ohjeiden hakeminen. Perehdytyksen yhteydessä käydään läpi työntekijän tarvitsemat ohjeet ja mistä ohjeet löytyvät. Toiminnan jatkuvuuden kannalta kriittiset ohjeet on tulostettu työpisteille tai yhteisiin ohjekansioihin. Ohjeiden päivittyessä merkittävästi, tiedotetaan muutoksista osasto- tai työpistepalaverissa. Ohjeiden päivittämisestä vastaavat kyseisen ohjeen sisällöstä vastaavat henkilöt, jotka on kuvattu laboratorion vastuumäärittelyasiakirjoissa. Ohjeet katselmoidaan vähintään kahden vuoden välein. Osaaminen varmistetaan ennen itsenäistä työskentelyä, millä myös varmistetaan ohjeiden ymmärtäminen ja niiden käytön osaaminen. Laboratoriossa on toimintaprosessissa useita tarkastuspisteitä laadun varmistamiseksi, millä varmistetaan, ettei virheellinen ohjeista poikkeava toiminta vaikuta tutkimustulokseen, vaan tutkimusprosessi keskeytetään ja näyte hylätään. Laboratoriossa on käytössä vakiintuneet ja toimivat laadunvarmistus-, poikkeama- ja arviointiprosessit, joilla varmistetaan ohjeiden noudattaminen välillisesti. Sisäisillä ja ulkoisilla arvioinneilla todennetaan työskentelyn ohjeidenmukaisuus.

Kuvantaminen ja sairaalafysiologia
Perehdytyksen yhteydessä työntekijän kanssa käydään läpi käytössä olevat ohjeistukset sekä niiden käyttö ja saatavuus. Esihenkilöt huolehtivat siitä, että työntekijät osaavat hyödyntää ohjeita työssään. Uudet ja päivitetyt ohjeistukset käsitellään osastopalavereissa, ja niiden läpikäynti kirjataan kokousmuistioihin. Lisäksi ICT-vastuualue seuraa yhdessä järjestelmien pääkäyttäjien ja vastuuhenkilöiden kanssa, että ajantasaiset ohjeet ovat henkilöstön saatavilla IMS-järjestelmässä.

Lääkehuolto
Perehdytyksen yhteydessä käydään läpi tarvittavat ohjeistukset. Lääkehuollolla on toimintaohje tietosuojalain ja asetuksen soveltamisesta, johon jokainen työntekijä perehtyy ja perehtymistä valvotaan lukukuittauksin. Tietosuojan ja tietoturvan verkkokoulutukset ovat koko hyvinvointialueen henkilökunnan pakollista täydennyskoulutusta ja näistä koulutuksista lääkehuollon henkilökunta suorittaa laajemman Tietoturvan ja tietosuojan peruskurssin.

Erityispalvelut
Perehdytyksen yhteydessä työntekijän kanssa käydään läpi käytössä olevat ohjeistukset sekä niiden käyttö ja saatavuus. Esihenkilöt huolehtivat siitä, että työntekijät osaavat hyödyntää ohjeita työssään. Uudet ja päivitetyt ohjeistukset käsitellään osastopalavereissa, ja niiden läpikäynti kirjataan kokousmuistioihin.

Kuntoutus
Perehdytyksen yhteydessä työntekijän kanssa käydään läpi käytössä olevat ohjeistukset sekä niiden käyttö ja saatavuus. Esihenkilöt huolehtivat siitä, että työntekijät osaavat hyödyntää ohjeita työssään. Uudet ja päivitetyt ohjeistukset käsitellään osastopalavereissa, ja niiden läpikäynti kirjataan kokousmuistioihin.

Ostopalveluissa ja tietojärjestelmähankinnoissa vaaditaan hyvinvointialueen tietoturvavaatimusten täyttymistä sekä rekisterien ja henkilötietojen käsittelyn lainmukaisuutta osana sopimushallintaa. 

Hankinnasta vastaava viranhaltija huolehtii että, sopimuksiin liitetään tietosuoja-asetus GDPR:n mukainen henkilötietojen käsittelysopimus ja tietoturvavaatimukset sopimusliite. 
Lue lisää: Hankintojen tietoturvavaatimukset (Linkki ammattilaisille, vaatii kirjautumisen, IMS)

Yhteiset palvelut -vastuualue varmistaa hankintojen tietoturvavaatimusten noudattamisen koko hankinnan elinkaaren ajan suunnittelusta sopimuksen päättymiseen. Hankinnoissa ja tietoturvan varmistamisessa noudatetaan EU-asetuksia, kansallista lainsäädäntöä sekä Sata-alueen periaatteita ja ohjeistuksia. Hankinnan alkuvaiheessa tunnistetaan mahdollinen henkilötietojen käsittely ja arvioidaan siihen liittyvät riskit, tarvittaessa hankittavalle järjestelmälle toteutetaan tietosuojavaikutusten arviointi (DPIA). Tietoturva- ja tietosuojavaatimukset määritellään osaksi tarjouspyyntöä ja hankintasopimusta, joissa edellytetään toimittajilta asianmukaisia käytäntöjä tietojen käsittelyyn, suojaamiseen ja salassapitoon sekä varmistetaan lainsäädännön, erityisesti EU:n yleisen tietosuoja-asetuksen (GDPR), noudattaminen. Erityisesti ICT- ja järjestelmähankinnoissa varmistetaan ratkaisujen yhteensopivuus hyvinvointialueen arkkitehtuuriin, turvallinen käyttäjähallinta, tietojen käsittelyn ja tallennuksen periaatteet sekä elinkaaren hallinta ja päivitykset. Sopimusvaiheessa käytetään tietoturva- ja tietosuojaliitteitä, määritellään keskeiset ehdot tietojen suojaamisesta ja varmistetaan, että palveluntuottaja luovuttaa tarvittavat tiedot hyvinvointialueelle myös sopimuksen päättyessä. Tietoturvan toteutumista seurataan sopimuskauden aikana osana sopimusten valvontaa ja laadunhallintaa, ja poikkeamiin reagoidaan asianmukaisesti. Toiminta on suunnitelmallista, dokumentoitua ja perustuu hyvinvointialueen yhteisiin hankintaperiaatteisiin, riskienhallintaan, tietosuoja- ja tietoturvakäytänteisiin sekä jatkuvaan kehittämiseen.

Laboratoriot -ja infektioyksikkö
Ostopalveluissa ja tietojärjestelmähankinnoissa tietoturvavaatimusten ja henkilötietojen käsittelyn lainmukaisuuden toteutuminen varmistetaan osana hankinta- ja sopimushallintaprosessia. . Hankinnan vastuuhenkilöt seuraavat, että ohjeita noudatetaan kaikissa hankinnoissa ja sopimusmuutoksissa.
Hankinnasta vastaava viranhaltija tarkistaa ennen sopimuksen hyväksymistä, että sopimukseen on liitetty GDPR mukainen henkilötietojen käsittelysopimus sekä hyvinvointialueen tietoturvavaatimukset sisältävä sopimusliite. Tarvittaessa hankinnoissa hyödynnetään ICT-vastuualueen, tietosuojavastaavan ja lakipalveluiden asiantuntemusta sopimusten vaatimustenmukaisuuden arvioinnissa

Kuvantaminen ja sairaalafysiologia
Ostopalveluissa ja tietojärjestelmähankinnoissa tietoturvavaatimusten ja henkilötietojen käsittelyn lainmukaisuuden toteutuminen varmistetaan osana hankinta- ja sopimushallintaprosessia. Hankintoihin osallistuville työntekijöille annetaan perehdytyksen yhteydessä ohjeistus tietosuojaa, tietoturvaa ja sopimusvaatimuksia koskevista käytännöistä. Esihenkilöt ja hankinnasta vastaavat viranhaltijat seuraavat, että ohjeita noudatetaan kaikissa hankinnoissa ja sopimusmuutoksissa.
Hankinnasta vastaava viranhaltija tarkistaa ennen sopimuksen hyväksymistä, että sopimukseen on liitetty GDPR mukainen henkilötietojen käsittelysopimus sekä hyvinvointialueen tietoturvavaatimukset sisältävä sopimusliite. Tarvittaessa hankinnoissa hyödynnetään ICT-vastuualueen, tietosuojavastaavan ja lakipalveluiden asiantuntemusta sopimusten vaatimustenmukaisuuden arvioinnissa.

Lääkehuolto
Tietojärjestelmähankinnoissa noudatetaan hyvinvointialueen tietoturvavaatimusten ja henkilötietojen käsittelyn ehtoja. Tietojärjestelmähankinnoissa ehdottomana vaatimuksena on, että kaiken tietojen käsittelyn tulee tapahtua EU- tai ETA-alueella ja tietojärjestelmätoimittajan on toimitettava tarjouksen liitteenä selvitys tiedonkäsittelyprosessista. Lisäksi tietojärjestelmätoimittajan tulee sopimusta tehdessä täyttää sopimusliite henkilötietojen käsittelyn ehdoista Satakunnan hyvinvointialueella ja näin myös sitoutua niihin. Tämä sopimusliite on hyvinvointialueen tekemä ja hyvinvointialueen tietoturvapolitiikan mukainen.



Erityispalvelut
Ostopalveluissa ja tietojärjestelmähankinnoissa tietoturvavaatimusten ja henkilötietojen käsittelyn lainmukaisuuden toteutuminen varmistetaan osana hankinta- ja sopimushallintaprosessia. Hankintoihin osallistuville työntekijöille annetaan perehdytyksen yhteydessä ohjeistus tietosuojaa, tietoturvaa ja sopimusvaatimuksia koskevista käytännöistä. Esihenkilöt ja hankinnasta vastaavat viranhaltijat seuraavat, että ohjeita noudatetaan kaikissa hankinnoissa ja sopimusmuutoksissa.
Hankinnasta vastaava viranhaltija tarkistaa ennen sopimuksen hyväksymistä, että sopimukseen on liitetty GDPR mukainen henkilötietojen käsittelysopimus sekä hyvinvointialueen tietoturvavaatimukset sisältävä sopimusliite. Tarvittaessa hankinnoissa hyödynnetään ICT-vastuualueen, tietosuojavastaavan ja lakipalveluiden asiantuntemusta sopimusten vaatimustenmukaisuuden arvioinnissa.

Kuntoutus
Ostopalveluissa ja tietojärjestelmähankinnoissa tietoturvavaatimusten ja henkilötietojen käsittelyn lainmukaisuuden toteutuminen varmistetaan osana hankinta- ja sopimushallintaprosessia. Hankintoihin osallistuville työntekijöille annetaan perehdytyksen yhteydessä ohjeistus tietosuojaa, tietoturvaa ja sopimusvaatimuksia koskevista käytännöistä. Esihenkilöt ja hankinnasta vastaavat viranhaltijat seuraavat, että ohjeita noudatetaan kaikissa hankinnoissa ja sopimusmuutoksissa.
Hankinnasta vastaava viranhaltija tarkistaa ennen sopimuksen hyväksymistä, että sopimukseen on liitetty GDPR mukainen henkilötietojen käsittelysopimus sekä hyvinvointialueen tietoturvavaatimukset sisältävä sopimusliite. Tarvittaessa hankinnoissa hyödynnetään ICT-vastuualueen, tietosuojavastaavan ja lakipalveluiden asiantuntemusta sopimusten vaatimustenmukaisuuden arvioinnissa.

Vastuualuejohtaja ja yksiköiden esihenkilöt huolehtivat, että henkilöstö toimii häiriötilanteissa näiden ohjeiden mukaan: 
Henkilöstö ilmoittaa tietojärjestelmiin kohdistuvista häiriöistä ensisijaisesti 2M-IT palvelukanavan kautta. Lue lisää: Palvelupyynnön tai häiriöilmoituksen tekeminen 2M-IT:lle (Linkki ammattilaisille, vaatii kirjautumisen, IMS)
Poikkeamista tai häiriöistä tehdään tarvittaessa HaiPro-ilmoitus. Lue lisää: Tietoturvailmoituksen tekeminen ja käsittely, HaiPro (Linkki ammattilaisille, vaatii kirjautumisen, IMS)
ICT-palvelut huolehtivat mahdollisista ilmoituksista valvoville viranomaisille kuten LVV, Fimea tai Kyberturvallisuuskeskus.
Teknologian soveltuvuuden, asianmukaisuuden ja turvallisuuden varmistaminen Sata-alueella
ICT-palvelut kartoittaa yhteistyössä yksiköiden kanssa palvelun tarpeet ja vaatimukset eli tehdään vaatimusmäärittely, jotta voidaan valita tarkoituksenmukainen teknologia. Tämä sisältää analyysin siitä, millaisia toimintoja ja ominaisuuksia teknologiassa tarvitaan asiakkaiden palvelemiseksi ja prosessien tehostamiseksi.
Ennen hankintaa arkkitehtuurityöryhmä vertailee eri teknologiaratkaisuja ja varmistaa niiden yhteensopivuus olemassa olevien järjestelmien ja palveluprosessien kanssa. Hankittavan teknologian tulee täyttää alan standardit ja vaatimukset.
Lisätietoja: arkkitehtuuri@sata.fi
Henkilöstön käyttöopastus
Jokainen uusi teknologiaratkaisu vaatii henkilöstön kattavan perehdyttämisen. Tämä tapahtuu järjestämällä koulutuksia organisaation sisällä, yhteistyökumppaneiden ja muiden sidosryhmien kanssa, joissa henkilöstö saa käytännönläheistä opastusta teknologiasta, sen käyttöön liittyvistä parhaista käytännöistä sekä mahdollisten ongelmatilanteiden ratkaisuista.
Vastuualuejohtaja ja yksiköiden esihenkilöt huolehtivat työntekijöiden osallistumisesta vaadittaviin koulutuksiin.

Laboratoriot -ja infektioyksikkö
Laboratorion yleisperehdytykseen kuuluu lähiesihenkilön antamana Sata-alueen yhteisten tietojärjestelmien käyttöperehdytys, joita ovat ESS-henkilöstöhallinnan ohjelmisto, Talentti-osaamisenhallintajärjestlemä, M2-matkalaskujärjestelmä, Satanen-intranet, Laila-intranet, HaiPro-vaaratapahtumailmoituskanava, IMS-järjestelmä, Laitepassi-laiteosaamisrekisteri, Outlook-sähköposti ja kalenteri, Teams-yhteistyöalusta ja Moodle-oppimisalusta. Yleisperehdytykseen kuuluu myös tietojärjestelmävastuuhoitajan antama perehdytys tiedonhallintaan ja tietojärjestelmiin: MY+, Vihta, Weblab Clinical, Tutkimusohjekirja, Multilab (Samba), Mobiilinäytteenotto, hoito-ohjeet.fi ja tietojärjestelmien käyttökatkot sekä laatuvastaavan antama perehdytys laboratorion toimintajärjestelmään. Yleisperehdytys kirjataan laboratorion Uuden työntekijän yleisperehdytys (Linkki ammattilaiselle, vaatii kirjautumisen) -lomakkeelle, allekirjoitetaan ja arkistoidaan perehdytysprosessin mukaisesti. Tietojärjestelmien perehdytys jatkuu tehtävä- ja työpistekohtaisesti erillisten perehdytyskorttien mukaisesti. Tietojärjestelmien käyttöohjeet ovat työntekijöiden käytettävissä tietojärjestelmistä sisäisesti, kriittiset ohjeet paperitulosteina ja kootusti laboratorion Tietohallinnan käsikirjasta IMS-järjestelmästä (Linkki ammattilaisille, vaatii kirjautumisen). Laboratorion laatimat tietojärjestelmäohjeet Sata-alueen ammattilaisille löytyvät Sata-alueen IMS-järjestelmästä Laboratoriopalveluiden kansiosta (Linkki ammattilaisille, vaatii kirjautumisen).

Lääkehuolto
Perehdytyksen yhteydessä käydään läpi lääkehuollon toiminnanohjausjärjestelmä WebMarelan ominaisuuksia siltä osin, kuin työtehtävässä on tarpeellista (nämä toiminnot on myös merkitty perehdytyskorttiin). WebMarelassa on myös integroitu toimittajan toimesta näyttö- ja kenttäkohtaiset ohjeet kustakin järjestelmän ominaisuudesta, jotka ovat kaikkien käyttäjien käytettävissä.

Lisäksi jokaiselle perehdytetään TEAMS:n, Outlookin käyttö, intranetin käyttö ja tarvittaville työntekijöille myös olosuhdeseurantajärjestelmän käyttö.

Osastofarmaseutit saavat perehdytyksen Lifecareen osana sairaala-apteekin omaa perehdytystä mutta myös osana osaston perehdytystä.

Erityispalvelut
Perehdytyksen yhteydessä käydään läpi käytössä olevat tietojärjestelmät ja niiden käyttö. Uudet ohjeistukset käsitellään osastopalavereissa ja kirjataan muistioihin. Käytössä olevia järjestelmiä ovat muun muassa RaduRIS, PACS, Weblab, LC, My+, Vihta ja Akseli. Järjestelmien käyttö edellyttää kirjautumista SataHVA:n tunnuksilla ja tai sähköpostilla.
Kuntoutus
Perehdytyksen yhteydessä käydään läpi käytössä olevat tietojärjestelmät ja niiden käyttö. Uudet ohjeistukset käsitellään osastopalavereissa ja kirjataan muistioihin. Käytössä oleva järjestelmä on ensisijiasesti LC. Järjestelmien käyttö edellyttää kirjautumista SataHVA:n tunnuksilla ja tai sähköpostilla.



Kuvantaminen ja sairaalafysiologia
Perehdytyksen yhteydessä käydään läpi käytössä olevat tietojärjestelmät ja niiden käyttö. Uudet ohjeistukset käsitellään osastopalavereissa ja kirjataan muistioihin. Käytössä olevia järjestelmiä ovat muun muassa RaduRIS, PACS, Weblab, LC, My+, Vihta ja Akseli. Järjestelmien käyttö edellyttää kirjautumista SataHVA:n tunnuksilla ja tai sähköpostilla.
Tietojärjestelmien käyttöohjeet löytyvät kuvantamisen intrasta, ja niiden käyttö sisältyy perehdytysohjelmaan. Kuvantamisen järjestelmäasiantuntija perehdyttää kaikki työntekijät työsuhteen alussa kuvantamisessa tarvittaviin järjestelmiin.
Kuvantamisella on käytössään oma intra ja sairaalafysiologialla Teams-ympäristö, joista löytyvät toimintaan liittyvät ohjeistukset. Näiden käyttö käydään läpi perehdytyksen yhteydessä.

Teknologian vikatilanteisiin ja pitkiin huoltoviiveisiin varautuminen
Sata-alueella on tunnistettu mahdolliset riskit teknologian käyttöön liittyen, ja näihin varaudutaan ennalta laadituilla toimintakorteilla. Näihin kortteihin sisältyy varajärjestelyt, jotka voidaan ottaa käyttöön teknologian vikaantuessa.
Yksiköillä tulee olla toimintakortit häiriötilanteiden varalle. Henkilöstön täytyy tietää, mistä kortit löytyvät. 
Palveluihin kohdistuvissa häiriötilanteissa toimitaan hyvinvointialueen häiriöviestintäsuunnitelman mukaisesti, missä määritellään, miten viestitään vikatilanteista henkilöstölle ja asiakkaille nopeasti ja selkeästi, jotta kaikki ovat tietoisia tilanteesta ja tiedetään, mitä tehdä vian korjaamiseen asti. 
Lue lisää: Häiriötilanteiden viestintäohje (Linkki ammattilaisille, vaatii kirjautumisen, IMS)

2.10 Lääkehoitosuunnitelma

Lääkehoitosuunnitelma on lääkehoitoa toteuttavan työväline turvallisen lääkehoidon osa-alueiden määrittämiseen ja hallintaan. Lääkehoitosuunnitelmassa kuvataan yksikön lääkehoidon toimintatavat ja vastuut sekä toimintaohjeet työntekijöiden lääkehoidon koulutuksiin, osaamisen varmistamiseen ja lääkelupakäytäntöihin. Lääkehoidon toteuttaminen edellyttää tehtävänkuvaa ja ammattinimikettä vastaavaa lääkehoidon lupaa. Esihenkilö ohjaa ja valvoo turvallisen lääkehoidon toteuttamista yksikkönsä lääkehoitosuunnitelman mukaisesti. Jokainen lääkehoitoa toteuttava työntekijä on vastuussa omasta toiminnastaan.
Lääkehoitosuunnitelmat (Linkki ammattilaiselle, vaatii kirjautumisen)

Vastuualueen lääkehoitosuunnitelma

Organisaatiotason lääkehoitosuunnitelma on Satakunnan hyvinvointialueen palveluyksiköitä eli vastuualueita koskeva (Valvontalaki 16§ ja 27§) ohjausasiakirja, joka on päivitetty 23.04.2025. 
Organisaatiotason lääkehoitosuunnitelma, ohjausasiakirja (Linkki ammattilaiselle, vaatii kirjautumisen)
Sen laatimisesta vastaa valvontayksikön tuella erityis- ja sairaalapalveluiden toimialuejohtaja, joka toimii muiden tehtäviensä ohella terveydenhuoltolain 57 §:n tarkoitettuna terveydenhuollon Satakunnan hyvinvointialueen vastaavana lääkärinä. 
Vastuualueella lääkehoidon asianmukaisuudesta ja lääkehoitosuunnitelman toteuttamisesta ja seurannasta vastaa johtamisjärjestelmän mukaiset vastuuhenkilöt.

2.11 Asiakas- ja potilastietojen käsittely ja tietosuoja

Asiakas- ja potilastietojen käsittely
Asiakastiedolla tarkoitetaan potilastietoa ja sosiaalihuollon asiakastietoa. 
Asiakastietolain 7 §:n mukaiset johtajat, jotka vastaavat asiakastietojen käsittelystä ja siihen liittyvästä ohjeistuksesta:

sosiaalityön professiojohtaja vastaa sosiaalihuollon asiakasrekisteristä 
lääketieteen professiojohtaja vastaa terveydenhuollon potilasrekisteristä.
Lue lisää:
Henkilötietojen käsittely Satakunnan hyvinvointialueella, informaatio asiakkaille ja potilaille, sata.fi
Laki sosiaali- ja terveydenhuollon asiakastietojen käsittelystä, finlex.fi

Sata-alueella on lain mukainen oikeus ja velvollisuus käsitellä hoidon ja palvelujen järjestämisen kannalta tarpeellisia asiakas- ja potilastietoja. Yksittäinen työntekijä saa käsitellä asiakastietoja vain työtehtäviensä edellyttämässä laajuudessa ja vain silloin, kun hänellä on palvelu- tai hoitosuhde tai muu työtehtävien mukainen oikeus.
Esihenkilö tilaa työntekijälle työtehtävien mukaiset käyttöoikeudet järjestelmissä määriteltyjen roolien mukaisesti asiakas- ja potilastietojärjestelmiin ja huolehtii tunnusten päättämisestä palvelussuhteen tai työtehtävien päättyessä tai muuttuessa.
Sata-alueella valvotaan asiakastietojen käyttöä. Sen tavoitteena on asiakkaan ja henkilöstön oikeusturvan toteutuminen ja tietosuojalainsäädännön asettamien velvoitteiden täyttäminen. Asiakastietojen käyttöä valvotaan sekä asiakkaan pyynnöstä että organisaation oman jatkuvan valvonnan periaatteen mukaisesti.
Käytön valvonta - lokivalvontasuunnitelma (Linkki ammattilaisille, vaatii kirjautumisen, IMS) 
Sosiaali- ja terveydenhuollon asiakastiedot ovat pysyvästi salassa pidettäviä, esimerkiksi tieto terveydenhuollon tai sosiaalihuollon asiakkuudesta on salassa pidettävää. Salassa pidettävää asiakastietoa ei saa ilman asiakkaan nimenomaista suostumusta näyttää, luovuttaa tai ilmaista sivulliselle. Sivullisia henkilöitä ovat muun muassa puoliso, muut läheiset, toiset asiakkaat. 
Ohje asiakas- ja potilastietojen luovuttamisesta (Linkki ammattilaisille, vaatii kirjautumisen, IMS) 
Tämä sisältyy yksiköiden perehdytysohjelmaan. Jokainen suorittaa Sata-alueen Tietoturvan ja tietosuojan verkkokoulutuksen sekä täyttää tietosuojasitoumuksen.
Kirjaamiseen liittyvät ohjeet ja viranomaismääräykset
Asiakas- ja potilastiedon kirjaamista ohjaavat useat lait, asetukset ja ohjeet sosiaali- ja terveydenhuollossa. Asiakastietolaki velvoittaa sosiaali- ja terveydenhuollon ammattilaisia kirjaamaan asiakasasiakirjoihin tarpeelliset ja riittävät tiedot, joilla turvataan asiakkaan palvelun ja potilaan hoidon järjestäminen, suunnittelu, toteuttaminen, seuranta ja valvonta. Asiakasasiakirjat tulee laatia ja tallentaa Kanta-palveluihin viivytyksettä.
Valtakunnallinen Kanta-palvelu ylläpitää muun muassa 
Potilastietovarantoa
Sosiaalihuollon asiakastietovarantoa
Resepti-palvelua
OmaKanta-palvelua.

Lue lisää: Sote-ammattilaiset - Kanta.fi.
Kirjaamisessa noudatetaan kansallisia määrityksiä, rakenteita ja niihin perustuvia Sata-alueen kirjaamisen ja tilastoinnin ohjeita.
Jokaisella työntekijällä on velvollisuus pitää yllä kirjaamisosaamista perehtymällä kirjaamisen ohjeisiin ja osallistumalla tarjolla oleviin koulutuksiin. Esihenkilöiden vastuulla on mahdollistaa työntekijöille tarjolla oleviin koulutuksiin osallistuminen ja huolehtia yhteisten kirjaamisohjeiden noudattamista sekä seurata säännöllisesti tiedon laatua.
Sata-alueella on hyväksytty kirjaamisen ja tilastoinnin kehittämisen toimintamalli ja prosessi (Linkki ammattilaisille, vaatii kirjautumisen, IMS), joka ohjaa kirjaamisen kehittämistä ja vastuita. Hyvinvointialueen kirjaamisen ja tilastoinnin kehittämistä ohjaa ja koordinoi ICT-palveluiden Tietojohtamisen tiimi. Tietojohtamisen tiimin kirjaamisasiantuntijat koordinoivat kirjaamisen ja tilastoinnin yhdyshenkilöverkostoa, joka käsittelee toimialueilla laadittuja kirjaamisen ja tilastoinnin ohjeita.
Toimialuejohtajat hyväksyvät kirjaamis- ja tilastointiohjeet, jotka tallennetaan 
IMS:n Kirjaaminen ja tilastointi -kansioon ja linkitetään Sataseen Tietojohtamisen portaaliin, Ohjeet jalkautetaan työntekijöiden käyttöön 
toimialueiden määrittämän toimintamallikuvausten mukaisesti. (Linkki ammattilaisille, vaatii kirjautumisen, IMS)
Kirjaamisen asiantuntijat ovat tavoitettavissa osoitteessa
kirjaaminen.ha@sata.fi
Laboratoriot -ja infektioyksikkö
Kaikilla työntekijöillä on velvollisuus perehtyä ja noudattaa EU-asetuksia, kansallista lainsäädäntöä, Sata-alueen yhteisiä ohjeistuksia ja vastuuyksikön sisäisiä ohjeistuksia koskien asiakas- ja potilastietojen käsittelyä. Laboratorioissa on käytössä laboratoriotietojärjestelmiä, joissa käsitellään asiakas- ja potilastietoja. Lisäksi osalla työntekijöistä on pääsy LifeCare-asiakas- ja potilastietojärjestelmään ja yhteistyölaboratorioiden tietojärjestelmiin. Kaikki työntekijät perehdytetään tietojärjestelmiin (ks luku 2.9) kattaen tietojen kirjaaminen ja käsittely. Työntekijät allekirjoittavat tietosuojasitoumuksen ja suorittavat tietosuoja- ja tietoturvakoulutukset Granite-järjestelmässä. Työntekijät käyttävät tietojärjestelmiä omilla henkilökohtaisilla tunnuksillaan ja järjestelmiin kirjautuu lokitiedot kaikesta käytöstä. Suurin osa tietojen käsittelystä ja laboratoriotulosten kirjaaminen tietojärjestelmiin on automatisoitu. Laboratoriossa on kattavan perehdytysprosessin lisäksi toimiva osaamisen seurannan, arvioinnin ja poikkeamien hallinnan prosessit. Laboratorion toimintaprosessissa on useita tarkastuspisteitä, sekä automatisoituja että havaintoihin perustuvia, joilla varmistetaan, että tietojärjestelmiin kirjattu tieto on oikeellista ja virheetöntä. Virheitä havaittaessa, poikkeama raportoidaan ja käsitellään poikkeamien hallinnan prosessin mukaisesti. Laboratoriossa suoritetaan myös vertaisarviointeja sekä sisäisiä ja ulkoisia arviointeja, joilla varmistetaan, että toiminta on lainsäädännön, standardin ISO15189 ja ohjeistusten mukaista.

Lääkehuolto
Työntekijä on velvollinen tutustumaan Sata-alueen tietosuojaa ja tietoturvaa koskevaan ohjeistukseen ja allekirjoittamaan tietosuojasitoumuksen sekä suorittamaan laajemman tietoturvan ja tietosuojan peruskurssin perehtymisen alkuvaiheessa. Esihenkilö valvoo perehdytyksen toteutumista. Lisäksi lääkehuollolla on toimintaohje tietosuojalain ja –asetuksen soveltamisesta lääkehuollossa, johon koko henkilökunta on velvollinen perehtymään. Tätä valvotaan lukukuittauksin. Kaikista tietosuojaan tai tietoturvaan liittyvistä poikkeamista tulee tehdä HaiPro-tietoturvailmoitus.
Lääkehuollossa kerätään henkilötietoja lääkkeiden valmistuksen, sytostaattien käyttökuntoon saattamisen, annosjakelun ja lääkkeiden toimituksen yhteydessä. Nämä lääkehuollossa kerätyt tiedot ovat arkaluonteisia henkilötietoja. Lääkehuollon pitämät rekisterit ovat lakiin perustuvia rekistereitä, jonka vuoksi niiden pitämiseen ei tarvita asiakkaan antamaa suostumusta. Lääkehuollon rekisterit ovat Satakunnan hyvinvointialueen potilasrekisterin osarekistereitä. Hyvinvointialueen tietosuojaselosteessa ei käsitellä yksityiskohtaisesti rekisterinpitoa, jonka vuoksi lääkehuollon toimintaohjeessa on kuvattu tarkemmin lääkehuollon osarekisterit ja niiden käsittely.
Erityispalvelut
Kaikilla työntekijöillä on velvollisuus perehtyä ja noudattaa EU-asetuksia, kansallista lainsäädäntöä, Sata-alueen yhteisiä ohjeistuksia ja vastuuyksikön sisäisiä ohjeistuksia koskien asiakas- ja potilastietojen käsittelyä. Kaikki työntekijät perehdytetään tietojärjestelmiin kattaen tietojen kirjaaminen ja käsittely. Työntekijät suorittavat tietosuoja- ja tietoturvakoulutukset Granite-järjestelmässä. Työntekijät käyttävät tietojärjestelmiä omilla henkilökohtaisilla tunnuksillaan ja järjestelmiin kirjautuu lokitiedot kaikesta käytöstä. Esihenkilö valvoo perehdytyksen toteutumista. Tällä hetkellä ei ole systemaattista seurantaa potilastietojärjestelmien kirjaamisesta.
Kuntoutus
Kaikilla työntekijöillä on velvollisuus perehtyä ja noudattaa EU-asetuksia, kansallista lainsäädäntöä, Sata-alueen yhteisiä ohjeistuksia ja vastuuyksikön sisäisiä ohjeistuksia koskien asiakas- ja potilastietojen käsittelyä. Kaikki työntekijät perehdytetään tietojärjestelmiin kattaen tietojen kirjaaminen ja käsittely. Työntekijät suorittavat tietosuoja- ja tietoturvakoulutukset Granite-järjestelmässä. Työntekijät käyttävät tietojärjestelmiä omilla henkilökohtaisilla tunnuksillaan ja järjestelmiin kirjautuu lokitiedot kaikesta käytöstä. Esihenkilö valvoo perehdytyksen toteutumista. Tällä hetkellä ei ole systemaattista seurantaa potilastietojärjestelmien kirjaamisesta.


Kuvantaminen ja sairaalafysiologia
Kuvantamisen tuotannonohjausjärjestelmä RaduRis sisältää pakollisia täytettäviä kenttiä, joita ei pysty täyttämättä ohittamaan. Nämä kentät on suunniteltu kuvantamisen vaatimuksiin soveltuviksi. Tällä hetkellä kuvantamisessa ja sairaalafysiologialla ei ole systemaattista seurantaa potilastietojärjestelmien kirjaamisesta.
Tietosuoja
Työntekijä on velvollinen tutustumaan Sata-alueen tietosuojaa ja tietoturvaa koskevaan ohjeistukseen ja allekirjoittamaan tietosuojasitoumuksen.
Kaikista tietosuojaan tai tietoturvaan liittyvistä poikkeamista tulee tehdä HaiPro-tietoturvailmoitus siinä yksikössä, missä asia huomataan. Esihenkilö vastaa tietoturvailmoituksen käsittelystä. Esihenkilön vastuulla on huolehtia siitä, että henkilötietojen tietoturvaloukkauksesta ilmoitetaan tarvittaessa rekisteröidyille.
Tietoturvailmoituksen tekeminen ja käsittely, Haipro (Linkki ammattilaisille, vaatii kirjautumisen, IMS) 
Henkilötietojen tietoturvaloukkauksesta ilmoittaminen rekisteröidylle (Linkki ammattilaisille, vaatii kirjautumisen, IMS) 
Esihenkilö huolehtii uuden työntekijän perehdyttämisestä tietoturva- ja tietosuojaohjeisiin. Hän ohjeistaa suorittamaan tietoturvan ja tietosuojan verkkokoulutukset ennen työn aloittamista.
Tietoturvan ja tietosuojan verkkokoulutukset ovat osa koko Sata-alueen henkilöstön pakollista täydennyskoulutusta kahden vuoden välein, ja niiden suorittamista seuraa esihenkilö. 
Tietosuoja ja tietoturva (Linkki ammattilaisille, vaatii kirjautumisen, IMS) 

Tietosuojavastaava 
Iltanen Silja 
puhelin 044 707 9773  
Tietosuoja@sata.fi

Tietosuojaperiaatteet
Sata-alueen toiminnassa noudatetaan EU:n yleistä tietosuoja-asetusta (GDPR) ja kansallista tietosuojalainsäädäntöä. 
Henkilötietoja käsitellään tietosuojaperiaatteiden mukaisesti ja varmistetaan tietojen asianmukainen suojaaminen. Sata-alueella on osoitusvelvollisuus, eli sen on kyettävä dokumentoidusti ja luotettavasti osoittamaan, että tietosuoja- ja tietoturvavaatimuksia noudatetaan kaikessa henkilötietojen käsittelyssä.
Sata-alue vastaa tietosuojaa koskevan vaikutustenarvioinnin (DPIA) toteuttamisesta silloin, kun henkilötietojen käsittelystä voi aiheutua korkea riski rekisteröityjen eli henkilötietojen käsittelyn kohteena olevien henkilöiden oikeuksille ja vapauksille.
Rekisteröidyn eli asiakkaan oikeuksien toteutuminen
Asiakkaalla on oikeus tietää, miten hänen tietojaan käsitellään. Tämä on kuvattu Sata-alueen tietosuojaselosteessa. Tietosuojaseloste, sata.fi
Asiakkaalla on oikeus saada kopiot omista asiakas- tai potilastiedoistaan tekemällä tietopyyntö hyvinvointialueelle. Rekisteritietojen tarkastuspyyntö, sata.fi (PDF) Rekisteritietojen tarkastuspyynnöt ohjataan keskitetysti Sata-alueen arkistoon (arkisto@sata.fi) ja käsitellään tietopyyntöjen käsittelyprosessin mukaisesti.
Asiakkaalla on oikeus pyytää virheellisten tai puutteellisten tietojen oikaisua tekemällä tietopyyntö hyvinvointialueelle. Rekisteritietojen korjauspyyntö, sata.fi (PDF) Korjauspyynnöt ohjataan Sata-alueen kirjaamoon (kirjaamo@sata.fi), joka välittää pyynnöt oikealle taholle. 
Lisäksi asiakkaalla on asiakastietolain mukaisesti oikeus saada lokitiedot eli tieto siitä, ketkä ovat käsitelleet hänen tietojaan asiakas- tai potilastietojärjestelmässä. Pääsäännön mukaan lokitietoja voi pyytää kahdelta edeltävältä vuodelta ilman erityistä perustetta. Lokitietojen tarkastuspyyntö, sata.fi (PDF) Lokitietopyynnöt ohjataan hyvinvointialueen kirjaamoon (kirjaamo@sata.fi) ja pyynnöt käsitellään Sata-alueen tietosuojatiimissä. 

2.12 Säännöllisesti kerättävän ja muun palautteen huomioiminen

Asiakkailta ja heidän läheisiltään kerättävä palaute
Asiakkailla ja heidän läheisillään on mahdollisuus antaa palautetta useiden eri kanavien kautta.
Palautetta voi antaa Sata-alueen verkkosivuilla olevalla palautelomakkeella.
Palautetta kerätään myös tekstiviestipalautteena 
erikoissairaanhoidon palveluista
laboratoriopalveluista
kuvantamisesta
suun terveydenhuollosta 
osin perusterveydenhuollosta ja sosiaalipalveluista. 

Lisäksi yksiköissä on saatavilla palautelomakkeita, joilla asiakkaat voivat antaa palautetta ja intrassa henkilöstölle tarkoitettu digitaalinen lomake, johon kirjataan suullisesti saadut palautteet.

Laadullista palautetta saadaan muun muassa
hyvinvointialueen digiraadilta
asiakasraadeilta
lakisääteisiltä vaikuttamistoimielimiltä
vapaaehtoisilta
kokemusosaajilta.

Asiakaspalautteita hyödynnetään Sata-alueen toiminnan ja palvelujen kehittämisessä sekä päätöksenteon tukena.
Henkilöstöltä kerättävä palaute
Sata -alue seuraa henkilöstökokemusta kvartaaleittain lyhyellä Pulssi-kyselyllä, jonka avulla henkilöstö voi kertoa omista kokemuksistaan eri teemoihin liittyen. Kyselyn toteuttajana on Keva. Henkilöstökokemustuloksia verrataan jatkuvan asiakaskokemus-mittauksen tuloksiin. Mittauksen tuloksia käsitellään työyhteisössä säännöllisesti. Pulssi-kysely tuottaa ajantasaista tilannekuvaa työntekijäkokemuksesta arjen johtamistyön ja työyhteisöjen kehittämisen tueksi. Tavoitteena on, että tulosten perusteella toteutetaan yhdessä asioita, jotka edistävät sujuvaa työtä sekä hyvinvointia. Pulssi-kysely ei ole pelkkä kysely, vaan siihen on kehitetty toimintaa aktivoivia ominaisuuksia sekä vastaajille että tulosten tarkastelijoille. Pulssi-kysely tukee henkilöstökokemuksen kehittämistä Satakunnassa ja Vantaalla

Lisäksi henkilöstölle toteutetaan työhyvinvointikysely vuosittain loka-marraskuussa ja Mitä kuuluu? -kysely, jonka toteuttaa Työterveyslaitos (Mitä kuuluu? -tutkimus | Työterveyslaitos (ttl.fi)). Yksiköiden kehittämis- ja voimavarasuunnitelmat kirjataan Työterveyslaitoksen tulosportaaliin ja niiden toteutumista seurataan. Koko henkilöstöllä on pääsy näihin näkymiin ja kaikkiin tuloksiin.

Kaikilla Yhteisten palvelujen vastuualueen asiakkailla ja potilailla on mahdollisuus antaa palautetta Sata-alueen verkkosivujen kautta kohdasta Anna palautetta. Asiakkaalla on mahdollisuus myös antaa palaute suullisesti. Palautteet käsitellään Sata-alueen ohjeiden ja periaatteiden (Linkki ammattilaiselle, vaatii kirjautumisen) mukaisesti. Saadun palautteen perusteella ryhdytään välittömästi arvioimaan palautteen vaikutusta ja vakavuutta. Tehdyn arvion perusteella tehdään tarvittaessa korjaavia ja ehkäiseviä toimia, joilla pyritään estämään palautteen mukaisen tapahtuman toistuminen. Asiakkaaseen ollaan yhteydessä kohtuullisessa tai lakisääteisessä ajassa riippuen palautteen luonteesta ja, jos asiakas on jättänyt yhteystietonsa. Saadut palautteet käsitellään asianosaisen henkilöstön kanssa ja ne voidaan tarvittaessa siirtää ylemmälle tasolle tai ohjata toiseen yksikköön. Asiakaskokemukseen liittyvää palautetta hyödynnetään pidemmän aikavälin seurannan perusteella. Asiakaskokemusmittaustulosten perusteella toimintaa ja palvelun laatua pyritään jatkuvasti parantamaan.

Lääkehuolto
Lääkehuollossa kerätään henkilöstökyselyiden lisäksi henkilökunnalta palautetta kehityskeskusteluissa sekä kehittämisryhmässä. Henkilöstökyselyiden tuloksia ja kehityskeskusteluissa nousseita asioita käydään yhteisesti läpi osastotunneilla ja pyritään kehittämään prosesseja, työoloja ja työilmapiiriä parempaan suuntaan.


Omavalvonnan riskienhallinta  

3.1 Vastuualueen riskienhallinnan vastuut, riskien tunnistaminen ja arvioiminen

Riskienhallinnan vastuut ja organisointi
Kokonaisvaltainen organisaation riskienhallinta tulee huomioida kaikissa organisaation toiminnoissa osana päivittäistä toimintaa. Sata-alueella riskienhallinnan periaate on, että se tukee hyvinvointialueen tavoitteiden saavuttamista. Vastuualuejohtaja huolehtii, että riskin arviointi toteutetaan vastuualuekohtaisesti harmonisoitua arviointityökalua eli Granitea käyttämällä. Vastuualuejohtaja toteuttaa vastuualueensa riskien arvioinnin ja päättää riskien arvioinnin ja käsittelyn yhteydessä riskin merkityksestä ja tarvittavista toimenpiteistä. 

Jokaisen henkilön tulee sitoutua noudattamaan riskienhallinnan ja varautumisen periaatteita ja toimintaohjeita, riippumatta henkilön asemasta organisaatiossa: Satakunnan hyvinvointialueen kokonaisvaltaisen riskienhallinnan politiikka (Linkki ammattilaiselle, vaatii kirjautumisen)

Yhteiset palvelut -vastuualueen riskienhallinnasta vastaava:

Yhteiset palvelut -vastuualueella noudatetaan riskienhallinnassa Sata-alueen yhteisiä prosesseja ja ohjeita: Satakunnan hyvinvointialueen kokonaisvaltaisen riskienhallinnan politiikka (Linkki ammattilaiselle, vaatii kirjautumisen). Työntekijöille perehdytetään Sata-alueen riskienhallinnan periaatteet ja omaan työtehtävään liittyvät riskit. Riskien tunnistamiseen osallistutetaan henkilöstöä vastuualueen kaikilta toiminnan tasoilta. Esihenkilöt arvioivat työtehtäviin liittyviä riskejä. Vastuuyksikön päälliköt tai osastonhoitajat kirjaavat tunnistettuja riskejä Granite-palveluun. Vastuualuejohtaja käy säännöllisesti tunnistettuja riskejä läpi yhdessä vastuuyksikön päälliköiden kanssa. Riskienhallinta on osa arkea ja jokaista toimintoa, jokaisella tasolla. Yhteiset palvelut -vastuualueella pyritään toimintaa parantamaan riskiperusteisesti ja varmistamaan asiakkaiden, potilaiden ja henkilöstön hyvinvointi ja turvallisuus, samalla huomioiden toimintaympäristön muutokset ja vaikutukset organisaatioon ja palvelutuotantoon.

Lääkehuolto
Lääkehuollolla on toimintaohje häiriöistä ja poikkeavista toimintaoloista. Ohjeessa kuvataan, miten poikkeavissa olosuhteissa tulee toimia. Poikkeavilla olosuhteilla tarkoitetaan lähinnä teknisiä poikkeamia esimerkiksi sähkökatkoa, tulipaloa, vesivahinkoa, laiterikkoja, puhdastilojen puhtausongelmia, tietojärjestelmähäiriöitä mutta myös äkillistä lääkekysynnän kasvua. Jotta lääkehuolto voi toimia laadukkaasti, jokaisen on tärkeää työpäivän aluksi silmämääräisesti todeta sairaala- apteekin toimintavalmius sekä tilojen ja laitteiden asianmukaisuus. Jokaisella on myös työpäivän aikana velvollisuus havainnoida tiloja esimerkiksi varastotilojen ja kylmälaitteiden kunnon osalta. Ohjeessa on ohjeistettu, miten tällaisissa tilanteissa tulee toimia ja annettu erilaisia yhteystietoja asioiden selvittämiseksi, mutta viime kädessä sairaala-apteekkari vastaa riskeistä. Lääkehuolto raportoi viikoittain tilannekuvan Varautumisen ja valmiuden yksikköön, josta se raportoidaan hyvinvointialueen johdolle sekä THL:ään.

Riskien tunnistamisen keinot
Tunnistamattomia riskejä ei voi hallita. Riskien tunnistamiseen valitaan tarkoitukseen parhaiten soveltuva menetelmä tai menetelmiä. Riskien tunnistamiseen osallistuvilla tulee olla tietämystä käsiteltävistä asioista sekä organisaation tavoitteista. Oleellista on, että riskien tunnistamiseen osallistutetaan henkilöitä vastuualueen kaikilta toiminnan tasoilta. Riskien tunnistamisen apuvälineinä toimivat eri ilmoituskanavien (HaiPro-järjestelmä, Whistleblowing) tilastot, valvontaraportit, vahinkotilastot ja omavalvontaraportit. 

Tunnistamisessa on tärkeää kuvata riskin lähteet, vaikutusalueet ja tapahtumat sekä niiden keskinäiset suhteet. Kaikkien riskien lähteet eivät ole hyvinvointialueen hallinnassa, mutta ne ovat tunnistettava. Tunnistetut riskit ryhmitellään Granite-järjestelmässä. 

Kuviossa 1 on kuvattuna vaarojen tunnistamisen tyypillisiä lähteitä

Kuvio 1. Vaarojen tunnistamisen tyypilliset lähteet (Suomen potilasturvallisuusyhdistys ry 2015).

Sata-alueella on käytössä sähköinen vaara- ja haittatapahtumien, läheltä piti -tilanteiden, sekä onnistumisilmoitusten sekä asiakaspalautteiden sähköinen ilmoitusjärjestelmä HaiPro. Tapahtumien dokumentointi ja käsittely tapahtuu pääsääntöisesti HaiPron avulla. HaiPro-ohjelman kautta voidaan ilmoittaa: 
potilas-/asiakasturvallisuuden vaaratapahtumat/valvontalain 29 §:n mukaista ilmoitusvelvollisuutta koskevat epäkohdat tai sen uhat asiakkaan hoidossa tai palvelussa ( (henkilökunnan tekemät) 
työturvallisuuden vaaratapahtumat (henkilökunnan tekemät) 
tietosuojaan/tietoturvaan liittyvät poikkeamat (henkilökunnan tekemät) 
onnistumisista oppimiset (henkilökunnan tekemät) 
asiakkaan/potilaan/läheisen havaitsemat vaaratapahtumat (asiakkaiden, potilaiden, läheisten tekemät) 
 
Henkilökunta: Linkki HaiProon löytyy henkilökunnan Intranetistä Satasesta etusivun pikalinkeistä. 

Asiakkaat/potilaat ja läheiset: Linkki HaiProon löytyy Sata-alueen internetsivustolta osoitteesta Anna palautetta kohdasta tee ilmoitus vaaratilanteesta. 

Poikkeamien ilmoittaminen perustuu vapaaehtoiseen, luottamukselliseen ja syyttelemättömään vaaratapahtumien ilmoittamiseen ja käsittelyyn (HaiPro-järjestelmä). Ilmoitus tulee tehdä, jos huomaa vaara- tai läheltä piti-tapahtuman. Lisäksi ilmoituksen voi tehdä kehittämisehdotuksesta tai positiivisesta palautteesta. Vaarailmoitusten ja raporttien avulla pyritään tunnistamaan ja estämään mahdollisia haittatapahtumia sekä kehittämään yksiköiden, vastuualueiden ja organisaation toimintaa ja vähentämään toiminnan riskejä. Tavoitteena on vaaratapahtumien mahdollisimman varhainen tunnistaminen ja turvallisuuden varmistaminen ennalta niin, että varsinaisia vaaratilanteita ei pääsisi tapahtumaan.
HaiPro -järjestelmään liittyvä ohjeistus (Linkki ammattilaiselle, vaatii kirjautumisen)

Asiakas ja potilasturvallisuuden kannalta vastuualueen toiminnan keskeiset riskit

Riskien raportointi ja hallintasovelluksena on Granite-niminen riskienhallinnan työkalu.
https://sata.granitegrc.com/services/12

Vastuualueen keskeisimmät riskit löytyvät Granite -järjestelmästä riskiluokkineen numeraalisesti ja matriisia hyödyntäen (todennäköisyys/vakavuus sekä riskienhallintakeino)

Yhteiset palvelut -vastuualueella riskejä tunnistetaan osana toimintaa käyttäen muun muassa apuvälineinä HaiPro- ja QPro-järjestelmien kautta tulleita ilmoituksia. Mahdollisia vaara- ja uhkatekijöitä tunnistetaan vastuualueen eri tasoilla jokaisessa vastuuyksikössä. Vastuualuejohtaja seuraa toimintaympäristön muutoksia ja vastuualueeseen ja sen toimintaan liittyviä riskejä. Vastuuyksikön päällikön tunnistavat vastuuyksikön toiminnan ja palvelutuotannon riskejä yhdessä alaistensa kanssa säännöllisillä prosessien katselmoinnilla ja arvioinnilla sekä tapahtuneiden vaaratapahtumien tai läheltä piti -tilanteiden perusteella. Työntekijät tunnistavat riskitekijöitä työtehtävissään ja tuovat ne esihenkilöiden tietoon, jotka arvioitavat riskit. Vastuuyksiköt tekevät yhteistyötä tukipalveluiden kanssa esimerkiksi toimitila- ja turvallisuusriskien tunnistamisessa. Tietojärjestelmiin liittyviä riskejä arvioidaan yhdessä palvelutuottajan kanssa ja uusien järjestelmien tai laiteliitäntöjen kytkemisen yhteydessä. Laitteisiin, välineisiin ja reagensseihin liittyviä riskejä tunnistetaan ennen käyttöönottoa osana hankintasuunnitelmaa ja käyttöönottotestausta. Riskien tunnistamisessa hyödynnetään saatavissa olevaa parasta tietoa ja henkilöstön asiantuntijuutta, ammattitaitoa ja kokemusta. Vastuualueen toimintaan liittyvät kriittisimmät isot tunnistetut riskit kohdistuvat tuotannon laitteisiin, tietojärjestelmiin, lääkkeisiin sekä asiantuntijoiden saatavuuteen. Ennalta arvaamattomat uhat, kuten mikrobien aiheuttamat epidemiat voivat aiheuttaa riskin erityisesti mikrobiologian laboratorion tuotantoon.

Riskienhallinnasta tunnistettujen riskien suuruuden ja vaikutuksen arvioiminen
Riskikriteerien muodostamisessa huomioidaan organisaation arvot ja tavoitteet, jotka ohjaavat riskinottohalukkuutta ja riskinsietokykyä. Kriteerit antavat pohjan riskin merkittävyyden arvioinnille. Määrittelyssä on huomioitava myös lainsäädännölliset vaatimukset, jotka voivat asettaa omia vaatimuksiaan riskin merkittävyydelle. Kriteerien on myös oltava dynaamisia, ja niitä on arvioitava jatkuvasti. 

Sata-alueen käyttämässä Granite-riskienarviointijärjestelmässä riskin merkittävyyttä arvioidaan riskiluvulla, joka muodostetaan todennäköisyyden (T) ja vaikutuksen (V) tulona (TxV). Todennäköisyyden ja vaikutuksen riskitasoja on molempia viisi, jotka muodostavat 5x5 matriisin. Riskienhallinnan ohje (Linkki ammattilaiselle, vaatii kirjautumisen)


3.2. Riskienhallinnan keinot ja toiminnassa ilmenneiden epäkohtien ja puutteiden käsittely 

Riskin (hallinta)käsittelykeinot ovat riskin pitäminen, välttäminen, pienentäminen, siirtäminen tai jakaminen; niiden käytännön toteutustapa täytyy tapauskohtaisesti arvioida riskin luoteen mukaisesti. Hallintakeinojen ja niiden toteutustavan suunnittelun jälkeen arvioidaan niiden vaikutus riskiin, jolloin muodostuu käsitystä jäännösriskistä, jonka osalta päätetään hyväksyttävyys ja tehdään mahdollinen erillinen riskienhallintasuunnitelma. Suunnitelman toimeenpanoa seurataan (Granite) ja arvioidaan uudelleen miten tehdyt toimenpiteet ovat vaikuttaneet riskitasoon.

Jokainen toimija huolehtii omalta osaltaan siitä, että toimintaympäristön olosuhteet mahdollistavat turvallisen ja laadukkaan työn tekemisen. Henkilöstön tulee olla tietoinen turvallisuusriskeistä ja turvallisuuden tilasta. Vaarojen arvioinnin tekeminen on työpaikalla lakisääteinen velvoite, jota ei tehdä viranomaisia varten, vaan työpaikkaa itseänsä varten. On hyvä tunnistaa ainakin muutama oleellinen riski, keinot niiden ehkäisyyn, toimenpiteet riskin toteutuessa ja sen jälkeen vielä kehittämistoimenpiteet.

Riskejä ennaltaehkäistään monilla eri konkreettisilla käytännön toimilla, kuten perehdytyksillä, ohjeistuksilla, toiminnan/prosessien kuvauksilla, toimitiloilla, laitteilla, välineillä, tehtäväkuvauksilla ja vastuutuksilla, varautumissuunnitelmilla ja varalaitteet/-menetelmät, vartijatoiminnalla, hälytyspainikkeilla, MET-ryhmä toiminnalla, viestinnällä ja yhteistyöllä, riskien ja poikkeamien ilmoituskanavien avulla, toiminnan ja prosessien kehittämisellä, budjetoinnilla, investointisuunnitelmilla, toimintasuunnitelmilla, mittareiden seurannalla ja reagoinnilla, trendien ja toimintaympäristön seurannalla ja arvioinnilla, asiakaspalautteilla ja asiakaskyselyillä.

Lääkehuolto
Lääkehuollolla on toimintaohje, miten poikkeavissa olosuhteissa tulee toimia. Poikkeavilla olosuhteilla tarkoitetaan lähinnä teknisiä poikkeamia ja häiriöitä. Jotta lääkehuolto voi toimia laadukkaasti, jokaisen on tärkeää työpäivän aluksi silmämääräisesti todeta sairaala- apteekin toimintavalmius sekä tilojen ja laitteiden asianmukaisuus. Jokaisella on myös työpäivän aikana velvollisuus havainnoida tiloja esimerkiksi varastotilojen ja kylmälaitteiden kunnon osalta. Poikkeavia olosuhteita lääkehuollossa voivat olla esimerkiksi sähkökatko, tulipalo, vesivahinko, ilmastoinnin tai muun laitteen rikkoutuminen tai puhdastilojen puhtausongelmat. Vaikka toimintaohjeessa on annettu erilaisia toimintatapavaihtoehtoja poikkeaviin tilanteisiin, kaikkia poikkeavia olosuhteita ei pystytä ennakoimaan, jonka vuoksi joka tilanteelle ei voida kirjata valmista toimintamallia. Odottamattomissa ohjeistamattomissa tilanteissa pitää toimia erikseen harkitulla siihen tilanteeseen parhaiten sopivalla tavalla. Lääkehuolto raportoi viikoittain tilannekuvan Varautumisen ja valmiuden yksikköön, josta se raportoidaan hyvinvointialueen johdolle sekä THL:ään.

Riskinhallintakeinojen toimivuuden ja riittävyyden varmistaminen
Epäkohtiin ja puutteisiin puuttuminen tilanteen edellyttämällä tavalla

Jokaisen työntekijän vastuulla on huolehtia omalta osaltaan siitä, että mikäli päivittäisessä käytännön omavalvonnassa ilmenee epäkohtia ja puutteita, informoimalla siitä tilannekohtaisesti toimiympäristön muita työntekijöiltä ja esihenkilöitä. Esihenkilöt informoivat edelleen vastuuyksikön päälliköille, jotka käynnistävät tilanteen edellyttämät korjaamistoimenpiteet. Tarvittaessa informoidaan edelleen vastuualuejohtajaa ja käynnistetään viestintäprosessi. Jokaisen työntekijän omavalvontavastuu perehdytetään työn alkaessa ja henkilöstön tietosuutta turvallisuudesta ja omavalvonnasta ylläpidetään viestinnällä, osasto -ja yksikkökokouksissa, yksiköiden jory:ssä ja vastuualueen jory:ssä.

Vaaratapahtumien ilmoitus ja oppimismenettely
Oppiva organisaatio kykenee keräämään tietoa omasta toiminnastaan ja muuttamaan omaa toimintaansa kerätyn tiedon valossa, myös yksikkötasolla. Hyvinvointialueella asiakas- ja potilasturvallisuuden tilaa seurataan kokonaisuutena käyttäen monipuolisesti eri seurantamenetelmiä ja tietolähteitä. Saatua tietoa hyödynnetään monipuolisesti organisaation oppimiseen sekä toiminnan kehittämiseen. (STM asiakas- ja potilasturvallisuusstrategia ja toimeenpanosuunnitelma 1.1, 1.3, lisäksi s. 73)

Hoidon, hoivan tai palvelun aikana voi tapahtua potilaan/asiakkaan turvallisuuden vaarantava tapahtuma, joka aiheuttaa tai voi aiheuttaa (läheltä piti) haittaa. Potilaan/asiakkaan/asukkaan turvallisuus varmistetaan aina ensisijaisesti. Asiakkaalle/potilaalle tapahtuneet vaaratapahtumat dokumentoidaan asiakas-/potilastietojärjestelmään. Asiakkaalle/potilaalle tapahtunut haittatapahtuma ja sen mahdolliset seuraukset käydään läpi asiakkaan/potilaan kanssa hänen asioiden käsittelykykynsä huomioiden ja tarvittaessa hänen läheistensä kanssa. Vaaratapahtumat kirjataan HaiPro-järjestelmään, jotta tapahtumista voidaan oppia, tehdä suojauksia ja näin toimintaa kehittää turvallisemmaksi. 

Vakavasta vaaratapahtumasta informoidaan hoidosta vastaavaa lääkäriä ja/tai esihenkilöä sekä kirjataan tapahtuma asiakirjoihin. Potilaalle/asiakkaalle/asukkaalle ja/tai omaisille kerrotaan tapahtuneesta salassapitosäädökset huomioiden mahdollisimman pian. Henkilöstön tulee tunnistaa vakava vaaratapahtuma ja ilmoittaa siitä omalle esihenkilölleen mahdollisimman nopeasti, jotta ohjeistuksen mukainen jatkoselvitys saadaan käyntiin. Vakavan vaaratapahtuman selvitys on osa Sata-alueen laadunhallintaa ja omavalvonnan kokonaisuutta. Selvityksen tavoitteena on organisaation vaaratapahtumista oppiminen ja asiakas-/potilasturvallisuuden parantuminen. Jotta hoitoa voidaan kehittää turvallisemmaksi, tulee toiminnan puutteet ja heikkoudet tunnistaa. Toimintaohje Vakavan potilas- ja asiakasturvallisuusvaaratapahtuman selvitystä koskevat menettelyt (Linkki ammattilaiselle, vaatii kirjautumisen)

Sata-alueella on mahdollista raportoida myös onnistumisista PosiPro-ilmoituksen muodossa HaiPro-järjestelmään. Hyväksi havaittuja, asiakas- ja potilasturvallisuutta varmistavia menettelytapoja käsitellään toimintayksiköissä sekä myöhemmin sovittavissa asiakas- ja potilasturvallisuuden edistämisen työryhmissä. 

Valvontalain 29 §:n mukaista ilmoitusvelvollisuutta koskevat menettelyohjeet
Henkilöstöön kuuluvilla (ja vastaavilla) on laissa määritelty ilmoitusvelvollisuus. Sen mukaan työntekijän on ilmoitettava välittömästi, jos hän huomaa epäkohdan tai sen uhan asiakkaan hoidossa tai palvelussa. Myös lain rikkomisesta on ilmoitettava viipymättä. Lain soveltamisohjeen mukaan epäkohta on esimerkiksi

puute asiakas- tai potilasturvallisuudessa
asiakkaan tai potilaan kaltoin kohtelu fyysisesti, psyykkisesti tai lääkkeillä
yksikön vahingollinen toimintakulttuuri, kuten
toimiminen ohjeiden vastaisesti
asiakkaan tai potilaan perusoikeuksien rajoittaminen vakiintuneena käytäntönä.

Ilmoitusvelvollisuuden tarkoitus on, että epäkohdat tulevat tietoon, jotta ne saadaan korjattua ajoissa.

Esihenkilöiden tehtävänä on tiedottaa ilmoitusvelvollisuudesta henkilöstöä.

Sata-alueen työntekijä tekee ilmoituksen HaiPro-järjestelmässä

Työntekijä tekee ilmoituksen HaiPro-järjestelmässä, esihenkilö käsittelee sen. Jos epäkohta on valvontalain mukaisesti olennainen, esihenkilö vie tiedon HaiPro-järjestelmän kautta vastuualuejohtajalle ja valvontayksikköön. He ilmoittavat tarpeen mukaan valvontaviranomaiselle.

Myös työntekijä voi ilmoittaa asiasta valvontaviranomaiselle. Hänelle ei saa tulla kielteisiä seurauksia ilmoituksen vuoksi.
Tarkempi toimintaohje: Epäkohdan ilmoittaminen ja käsitteleminen HaiPro-järjestelmässä -ohje (Linkki ammattailaiselle, vaatii kirjautumisen, IMS)
Valvontalain (741/2023 29 §) mukainen ilmoitusvelvollisuus Satakunnan hyvinvointialueella (Linkki ammattilaiselle, vaatii kirjautumisen, IMS)

Yksityinen palveluntuottaja ilmoittaa sata.fi-verkkosivujen kautta

Yksityinen palveluntuottaja tekee valvontalain 29 § mukaisen epäkohtailmoituksen sata.fi-verkkosivujen lomakkeen avulla. Palveluntuottajalle - Satakunnanhyvinvointialue.

Muita mahdollisia lakisääteisiä ilmoitusvelvollisuuksia koskevat menettelyohjeet

Lakisääteisiä kaikkia vastuualueen työntekijöitä koskevat menettelyohjeet:

Laki lääkinnällisten laitteiden vaarailmoituksista:
https://fimea.fi/laakinnalliset_laitteet/vaatimukset-ammattimaisille-kayttajille/vaaratilanteista-ilmoittaminen

Lääkkeiden haittavaikutusilmoitukset
https://fimea.fi/laaketurvallisuus_ja_tieto/laakkeiden_turvallisuus/haittavaikutuksista_ilmoittaminen

Säteilyn käyttöön liittyvissä poikkeavissa tapahtumissa toimitaan säteilytoiminnan johtamisjärjestelmän ja säteilylainsäädännön velvoitteiden mukaisesti. (Säteilyturvakeskuksen määräys suunnitelmasta säteilyturvallisuuspoikkeamien varalle sekä toimista säteilyturvallisuuspoikkeamien aikana ja niiden jälkeen.)

Laboratoriot- ja infektioyksikkö
Mahdollisissa poikkeavissa laiteongelmatilanteissa laboratorio toimii Lääkinnällisten laitteiden vaarailmoituksista -lain mukaan, ja tekee Hyvinvointialueen HaiPro -järjestelmän kautta ilmoitukset Fimeaan ja laitetoimittajille.

Kuvantaminen ja sairaalafysiologia
Säteilyn käyttöön liittyvissä poikkeavissa tapahtumissa toimitaan säteilytoiminnan johtamisjärjestelmän ja säteilylainsäädännön velvoitteiden mukaisesti. Säteilyn käyttöön liittyvistä poikkeavista tapahtumista ja vaaratilanteista ilmoitetaan Säteilyturvakeskukselle (STUK) määräyksen STUK S/8/2024 velvoitteiden mukaisesti. (Säteilyturvakeskuksen määräys suunnitelmasta säteilyturvallisuuspoikkeamien varalle sekä toimista säteilyturvallisuuspoikkeamien aikana ja niiden jälkeen.) Ilmoitus tulee tehdä myös Fimealle laitevikaa epäiltäessä. Ilmoitus tehdään sähköpostitse fyysikolle. Ohjeet säteilyn käytössä tapahtuneen poikkeaman ilmoittamisesta löytyy kuvantamisen Intranetistä Kuviksesta. Sairaalafyysikko huolehtii näiden poikkeavien tapahtumien ilmoitusvelvollisuudesta eteenpäin.

Lääkehuolto
Lääkkeen toimittamiseen oikeutettuja henkilöitä eli sairaala-apteekkia kehotetaan ilmoittamaan Fimealle toteamansa tai epäilemänsä lääkkeiden käyttöön liittyneet haittavaikutukset. Lisäksi sairaala-apteekkia velvoitetaan tekemään ilmoituksia lääkinnällisten laitteiden aiheuttamista vaaratilanteista, jotka ovat johtaneet tai olisivat saattanut johtaa potilaan, käyttäjän tai muun henkilön terveyden vaarantumiseen. Lääkkeiden valmistuksessa voi laadunvarmistustoimenpiteistä huolimatta tapahtua virheitä, jolloin kulutukseen on joutunut lääkkeitä, jotka eivät täytä laatuvaatimuksia tai jotka voivat olla lääkkeen käyttäjille vahingollisia. Sairaala-apteekki on velvollinen ilmoittamaan myös lääkkeisiin liittyvistä tuotevirheistä, ensisijaisesti sellaisista tuotevirheistä, jotka koskevat sairaala-apteekin itse valmistamia lääkkeitä. Velvoitevarastointilainsäädännön tarkoituksena on turvata lääkkeiden saatavuus ja käyttömahdollisuudet, kun lääkkeiden tavanomainen saatavuus maahamme on vaikeutunut tai estynyt. Julkisesta toiminnasta vastaavien terveydenhuollon toimintayksiköiden on varastoitava omalla kustannuksellaan asetuksessa mainittuja käytössä olevia lääkeaineita kulutukseen perustuen. Julkisten terveydenhuollon yksiköiden on ilmoitettava vuosittain Fimeaan varastointivelvoitteensa määrät. Satasairaalan sairaala-apteekki on sopinut lääkehuollon palveluita tilaavien terveydenhuollon toimintayksiköiden kanssa velvoitevarastoinnin hoitamisesta, mikä tarkoittaa velvoitteen ylläpitoa ja tarvittavien ilmoitusten laatimista. Velvoitevarastot tulee pyrkiä pitämään aina täytenä, ja Fimea valvoo varastointivelvoitteiden täyttymistä tarkastuskäyntiensä yhteydessä. 

Vakavien väärinkäytösten sisäinen ilmoituskanava
Sata-alueella on käytössä vakavien väärinkäytösten sisäinen ilmoituskanava, jonka kautta voi ilmoittaa väärinkäytös- tai korruptioepäilyistä luottamuksellisesti. Kanavan käyttöönotto perustuu EU:n niin sanottuun Whistleblower-direktiiviin ja vuoden 2023 alussa voimaan tulleeseen kansalliseen ilmoittajansuojelulakiin. Direktiivillä halutaan varmistaa, että ilmoittaja, joka työnsä yhteydessä havaitsee tai epäilee yleisen edun vastaista toimintaa erikseen määritellyillä EU:n oikeuden aloilla, voi ilmoittaa asiasta turvallisesti.

Väärinkäytösten ilmoituskanavan (whistlebowing) menettelyohje (Linkki ammattilaisille, vaatii kirjautumisen, IMS)
Ohje väärinkäytösilmoituksen tekemiseen (Linkki ammattilaisille, vaatii kirjautumisen, IMS)
Henkilöstön ilmoitusvelvollisuudet ja oikeudet sekä niiden käyttö opastetaan uuden työntekijän perehdytyksessä (hyvinvointialueen yhteinen uuden työntekijän muistilista, löytyy IMS-järjestelmästä, yksikkökohtaiset perehdytyssuunnitelmat). Yhteiset palvelut -vastuualueen johtaja ottaa vastaan ja tiedottaa palvelualojen vastuuhenkilöiltä, vastuuyksiköiden päälliköitä saaduista muistutuksista. Vastuualuejohtaja delegoi muistutusten sisältämien epäkohtien ja puutteiden korjaamisen ja kehittämisen palvelualojen vastuuhenkilöille, vastuuyksiköiden päälliköille. Poikkeamailmoitukset käsitellään osasto tai yksikkökokouksissa, yhdessä koko henkilökunnan kanssa pohditaan ehkäiseviä toimenpiteitä. Vastuuyksikön päällikkö selvittää yhdessä henkilökunnan kanssa muistutukseen johtaneet syyt ja suunnittelee korjaavat ja ehkäisevät toimenpiteet sekä kehittää toimintaa niin, ettei vastaavaa tapahdu uudelleen. Muistutusten johdosta prosesseja, toimintatapoja ja ohjeistuksia päivitetään tarpeen mukaan. Asia käsitellään myös asiaan liittyvien työntekijöiden kanssa. Muistutuksen tehneelle asiakkaalle laaditaan kirjallinen vastaus.

3.3 Riskienhallinnan seuranta, raportointi ja osaamisen varmistaminen

Riskienhallinnan seuranta ja arviointi

Hygieniaohjeiden ja infektion toteutumisen seuranta
Hoitoon liittyvien infektioiden ennaltaehkäisystä säädetään tartuntatautilaissa laki 1227/2016. Laissa säädetään velvoite, jonka mukaan terveydenhuollon sekä sosiaalihuollon toimintayksiköissä on torjuttava suunnitelmallisesti hoitoon liittyviä infektioita.Infektioiden torjunnassa toimitaan yhteistyössä Infektioyksikön kanssa noudattaen alueellisia ohjeita hoitoon liittyvien infektioiden ja tartuntojen torjumiseksi.Toiminnassa huomioidaan mikrobilääkeresistenssi ja pyritään tunnistamaan epidemiat
varhaisessa vaiheessa toimien yhteystyössä Infektioyksikön kanssa. Satakunnan
hyvinvointialueen infektioiden torjunnan ohjeet ovat vapaasti luettavissa Hoito-ohjeet.fi-
sivustolla.
Linkki: Hae kaikista ohjeista | Hoito-ohjeet.fi (Ammattilaiset käyttävät ammattilaisille
tarkoitettuja Satakunnan hyvinvointialueen ohjeita, jotka haetaan hakusanalla)

Hoidossa noudatetaan mikrobilääkesuositusta
hoito-ohjeet.fi/Ohjepankki/Mikrobilääkesuositus.

Hoitoon liittyvien infektioiden ilmaantuvuutta seurataan erikoissairaanhoidon osastoilla
käyttäen antibioottiherätteistä järjestelmää (SAI-järjestelmä). Yleislääketieteen hoito-
osastot osallistuvat hoitoon liittyvien infektioiden prevalenssitutkimukseen kahdesti
vuodessa ja ympärivuorokautisen asumisen yksiköt vuosittain.

Yksiköihin on nimetty infektioyhdyshenkilöt, jotka osallistuvat infektioiden torjuntaa
käsitteleviin koulutustilaisuuksiin vieden tietoa yksiköihin. Moodlessa on Infektioyksikön
tuottama Infektioiden torjunnan verkkokurssi, jonka suorittamista velvoitetaan
sairaalapalveluissa (poissulkien psykiatria). Infektioiden torjunnan verkkokurssia
suositellaan kaikille työntekijöille.

Moniammatillisena yhteistyönä toteutettava systemaattinen infektioiden torjunnan kartoitus
(INTO-kartoitus) suoritetaan terveydenhuollon yksiköissä vuosittain ja
asumispalveluyksiköissä kahden kolmen vuoden välein.

Käsihuuhdekulutusta seurataan yhteistyössä Infektioyksikön kanssa. Erikoissairaanhoidon
ja yleislääketieteen hoito-osastoilla suoritetaan säännöllisesti käsihygieniahavainnointia.
 
Sata-alueen infektioyksikkö

Antaa asiantuntija-apua infektioiden torjunnassa. Infektioyksikkö raportoi erityis- ja sairaalapalveluiden johdolle ja toimintayksiköille ja omavalvonnan työryhmälle tulokset säännöllisesti. Tulosten perusteella tehdään parannusehdotuksia toimintaan 
Yhteistyössä osastojen/yksiköiden infektioyhdyshoitajien verkoston kanssa infektioyksikkö seuraa systemaattisesti hoitoon liittyvien infektioiden ilmaantuvuutta antibioottiherätteistä järjestelmää käyttäen (SAI-järjestelmä) erikoissairaanhoidon osastoilla
Osallistuu hoitoon liittyvien infektioiden kansalliseen seurantaan THL:n hoitoon liittyvien infektioiden seurannan kautta (HLI-seuranta, entinen SIRO)
Toteuttaa hoitoon liittyvien infektioiden prevalenssitutkimuksia perustason hoito-osastoilla ja hoivayksiköissä
Tunnistaa epidemiat ja vakavat infektiotapaukset varhain seuraamalla aktiivisesti mikrobiologisia löydöksiä koko Sata-alueella. Lisäksi hyödynnetään aktiivisesti tartuntatautirekisteriä
Seuraa mikrobilääkeresistenssitilannetta yhteistyössä kliinisen mikrobiologian laboratorion kanssa ja ylläpitää mikrobilääkeopasta, joka huomioi paikallisen resistenssitilanteen 
Seuraa yhteistyössä apteekin kanssa mikrobilääkkeiden käyttöä ja antaa ohjausta mikrobilääkkeiden adekvaatista käytöstä järjestämällä koulutusta ja pitämällä yllä mikrobilääkeopasta
Ylläpitää infektioyhdyshenkilöiden verkostoa, jotka osallistuvat infektioiden torjuntaa käsitteleviin koulutustilaisuuksiin, infektioiden rekisteröintiin (SAI) ja käsihygienian toteutumiseno havainnointiin
Toteuttaa systemaattista infektioiden torjunnan kartoitusta (INTO-kartoitus) yhteistyössä toimintayksiköiden kanssa (terveydenhuollon yksiköt vuosittain, sosiaalihuollon ympärivuorokautisissa yksiköissä kahden-kolmen vuoden välein) 


Vaara- ja haittatapahtumien raportointikäytännöt

Asiakas- ja potilasturvallisuuden vaaratapahtumailmoitus tehdään HaiPro -järjestelmään. Vaaratapahtumien selvityksestä ja toiminnan kehittämisestä vastaavat yksikön vastuuhenkilöt. Vaaratapahtumailmoitukset tulee käsitellä HaiPro -järjestelmässä mahdollisimman nopeasti ilmoituksen tekemisen jälkeen.  Ilmoitukset käsitellään aina siinä yksikössä, missä vaaratapahtuma on tapahtunut. Tarvittaessa ilmoitus siirretään käsiteltäväksi oikeaan yksikköön. Tarvittaessa käsittelijä voi siirtää ilmoitukset käsiteltäväksi ylemmälle tasolle.
Vaikka tehtyjä ilmoituksia tulee käsitellä aktiivisesti henkilöstön kanssa, tulee ilmoitukseen liittyvien henkilöiden anonymiteetti ehdottomasti turvata. Jos ilmoituksia ei ole tullut, keskustellaan ilmoittamisen tärkeydestä. Positiiviseen ja oikeudenmukaiseen turvallisuuskulttuuriin kuuluu läheltä piti- sekä haittatapahtumien raportointi matalalla kynnyksellä, ja sitä tulee aktiivisesti tukea. (STM strategia kärkimittari 1.2., 2,3. 3.2)

Lääkehuolto
Lääkehuoltoon tulleen poikkeaman jälkeen käsittelijän tehtävänä on jäsentää ja tarkistaa tiedot tapahtumasta ilmoittajan kirjoittaman kuvauksen perusteella. Tämän jälkeen poikkeamailmoitus käsitellään osastotunnilla, jolloin yhdessä koko henkilökunnan kanssa pohditaan ehkäiseviä toimenpiteitä. Osastotunnin jälkeen, käsittelijä käsittelee ilmoituksen loppuun. Hän arvioi myös poikkeaman riskiluokan, jotta voidaan tarvittaessa valikoida kertyvästä tapahtumamäärästä tarkempaan analyysiin tapahtumat tai tapahtumatyypit, joihin liittyy suuri riski potilaan turvallisuudelle. Käsittelijä kirjaa myös toimenpiteet, jotka tehtiin tapahtuman korjaamiseksi sekä yhdessä osastotunnilla määritellyt ehkäisevät toimenpiteet.
Haipron tietokantaan tallentuu/arkistoituu kaikki lääkehuoltoa koskevat poikkeamailmoitukset ja erilaisten hakutekijöiden avulla järjestelmän raporttiosiosta saadaan esille esimerkiksi erityyppiset ilmoitukset tai ilmoitukset tietyltä ajanjaksolta. Koonti Haipro –järjestelmään ilmoitetuista poikkeamista tehdään kerran vuodessa. Koonti käydään läpi osastotunnilla ja pohditaan poikkeamien perusteella tehtyä toiminnan muutoksia sekä niiden onnistumista. Ilmoituksista kertyvän tiedon perusteella voidaan selvittää tarvittavat korjaustoimet ja ennakoivat keinot, joilla estetään vastaavien tapahtumien synty ja parannetaan yleisesti toiminnan turvallisuutta.
Fimea tarkastaa säännöllisillä tarkastuskäynneillään, että poikkeamien käsittely sairaala-apteekissa on asianmukaista.

Henkilöstön riskienhallinnan osaamisen varmistaminen
Yksilön riskienhallinnan tehtävät on kuvattu Sata-alueen yhteisessä Satakunnan hyvinvointialueen kokonaisvaltaisen riskienhallinnan politiikassa (Linkki ammattilaiselle, vaatii kirjautumisen). Yksinkertaisimmillaan riskienhallinnassa on kyse siitä, että yksilö pohtii mitä tekee, miksi tekee ja mitä siitä voi seurata. Riskienhallinta omassa työyksikössä ja työtehtävässä perehdytetään työntekijälle. Työntekijä käy myös pakolliset tietosuojaan ja -turvaan sekä turvallisuuteen liittyvät koulutukset. Yksilön toiminnan toteuttamisen tasolla on olennaista, että arkeen vaikuttavat riskit ovat tiedossa. Riskien yksilötasoisia hallintakeinoja voidaan sisällyttää esim. työ- ja turvallisuusohjeisiin. Yksiköissä järjestetään työntekijöille myös turvallisuuskävelyjä. Työntekijän tehtävänä riskienhallinnassa on työskennellä ohjeiden mukaisesti, korjata poikkeamat, jos se on mahdollista ja ilmoittaa poikkeamista ja havainnoista omalle lähiesihenkilölleen sekä kirjata HaiPro-vaaratapahtumailmoitus, jonka yksikön vastuuhenkilö käsittelee. Realisoituneita riskejä ja poikkeamia käsitellään työntekijöiden kanssa ja toimintaa kehitetään yhteistyössä henkilöstön kanssa poikkeaman uusimisen ehkäisemiseksi. Henkilöstön osallistuminen riskien tunnistamiseen, oman työnsä kehittämiseen ja poikkeamien korjaamiseen parantaa riskiperusteista toimintakulttuuria. Työkokemuksella on merkittävä rooli riskien hallinnassa.

3.4 Ostopalvelut ja alihankinta 

Laki julkisista hankinnoista ja käyttöoikeussopimuksista (1397/2016) sekä Sata-alueen hankintaohje määrittävät reunaehdot hankintasopimuksien sopimusohjauksen menetelmistä (Satakunnan hyvinvointialue - säädöskokoelma - hankintaohje). Sata-alueen Hallintosäännön (Luku 5) mukaan, Aluehallitus vastaa sopimusten hallinnan ja sopimusvalvonnan järjestämisestä ja antaa tarkemmat ohjeet sopimushallinnan järjestämisestä. (Hallintosääntö)

Julkiset hankinnat kilpailutetaan hankintalain ja hyvinvointialueen hankintaohjeen mukaisesti hyödyntäen hyvinvointialueelle laadittuja mallipohjia. Hankinnassa varmistetaan hankittavan palvelun laatu ja turvallisuus sekä sovitaan palveluiden ohjauksesta ja valvonnasta. Ostopalveluissa ja alihankinnassa vastuualueen omavalvonnan riskienhallinnan toteutuminen huomioidaan laadittavissa sopimuksissa ja palvelukuvauksissa. Hankintasopimukseen määritellään ne käytännön toimenpiteet, joilla omavalvonnan riskienhallinnasta huolehditaan palvelun tuottamisen aikana koko sopimuskauden ajan. Kuvaukset tehdään konkreettisesti kuvaamaan sitä palvelun laatua, jota tilaaja tuottajalta edellyttää ja siten, että vastuut on määritelty selkeästi. 

Hankintasopimuksessa sovitaan käytännöistä, joiden mukaan palvelua tuottava tiedottaa palvelun tilaajaa palveluissa havaituista epäkohdista ja virheistä. Ostettuja tai alihankintana teetettyjä palveluita koskevista epäkohdista ja virheistä ollaan yhteydessä hankintasopimuksessa määriteltyjen reklamaatio- ja palautekanavien kautta palvelun tuottajaan.  Mikäli palvelussa todetaan epäkohtia tai virheitä, ohjataan palveluntuottajaa epäkohdan tai virheen korjaamisessa ja vaaditaan niiden korjaamista kohtuullisessa määräajassa. Mikäli kyse on asiakas- ja potilasturvallisuutta vaarantavasta epäkohdasta, vaaditaan tämän korjaamista välittömästi. Mikäli palveluntuottaja ei korjaa virhettä tai epäkohtaa toiminnassaan ohjauksesta ja vaatimuksista huolimatta, tilaaja ryhtyy palvelua tuottavan kanssa tehdyn sopimuksen mukaisiin toimenpiteisiin. Palvelutuotannon asianmukaisuutta, laatua ja turvallisuutta valvotaan yhteistyössä valvontayksikön kanssa. 

Laboratoriot- ja infektioyksikkö
Alihankintaa toteutetaan ensisijaisesti YTA –alueen yliopistosairaalasta tai sidosyksiköiltä. Hankintaa voidaan tutkimuksen saatavuudesta johtuen toteuttaa myös muilta Suomen yliopistosairaaloilta. Alihankintapaikan valinta on aina suunniteltua ja toiminta on vakiintunutta, ja tarvittaessa se kilpailutetaan hankintaohjeen mukaisesti. Alihankintapaikan kilpailutuksessa, valinnassa ja sen vaihtuessa huomioidaan ja priorisoidaan seuraavia asioita:

Palvelua tuottavan alihankintalaboratorion 
-akkreditointi, ml. laadunhallinta
-henkilöstön pätevyys
-palvelun tavoitettavuus ja käytettävyys, oikea-aikaisuus
-kykyyn reagoida myös kiireellisesti pyydettyjen tutkimusvastausten
 tuottamiseen

Infektioyksikkö ei käytä alihankintaa eikä osta lääkäripalveluita ostopalveluina.

Kuvantaminen ja sairaalafysiologia
Palveluntuotannossa (osto ja alihankinta tilanteissa) otetaan huomioon seuraavat vaatimukset ja toimenpiteet:
Lainsäädännön ja määräysten noudattaminen:
Palvelun tulee täyttää säteilylain (859/2018) sekä sen nojalla annettujen valtioneuvoston ja sosiaali- ja terveysministeriön asetusten (1034/2018, 1044/2018, 1045/2018) mukaiset vaatimukset.
Laadunvarmistus:
Laadunhallinta perustuu Säteilyturvakeskuksen (STUK) ohjeistuksiin. Palveluntuottajalla tulee olla dokumentoitu ja/tai sertifioitu laadunhallintajärjestelmä, joka kattaa palvelutuotannon kaikki osa-alueet.
Häiriötilanteiden hallinta:
Palveluntarjoajalla on oltava varasuunnitelma häiriötilanteiden, kuten laiterikkojen tai henkilöstön saatavuusongelmien, varalta.
Palveluntarjoajan kokemus ja osaaminen:
Edellytetään kahden vuoden kokemusta vastaavan palvelun tuottamisesta kahdesta sopimuksesta. Palveluntarjoajan on ladattava selvitys tästä kokemuksesta.
Koulutetun henkilöstön käyttö:
Palveluntuottaja vastaa siitä, että toimeksiannon mukaiset palvelut suorittaa asianmukaisesti koulutettu henkilöstö ja että palvelut ovat laadultaan korkeatasoisia.
Omavalvonta ja seuranta:
Palveluntuottaja toimittaa dokumentoidun omavalvontasuunnitelman, jonka avulla varmistetaan toiminnan jatkuva valvonta ja kehittäminen.
Joustavuus ja uusien suositusten noudattaminen:
Palveluntuottaja sitoutuu noudattamaan mahdollisia uusia kansallisia suosituksia ja määräyksiä palveluntuotannossa.
Tarkastuskäynnit:
Asiakasorganisaatiolla on oikeus tehdä tarkistuskäyntejä palveluntuottajan toimipisteisiin varmistuakseen sopimusvelvoitteiden ja säädösten noudattamisesta.
Näillä toimenpiteillä varmistetaan, että palvelut täyttävät sekä laadulliset että lainsäädännölliset vaatimukset ja että riskienhallinta toteutuu kaikissa tilanteissa.

Sairaalafysiologia ei osta tutkimuksia ulkopuolisilta toimijoilta alihankintana, vaan lääkärityötä ostopalveluna osana Sairaalafysiologian toimintaa. Ostopalvelun tuottajalta edellytetään lakisääteisten velvoitteiden täyttäminen.

Lääkehuolto
Lääkehuollolla ei ole ostopalvelua tai alihankintaa, mutta lääkehuolto hankkii lääkkeitä ja niihin rinnastettavia valmisteita lääkkeiden yhteishankintasopimuksen mukaisesti. Satakunnan hyvinvointialue toteuttaa näiden valmisteiden tarjouskilpailutuksen yhdessä Varsinais-Suomen ja Pohjanmaan hyvinvointialueiden sekä Ålands hälsö- och sjukvårdin kanssa yhteishankintana. Satakunnan hyvinvointialue on valtuuttanut Varsinais-Suomen hyvinvointialueen toteuttamaan kilpailutuksen ja juridisen hankintapäätöksen puolestaan. Lääkkeellisten kaasujen hankinta toteutetaan Satakunnan hyvinvointialueen omana kilpailutuksena, isotooppien kilpailutuksesta ja hankinnasta vastaa sairaalafysiologian yksikkö ja testiliuskat, käsidesit ym. ei lääkekilpailutuksessa olevat tuotteet hankitaan YTA-yhteishankintana hankintatoimiston johdolla. 
Lisäksi sairaala-apteekki joutuu vuosittain hankkimaan myyntiluvallisia lääkkeitä (tai erityisluvallisia lääkärin kirjoittamalla erityisluvalla) myös yhteishankintasopimuksen ulkopuolelta esimerkiksi, jos markkinoille on tullut uusi ja tehokas lääke tai potilaskohtaisista perustelluista syistä. Tällaisissa tapauksissa perustelluista teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan ja lisäedellytyksenä on, että järkeviä vaihtoehtoisia tai korvaavia ratkaisuja ei ole, eikä kilpailun puuttuminen johdu hankinnan ehtojen keinotekoisesta kaventamisesta. Kalliiden lääkkeiden kohdalla näistä tehdään suorahankintapäätökset ja lääkkeen käyttöönotto viedään aina lääkeneuvottelukunnan arvioitavaksi, joka voi tarvittaessa perua käyttöluvan.



Erityispalvelut:
Psykologien osalta ostopalvelua voidaan käyttää tilanteen niin vaatiessa. Kilpailutus pienhankintana. Palveluntuottajan on ennen hankintasopimusta osoitettava asianmukaiset lainsäädännön ja sitovien määräysten mukaiset pätevyysvaatimukset sekä sitouduttava tarpeen mukaan rikostaustan selvittämiseen. Palveluntuottaja sitoutuu siihen, että työntekijöiden on täytettävä kulloisenkin voimassa olevan lainsäädännön ja sitovien määräysten mukaiset pätevyysvaatimukset.

Sihteeriyksikö, varahenkilöstö tai ravitsemusterapeutit eivät käytä ostopalveluja tai alihankintaa. 

Kuntoutus: 
Kuntoutuksen vastuuyksikössä ei ole ostopalveluja/alihankintaa.

3.5 Valmius- ja jatkuvuudenhallinta

Toimialuejohtajat vastaavat palvelutuotannon osalta varautumisesta ja valmiussuunnittelusta toimialuekohtaisesta, sosiaali- ja terveysalan sekä pelastusalan lainsäädännön mukaisesta, turvallisuudesta ja varautumisesta. Vastuualuejohtajat vastaavat turvallisuuden ja varautumisen suunnittelun toimeenpanosta. (Hallintosääntö)

Hyvinvointialueella on yhteinen valmiussuunnitelma, josta vastaa hyvinvointialueen valmiusjohtaja. Jokainen vastuuyksikön päällikkö vastaa oman toimiympäristönsä valmiussuunnitelmasta. 

Lääkehuolto:
Lääkehuollolla on sairaala-apteekkarin laatima valmiussuunnitelma kriisitilanteita varten, jossa lääketurvallisuuden kannalta kriittiset toiminnot, huomioon otettavat asiat ja menettelytavat on ohjeistettu mahdollisuuksien mukaan. Kriisitilanteessa toiminnot tulee priorisoida tilanteen kannalta oleellisiin ja käyttöön tulee ottaa ennakkoon suunnitellut poikkeusolojen työjärjestelyt.  Valmiussuunnitelma antaa ohjeistuksen siitä, miten lääkehuolto varautuu kriisitilanteeseen ja miten kriisitilanteessa toimitaan. Kriisitilanteessa toimintaa saattaa ohjata myös hyvinvointialueen valmiussuunnitelma sekä erilliset viranomaisohjeet.


4 Omavalvontasuunnitelman toimeenpano, julkaiseminen, toteutumisen seuranta ja päivittäminen 

4.1 Toimeenpano

Laboratoriot- ja infektioyksikkö
Toimintakäsikirjassa on luku Laboratorion omavalvonta (Linkki ammattilaiselle, vaatii kirjautumisen), jonka liitteeksi on liitetty Yhteiset palvelut –vastuualueen omavalvontasuunnitelma. Omavalvontasuunnitelma on näin osa kattavaa toimintajärjestelmädokumentaatiota, johon henkilöstö saa perehdytyksen. Omavalvontasuunnitelma linkitetään laboratorion intranet-sivuille laboratoriohenkilöstön saataville. Omavalvontasuunnitelmassa on kuvattu laboratorion toimintajärjestelmän mukaista toimintaa. Laboratorio varmistaa toimintajärjestelmän vaikuttavuuden ja toimivuuden sisäisillä auditoinnille. Ohje- ja menettelymuutoksista informoidaan henkilöstöä eri menettelyin, asian laajuus huomioiden.



Lääkehuolto
Sairaala-apteekilla on toimintaohje “Tarkastukset, sisäinen ja ulkoinen valvonta”, jossa kuvataan sairaala-apteekin laadunhallintaa ja laadunvarmistusta. Tässä toimintaohjeessa kuvataan myös omavalvontaa ja omavalvontasuunnitelmaa. Omavalvontasuunnitelma laitetaan tämän toimintaohjeen liitteeksi, jolloin henkilökunta on sen velvollinen lukemaan toimintaohjeen päivityksen yhteydessä. Tämä todennetaan ja tätä voi seurata lukukuittauksien avulla IMS:ssä.

Muut yksiköt 
Omavalvontasuunnitelma lisätään osaksi perehdytystä.  Omavalvontasuunnitelman päivityksiä käydään läpi yksikön palavereissa

4.2 Omavalvontasuunnitelman seuranta, päivittäminen ja julkisuus
Omavalvontasuunnitelmaa seurataan ja päivitetään vastuualueilla 4 kuukauden välein. Jos seurannassa huomataan muutostarpeita, toimintaa ja ohjeita muutetaan. Valvontalaki edellyttää, että tehdyt muutokset ovat todennettavissa. Sata-alueella muutokset päivitetään omavalvontasuunnitelmaan. 
Vastuualuejohtaja vastaa omavalvontasuunnitelman päivityksestä. Toimialuejohtaja hyväksyy vastuualueidensa suunnitelmat.
Omavalvontasuunnitelma tallennetaan IMS-järjestelmään. Kansalaiset voivat ladata kaikki omavalvontasuunnitelmat itselleen Sata-alueen verkkosivuilta. Omavalvontasuunnitelma on nähtävillä toimintayksiköissä paperiversiona tai QR-koodin avulla.
Satakunnan hyvinvointialue/tietoa-meistä/omavalvontasuunnitelmat

